നൂറുന്നീസയുടെ കസിനും, പോളേട്ടന്റെ ട്വിസ്റ്റും – Boolokam\nനൂറുന്നീസയുടെ കസിനും, പോളേട്ടന്റെ ട്വിസ്റ്റും\nപലരോടും പലപ്പോഴായി പലതും പറയാമെങ്കിലും, ചിലരോട് ചിലപ്പോള് ചിലത് ചോദിക്കരുത്. പെട്ട് പോകും, കട്ടായം. സൂക്ഷിച്ചുകൊള്ളുക, ഇല്ലെങ്കില് നന്നായി കൊള്ളും, നൂറു തരം.\nനൂറുന്നീസത്തയുടെ കാര്യം തന്നെ ആദ്യം എടുക്കാം. മൂപ്പത്തിക്കു ബന്ധം ആണ് സ്വന്തം. എല്ലാവരും സ്വന്തക്കാരാ, കസിന്‍സ് ആണ് കൂടുതലും. ഇത്തയുടെ മുന്‍പില് വച്ചു ബന്ധം എന്ന് പോയിട്ട് ബന്ദ് എന്ന് പോലും മിണ്ടരുത്. എന്റെ കയ്യീന്ന് നല്ല തല്ലു കിട്ടും.പുതിയതായി ആരെപ്പറ്റിയും ആ ചുറ്റുവട്ടത്ത് പോയിട്ട്, ചുറ്റിപ്പറ്റിപ്പോലും മിണ്ടിപ്പോകരുത്. ഒരു സാമ്പിള് ഞാന് തരാം. ഈയിടെ നൂരുത്തയുടെ മുന്‍പില് വച്ചു ആരോ അഷറഫിന്റെ കാര്യം പറഞ്ഞു. പോരെ..! ‘ഹംധിലെ ആശരഫല്ലേ? അവനെന്റെ കസിനാ. എന്റെ ഉമ്മാടെ മാമാടെ മരുമോള്‌ടെ കൊച്ചാപ്പാന്റെ കേട്ടിയോല്‌ടെ ആങ്ങളെടെ രണ്ടാമത്തെ കെട്ടിലഉള്ളതാ ഓന്.”.”’. പോരെങ്കില്, മേല്‍പ്പറഞ്ഞ ബന്ധനത്തിലെ ഓരോ സൂക്ഷ്മ കണികകളെ കുറിച്ചും വിസ്തരിച്ചു പറഞ്ഞു. അങ്ങനെ ബന്ധോം കുന്തോം ഇല്ലാതെ, വീട്ടിലും നാട്ടിലും പോകാതെ, കുടുംബത്തും കേറാതെ നടക്കണ അശ്രഫു കാരണം ഒരൊന്നര മണിക്കൂര് പോയിക്കിട്ടി. പറഞ്ഞാ കേള്‍ക്കാത്തവര്‍ക്ക് അങ്ങനെ തന്നെ വേണം.\nഇനി കൊച്ചിയിലള്ള പോളേട്ടന്റെ കാര്യമെടുത്താല് മുത്തപ്പന് പോലും കുരിശു വരയ്ക്കും. വണ്ടി കച്ചവടമാണ് മൂപ്പര്‍ക്ക് വശം. മുത്തപ്പനല്ല, പോളേട്ടന്. നാട് നീളെ കറങ്ങി നടന്നു മുന്തിയ വണ്ടികള് വലവീശി കൊണ്ടുവന്നു, കൊച്ചിയിലിട്ട് നല്ല കാശിനു പൂശും. തനിയെ ഓടിച്ചാണ് വണ്ടി പിടിക്കുന്നത്. ട്രിപ്പിനു പോകുക എന്നാണ് പുള്ളിയുടെ ലൈന്… .. ..പക്ഷെ ഈ വണ്ടി ട്രിപ്പുകളുടെ കഥകള് പോളെട്ടന് തുടങ്ങിയാലുണ്ടല്ലോ, ആളുകള് ആദ്യത്തെ വണ്ടി പിടിച്ചു സ്ഥലം വിടാന് നോക്കും. അങ്ങരുടെ ഒരു മദിരാശി ട്രിപ്പുണ്ടു ദാസാ, സഹിക്കുകേല. ക്ലാസ്സിക്കാണ്………\nമദിരാശിയില് തുടങ്ങി, ഇടയ്ക്കു വച്ചു കാറില് കയറിയ അണണാച്ചിയെക്കുറിച്ചും, ചായക്കടയിലെ അന്നക്കിളി അയാളെ അടിച്ചതും, ബഞ്ചു മറിഞ്ഞതും, അപ്പോള് കുഞ്ഞു കരഞ്ഞതും എല്ലാം പോളെട്ടന്‍ന്റെ കഥയില് പെടും. എന്തിനു പറയുന്നു മദിരാശിയില് നിന്ന് കൊച്ചി വരയുള്ള ഓരോ ടര്‍നിന്നുമുണ്ട് ഒരു ട്വിസ്റ്റ്. സായ്യിപ്പു ട്വിസ്റ്റ് ആന്‍ഡ് ടര്ന്‍സ് എന്ന് വാക്യത്തില് പ്രോയോഗിക്കുന്നത് പോലും പോളെട്ടന് കാരണം ആണ് എന്നൊരു ചൊല്ലുണ്ട്. ഞങ്ങളെ കരണ്ട് നടന്നിരുന്ന മൂന്നു ലൈന്‍മാന്‍മാര് കൊച്ചിയില് നിന്ന് സ്ഥലം മാറി പോകാന് കാരണം പോളെട്ടനത്രേ. ലൈന് ട്രിപ്പായ കാര്യം കരന്റാപ്പീസിലോട്ടു വിളിച്ചുപറഞ്ഞപ്പം പോളെട്ടന് അടുത്തുള്ളത് അവര് കണ്ടില്ല സാറെ!\nസഖാവ് മജീദിന്റെ സമക്ഷത്തില് സ്ഥലം, കാലം എന്നിവ മിണ്ടിപ്പോകരുത്… . പ്രത്യേകിച്ച് വിദേശ രാജ്യങ്ങളെക്കുറിച്ച്. ആള് ഒരു കമ്മ്യൂണിസ്റ്റ് ആയതു കൊണ്ടല്ല. ആശാന് കുറെയേറെ സ്ഥലം ക്ണ്ടിട്ടുണ്ട്, ടിവിയിലും നേരിട്ടും. അതെല്ലാം അത്യാവശ്യം പടം പിടിച്ചു വച്ചിട്ടുമുണ്ട്. എന്റെ കൂടെയെങ്ങാനും വന്നു അങ്ങേരുടെ വീട്ടില് വച്ച് സ്ഥലകാല ബോധമില്ലാതെ എന്തെങ്കിലും മിണ്ടിയാല്, അവിടെ നിന്ന്! ഇറങ്ങുന്ന നിമിഷം ഞാന് കയ്യും കാലും തല്ലിയൊടിക്കും, പിന്നല്ലാതെ. എന്നെക്കൊണ്ട് വയ്യ ഒരാഴ്ചത്തെ പര്യടന വീഡിയോ ഒറ്റയിരുപ്പിനു ഇരുന്നു കാണാന്. ഇടക്ക് വീഡിയോ പോസ് ചെയ്തിട്ടുള്ള ഒരു വിശദീകരണമുണ്ട്, സഹിക്കുകേല.\nഈയിടെ നമ്മുടെ കോയാക്ക ഒന്ന് പെട്ട്. സൂപ്പര് മാര്‍ക്കറ്റില് വച്ചു മജീദ് ഉള്ളതറിയാതെ മൂപ്പര് ഉറക്കെ ഒരു ആത്മഗതം നടത്തി. ” എന്തേ ഇന്ന് നാടന് ഒന്നുമില്ലേ, എല്ലാം ഹോല്ലണ്ടു പച്ചക്കറിയാന്നെല്ലോ? ” അടുത്തുണ്ടായിരുന്ന തോമസും, നായരും ഓടി രക്ഷപ്പെട്ടെങ്കിലും, കോയാക്കക്ക് ആ ഭാഗ്യം ഉണ്ടായില്ല. അപ്പോള് തന്നെ അവിടെ നിന്ന മജീദു പിടിച്ചു വച്ചു. നിന്ന നില്പില് ഹോള്ളണ്ടു വരച്ചു കാണിച്ചു, നെടുകെയും, കുറുകെയും. ഹോള്ളണ്ട് പച്ചക്കറിയും, പച്ച്ക്കറിക്കാരിയെയും, കെട്ടിയോനെയും, ഓള്‍ടെ മറ്റോനെയും എന്ന് വേണ്ട, അവിടുത്തെ പച്ചക്കറി പാചക രീതികള് വരെയും അന്നത്തെ ക്ലാസ്സില് ഉണ്ടായിരുന്നു. മജീദ് രണ്ടര മാസം മുന്‍പാണ് ഹോള്ളണ്ടില് പോയത്. കോയാക്കാടെ രണ്ടര മണിക്കൂറാന്ന്! പോയത്. അതും, മജീദിന്റെ ഭാര്യ, അപ്പോഴേക്കും ഷോപ്പിംഗ് തീര്‍ത്തത് കൊണ്ട്. പിറ്റേന്നത്തെ സാമ്പാറിനു കായ വാങ്ങാന് പോയ കോയ, വെറും കയ്യോടെ വന്നതിനു ഇത്താടെ കയ്യീന്നു കഞ്ഞി കിട്ടിയില്ലെന്ന് മാത്രമല്ല, കിട്ടിയതിന് കയ്യും കണക്കുമില്ല.\nഇതാണ് പറയുന്നത് കേട്ടും കണ്ടും നടന്നില്ലെങ്കില്, കൊണ്ട് പഠിക്കും എന്ന്. പണ്ട് സാറ് ‘ ആപദി കിം കരണീയം..” പഠിപ്പിച്ചപ്പോള് മനസ്സിരുത്തി പഠിക്കണമായിരുന്നു!\n(നൂരുന്നിസത്തയും, പോളേട്ടനും, മജീദും ക്ഷമിക്കുക. ഇതു നിങ്ങളെക്കുറിച്ചല്ല. വേറെ ആരെയും ഉദ്ദേശിച്ചുമല്ല.)\nRelated Topics:90'sarticleBET AwardsBoolokam Storymalayalammalayalam story


എനിക്ക് ശ്വാസം മുട്ടുന്നു - Boolokam\nHome Racism എനിക്ക് ശ്വാസം മുട്ടുന്നു\nഎനിക്ക് ശ്വാസം മുട്ടുന്നു\nഅമേരിക്കയിൽ ജോർജ് ഫ്ളോയ്ഡ് എന്ന കറുത്ത വംശജനെ , പോലീസുകാരൻ കാൽമുട്ടു കഴുത്തിൽ അമർത്തി ശ്വാസം മുട്ടിച്ച് കൊന്നതാണ് വംശവെറിയുടെ ഭാഗമായുള്ള കഴിഞ്ഞ ദിവസത്തെ സംഭവം. മരണത്തോട് അടുത്ത ഫ്ളോയ്ഡ് ‘ ശ്വാസം മുട്ടുന്നു ” എന്ന് പോലീസുകാരനോട് പറയുന്ന രംഗവും വൈറൽ ആയിട്ടുണ്ട്.\n“എനിക്ക് ശ്വാസം മുട്ടുന്നു ” എന്ന നിലവിളി സത്യത്തിൽ സ്വാതന്ത്ര്യം നഷ്ടപ്പെട്ടവന്റെ മുറവിളിയാണ്. അമേരിക്ക സ്വാതന്ത്ര്യത്തിന് വലിയ പ്രാധാന്യം നൽകുന്ന രാജ്യമായാണ് സ്വയം സങ്കല്പിക്കാറ്. പണം മുടക്കുന്നതിനും സ്വകാര്യ സ്വത്തിനും സ്വാതന്ത്ര്യം ലഭിച്ചാൽ എല്ലാമായി എന്ന അബദ്ധ ധാരണ പുലർത്തുന്ന ലിബറലുകൾക്ക് തിരുത്താൻ ഏറെ സമയമെടുത്തേക്കാം.\nഅടിമത്തം തന്നെ മനുഷ്യന്റെ വേലയുടെ സാമൂഹ്യപരമായ തരംതാഴ്ത്തലോ ചൂഷണമോ ലക്ഷ്യമിട്ട് രൂപപ്പെട്ടതാണ്. ഇതിന് ചില മതപരമായ അംഗീകാരവും രൂപപ്പെട്ടതും സംശയകരമാണ്.\n1 . ബൈബിളിൽ നോഹയുടെ നഗ്നത കണ്ടു എന്ന പേരിൽ ഹാമിനെയും വംശത്തെയും ഇനി മുതൽ അടിമകളായിത്തീരട്ടെ എന്ന് നോഹ ശപിച്ചതായി കാണുന്നു. (ഉൽപത്തി )\n2. St Paul (എഫെസിയർ 6:5-7) എഴുതിയതിൽ അടിമകൾ യജമാനൻമാരോട് ഭയവും വിറയലും ഉള്ളവർ ആയിരിക്കണം എന്ന് പറയുന്നു. (ഇതിന് താഴെയുള്ള ഭാഗത്ത് യജമാനൻമാർ കരുണയുള്ളവർ ആകണം എന്നും പറയുന്നു.)\nതാഴ്ന്ന ജാതികളെ മാത്രമല്ല ആദ്യകാലത്ത് അടിമകൾ ആക്കിയിരുന്നത്. യഹൂദരെ ഫറവോ രാജാക്കന്മാർ അടിമകൾ ആതിയിരുന്നു എന്നതാണ് ചരിത്ര യാഥാർത്ഥ്യം . അക്രമിച്ച് കീഴ്പ്പെടുത്തുന്നവർ വിജയികളുടെ അടിമ ആയിരുന്ന കാലവും ചരിത്രത്തിൽ ഉണ്ട്. നീഗ്രോകളുടെ മേലും വെള്ളക്കാരുടെ ‘ആ തരത്തിലുള്ള കീഴ്പ്പടുത്തലിന്റെ തുടർച്ചയായാണ് ‘ സമൂഹത്തിൽ അവരുടെ status മാറിയത്. അകമിച്ച് കീഴ്പ്പെടുത്തിയാൽ മാറുന്ന status മാത്രമേ അപ്പോൾ വെള്ളക്കാർക്കും ഒള്ളൂ .\nബ്രഹ്മണ രാജത്വ അധികാരം സ്ഥാപിച്ചാണ് ഇന്ത്യയിലും അടിമവ്യാപാരം നടന്നത്. പ്രവാചകന്റെ കാലത്ത് അടിമവ്യാപാരം അറേബ്യയിലും നടന്നിരുന്നു. ഈ കാലത്തൊന്നും അടിമയില്ലാത്ത സാമൂഹ്യക്രമം അചിന്ത്യമായി നടന്നിരുന്നു. ഇതിന്ന് പ്രധാന കാരണം സാമ്പത്തിക സ്വാതന്ത്ര്യത്തെ ചോദ്യം ചെയ്യാൻ മതങ്ങൾക്ക് പോലും കഴിയാതിരുന്നതാണ്. ഈ പരാജയം ആണ് മതം ഉപരിഘടനയുടെ സംരക്ഷകരായി കാണപ്പെടാൻ ഒരു കാരണം.\n” ശ്വാസം മുട്ടുന്നു “എന്ന നിലവിളി സ്വാതന്ത്ര്യം എന്ന് നിഗളിക്കുന്ന വ്യവസ്ഥയെ തന്നെ നോക്കി പരിഹസിക്കുന്നു എന്നതാണ് സത്യം .\nPrevious article‘വീർ’ സവർക്കറിന്റെ മാപ്പ് അപേക്ഷകളിലൂടെ\nNext articleബലൂചിസ്ഥാൻ പാകിസ്താനിൽ നിന്നും സ്വതന്ത്രമാക്കാൻ സാധ്യതയുണ്ടോ ?


yediyurappa govt drops case against bjp mp mlas\nബിജെപി നേതാക്കള്‍ക്കെതിരെയുള്ള കേസുകള് പിന്‍വലിക്കുമെന്ന് കര്‍ണാടക\nനിയമോപദേശം മറികടന്നാണ് സര്‍ക്കാര് തീരുമാനം.\nSep 5, 2020, 12:50 PM\nബംഗളൂരു: ബിജെപി എംഎല്‍എമാര്‍ക്കും എംപിമാര്‍ക്കുമെതിരെയുള്ള കേസുകള് പിന്‍വലിക്കാന് കര്‍ണാടക സര്‍ക്കാര് തീരുമാനിച്ചു. നിയമോപദേശം മറികടന്നാണ് കേസുകള് പിന്‍വലിക്കാന് യെദിയൂരപ്പ സര്‍ക്കാര് തീരുമാനിച്ചത്. ചില ജനപ്രതിനിധികള്‍ക്കെതിരെയുള്ള വധശ്രമമടക്കമുള്ള ഗുരുതര ക്രിമിനല് കേസുകള് അടക്കം പിന്‍വലിക്കും.\nസംഘ്പരിവാര് നേതാക്കളടക്കമുള്ളവര്‍ക്കെതിരെയുള്ള 63 കേസുകളാണ് ഓഗസ്റ്റില് നടന്ന മന്ത്രിസഭാ യോഗത്തില് പിന്‍വലിക്കാന് തീരുമാനിച്ചത്. ആഭ്യന്തരമന്ത്രി ബസവരാജ് ബൊമ്മൈ അധ്യക്ഷനായ സമിതിയുടെ റിപ്പോര്‍ട്ടിനെ തുടര്‍ന്നാണ് നടപടി. നേരത്തെ ജെഡിഎസ്-കോണ്‍ഗ്രസ് സര്‍ക്കാര് അവരുടെ നേതാക്കള്‍ക്കെതിരെയുള്ള കേസ് നിയമപോദേശം മറികടന്നും പിന്‍വലിച്ചിരുന്നെന്ന് നിയമമന്ത്രി ജെസി മധുസ്വാമി മാധ്യമങ്ങളോട് പറഞ്ഞു. കേസുകള് പിന്‍വലിക്കുന്നതോടെ കോടതികളുടെ ജോലി ഭാരം കുറയുമെന്നും അദ്ദേഹം പറഞ്ഞു.\nരാഷ്ട്രീയ പ്രേരിതമായി ചുമത്തിയ കേസുകളാണ് പിന്‍വലിക്കുന്നതെന്നാണ് ബിജെപി വാദം. എംപി സുമലതക്കെതിരെയുള്ള കേസും പിന്‍വലിച്ചിട്ടുണ്ട്. കോണ്‍ഗ്രസിന് വിമര്‍ശിക്കാന് അവകാശമില്ലെന്നും രാജ്യവിരുദ്ധ കേസുകളില് ഉള്‍പ്പെട്ട എസ്ഡിപിഐ-പോപ്പുലര് ഫ്രണ്ട് പ്രവര്‍ത്തകര്‍ക്കെതിരെയുള്ള കേസുകള് സിദ്ധരാമയ്യ സര്‍ക്കാര് പിന്‍വലിച്ചിരുന്നെന്നും സാംസ്‌കാരിക മന്ത്രി സിടി രവി പ്രതികരിച്ചു.


രാജസ്ഥാന്റെ രക്ഷയ്ക്കെത്തി ശിവം ഡുബേ - റിയാന് പരാഗ് കൂട്ടുകെട്ട്, അവസാന ഓവറുകളില് വെടിക്കെട്ട് ബാറ്റിംഗുമായി രാഹുല് തെവാത്തിയയും | Fanport | Indian Premier League News Malayalam\nHome Cricket Indian Premier League രാജസ്ഥാന്റെ രക്ഷയ്ക്കെത്തി ശിവം ഡുബേ – റിയാന് പരാഗ് കൂട്ടുകെട്ട്, അവസാന ഓവറുകളില് വെടിക്കെട്ട് ബാറ്റിംഗുമായി...\nരാജസ്ഥാന്റെ രക്ഷയ്ക്കെത്തി ശിവം ഡുബേ – റിയാന് പരാഗ് കൂട്ടുകെട്ട്, അവസാന ഓവറുകളില് വെടിക്കെട്ട് ബാറ്റിംഗുമായി രാഹുല് തെവാത്തിയയും\nറോയല് ചലഞ്ചേഴ്സ് ബാംഗ്ലൂരിനെതിരെ ഒരു ഘടത്തില് 18/3 എന്ന നിലയിലേക്കും പിന്നീട് 43/4 എന്ന നിലയിലേക്കും വീണ രാജസ്ഥാനെ 177 റണ്‍സിലേക്ക് എത്തിച്ച് ശിവം ഡുബേ, രാഹുല് തെവാത്തിയ, റിയാന് പരാഗ് എന്നിവരുടെ ബാറ്റിംഗ് പ്രകടനം. നൂറിന് താഴെ റണ്‍സിന് ടീം ഓള്‍ഔട്ട് ആവും എന്ന സ്ഥിതിയില് നിന്ന് ഡുബേ 32 പന്തില് 46 റണ്‍സും തെവാത്തിയ 23 പന്തില് 40 റണ്‍സും നേടിയപ്പോള് റിയാന് പരാഗ് 25 റണ്‍സിന്റെ നിര്‍ണ്ണായക സംഭാവന നല്‍കി.\nജോസ് ബട്ലറെയും(8) ഡേവിഡ് മില്ലറെയും വീഴ്ത്തി മുഹമ്മദ് സിറാജ് ആണ് പവര്‍പ്ലേയില് രാജസ്ഥാന് തിരിച്ചടി നല്‍കിയത്. മനന് വോറ(7) വീണ്ടും പരാജയപ്പെട്ടപ്പോള് കൈല് ജാമിസണ് താരത്തെ പുറത്താക്കി. 18/3 എന്ന നിലയിലേക്ക് വീണ രാജസ്ഥാനെ സഞ്ജുവും ശിവം ഡുബേയും ചേര്‍ന്ന് മെല്ലെ മുന്നോട്ട് നയിക്കുകയായിരുന്നു.\nസഞ്ജു സിക്സര് അടിച്ച് വാഷിംഗ്ടണ് സുന്ദറിനെ വരവേറ്റുവെങ്കിലും തൊട്ടടുത്ത ഓവറില് സഞ്ജുവിന്റെ വിക്കറ്റ് വീഴ്ത്തി വാഷിംഗ്ടണ് സുന്ദര് തിരിച്ചടിക്കുകയായിരുന്നു. 18 പന്തില് 21 റണ്‍സായിരുന്നു സഞ്ജുവിന്റെ സംഭാവന. 25 റണ്‍സാണ് ഈ കൂട്ടുകെട്ട് നേടിയത്. 43/4 എന്ന നിലയിലേക്ക് വീണ രാജസ്ഥാന്റെ രക്ഷയ്ക്കെത്തിയത് ശിവം ഡുബേയും യുവതാരം റിയാന് പരാഗുമായിരുന്നു.\nഇരുവരും ക്രീസില് നിലയുറപ്പിച്ചപ്പോള് ടീമിന്റെ സ്കോര് നൂറ് കടത്തുവാന് ഇരുവര്‍ക്കുമായി. 37 പന്തില് 66 റണ്‍സാണ് ഇരുവരും ചേര്‍ന്ന് നേടിയത്. 16 പന്തില് 25 റണ്‍സായിരുന്നു റിയാന് പരാഗിന്റെ സ്കോര്. 109/5 എന്ന നിലയിലായിരുന്നു പരാഗ് പുറത്താകുമ്പോള് രാജസ്ഥാന്. ഹര്‍ഷല് പട്ടേലിനായിരുന്നു വിക്കറ്റ്.\n24 റണ്‍സ് കൂടി കൂട്ടിചേര്‍ക്കുന്നതിനിടെ ശിവം ഡുബേ സ്കോറിംഗ് ഉയര്‍ത്തുന്നതിന്റെ ഭാഗമായി വിക്കറ്റ് നല്‍കി മടങ്ങിയപ്പോള് സിറാജ് തന്റെ മൂന്നാം വിക്കറ്റ് നേടി. പിന്നീട് രാഹുല് തെവാത്തിയ ഒറ്റയ്ക്കായിരുന്നു രാജസ്ഥാനെ മുന്നോട്ട് നയിച്ചത്. ക്രിസ് മോറിസുമായി 37 റണ്‍സ് ഏഴാം വിക്കറ്റില് നേടിയ താരം 19ാം ഓവറിന്റെ അവസാന പന്തില് പുറത്തായി. സ്കോര് 170ല് നില്‍ക്കവെ മൂന്ന് വിക്കറ്റ് നഷ്ടമായ രാജസ്ഥാന് 20 ഓവറില്9വിക്കറ്റ് നഷ്ടത്തില് 177 റണ്‍സിലേക്ക് ശക്തമായ തിരിച്ചുവരവ് നടത്തുകയായിരുന്നു.\nബാംഗ്ലൂരിന് വേണ്ടി സിറാജും ഹര്‍ഷല് പട്ടേലും മൂന്ന് വീതം വിക്കറ്റ് നേടുകയായിരുന്നു.\nPrevious articleഹൈദരബാദിന് വൻ തിരിച്ചടി, നടരാജൻ ഈ സീസണിൽ കളിക്കില്ല\nNext articleകെ.എഫ്.എ അവാർഡിനു എൻട്രി ക്ഷണിച്ചു


Covid: Kerala Catholic Bishop's Council against Sunday restrictions | Indian Express Malayalam\nkerala catholic bishops council against sunday restrictions\nകൊവിഡ് നിയന്ത്രണങ്ങൾ കൃത്യമായി പാലിച്ചുവരുന്ന ദേവാലയങ്ങൾക്ക് മാത്രമായി ഇത്തരമൊരു കടുത്ത നിയന്ത്രണം എർപ്പെടുത്തുന്നത് പുനപരിശോധിക്കണമെന്നും കെസിബിസി ആവശ്യപ്പെട്ടു\nUpdated: January 28, 2022 9:52:16 pm\nആഴ്ചയിലെ മറ്റ് ദിവസങ്ങളിൽ ഏർപ്പെടുത്താത്ത നിയന്ത്രണങ്ങൾ, ഞായറാഴ്ചകളിൽ മാത്രമായി ഏർപ്പെടുത്തിയിരിക്കുന്നത് ക്രിസ്തീയ വിഭാഗങ്ങളുടെ ആരാധനാവകാശങ്ങളെ ഹനിക്കുന്നതാണ്. സർക്കാർ വിശ്വാസിസമൂഹത്തിന്റെ ആരാധനാവകാശങ്ങളെ മാനിച്ചുകൊണ്ടുള്ള കോവിഡ് നിയന്ത്രണങ്ങൾ കൊണ്ടുവരണമെന്ന് മാർ ജോർജ് ആലഞ്ചേരി ആവശ്യപ്പെട്ടു. രോഗവ്യാപനം രൂക്ഷമായ പശ്ചാത്തലത്തിലാണ് സംസ്ഥാനത്ത് ഞായറാഴ്ചകളില് നിയന്ത്രണം കടുപ്പിച്ചത്.\nസംസ്ഥാനത്ത് ഇന്നും പ്രതിദിന കോവിഡ് രോഗികളുടെ എണ്ണം അരലക്ഷം കവിഞ്ഞു. 54,537 പേര്‍ക്കാണ് പുതുതായി രോഗം ബാധിച്ചിട്ടുള്ളത്. രോഗവ്യാപനം ഏറ്റവും രൂക്ഷമായി തുടരുന്നത് എറണാകുളം ജില്ലയിലാണ്. ഇന്ന് പുതിയ കേസുകള് ജില്ലയില് പതിനായിരത്തിന് മുകളിലാണ്. തിരുവനന്തപുരം, കോഴിക്കോട്, കോട്ടയം, കൊലലം, പാലക്കാട് എന്നിവിടങ്ങളിലും രോഗബാധിതര് വര്‍ധിച്ചു വരുന്നതായാണ് കണക്കുകള് സൂചിപ്പിക്കുന്നത്.\nഅതേസമയം, സമ്പര്‍ക്കത്തിലുള്ള എല്ലാവര്‍ക്കും ക്വാറന്റൈന് വേണ്ടെന്ന് ആരോഗ്യ മന്ത്രി വീണാ ജോര്‍ജ് പറഞ്ഞു. മൂന്നാം തരംഗത്തിലെ പ്രതിരോധം ഒന്നും രണ്ടും തരംഗത്തില് നിന്നും വ്യത്യസ്തമാണ്. അടിസ്ഥാനപരമായി ഭൂരിഭാഗം പേരും വാക്‌സിന് സ്വീകരിച്ചിട്ടുണ്ട്. കൊറോണ വൈറസിന്റെ വകഭേദമായ ഒമിക്രോണിന് തീവ്രത കുറവാണ്. കോവിഡ് രോഗിയെ പരിചരിക്കുന്ന ആളിന് മാത്രം ക്വാറന്റൈന് മതിയെന്നാണ് തീരുമാനമെന്നും മന്ത്രി വ്യക്തമാക്കി.\nAlso Read: സംസ്ഥാനത്ത് 54,537 പേര്‍ക്ക് കോവിഡ്; എറണാകുളത്ത് രോഗവ്യാപനം അതിതീവ്രം\nWeb Title: Kerala catholic bishops council against sunday restrictions


ദേശീയപാത കൈയേറി ഐ.ടി കമ്പനിയുടെ നിര്‍മാണ പ്രവര്‍ത്തനം; അധികൃതര്‍ക്ക് മൗനം | Madhyamam\nHomechevron_rightTECHchevron_rightദേശീയപാത കൈയേറി ഐ.ടി...\ndate_range 25 Oct 2013 12:02 PM GMT\nദേശീയപാത കൈയേറി ഐ.ടി കമ്പനിയുടെ നിര്‍മാണ പ്രവര്‍ത്തനം; അധികൃതര്‍ക്ക് മൗനം\nകഴക്കൂട്ടം: കഴക്കൂട്ടം-കോവളം ബൈപാസിൽ നിരവധി അപകടമരണങ്ങൾക്ക് സാക്ഷ്യംവഹിച്ച ആക്കുളം പാലത്തിന് സമീപം റോഡ് കൈയേറി പ്രമുഖ ഐ.ടി കമ്പനിയുടെ നി൪മാണപ്രവ൪ത്തനം. അഞ്ചുവ൪ഷത്തിനിടെ നിരവധി അപകടങ്ങളാണ് ഇവിടെ ഉണ്ടായിട്ടുള്ളത്. നിരവധി ജീവനുകളും ഇവിടെ പൊലിഞ്ഞു. ബൈപാസിൽ പലപ്പോഴും കഴക്കൂട്ടം വരെയും ചാക്ക വരെയും നീളുന്ന ഗതാഗതസ്തംഭനത്തിനും ഈ കമ്പനി ഏ൪പ്പെടുത്തിയിരിക്കുന്ന അശാസ്ത്രീയ ഗതാഗതനിയന്ത്രണം കാരണമാകുന്നു. ഇതിനിടെയാണ് സാധാരണജനത്തിന് ഇരുട്ടടിയാകും വിധത്തിൽ കമ്പനി അവരുടെ ജീവനക്കാരുടെ മാത്രം സൗകര്യത്തിനായി പാത കൈയേറി പാ൪ക്കിങ് സ്ഥലം ഒരുക്കുന്നത്. ബൈപാസിൻെറ ടാറിന് സമാനമായ ഉയരത്തിൽ മണ്ണിട്ട് നിരപ്പാക്കിയശേഷം കോൺക്രീറ്റ് ഇഷ്ടിക നിരത്തിയാണ് നി൪മാണപ്രവ൪ത്തനം. കമ്പനിയുടെ കെട്ടിടപരിസരത്ത് പാ൪ക്കിങ് സൗകര്യമൊരുക്കുന്നതിന് പകരം അതേസ്ഥലത്ത് പുതിയ കെട്ടിടങ്ങൾ നി൪മിക്കാനാണ് റോഡ് കൈയേറി പാ൪ക്കിങ് ഒരുക്കുന്നതെന്ന് നാട്ടുകാ൪ ആരോപിക്കുന്നു. സംസ്ഥാനത്തെ ഒരു പ്രമുഖ വ്യവസായിക്ക് സൗകര്യമൊരുക്കാനാണ് ഒരു വലിയവിഭാഗം ജനത്തെ ബന്ധപ്പെട്ടവ൪ ബുദ്ധിമുട്ടിക്കുന്നതെന്ന് ആക്ഷേപം ഉയ൪ന്നിട്ടുണ്ട്.\nഇവിടെ വൻ ഗതാഗതക്കുരുക്ക് ഉണ്ടാക്കി പാ൪ക്ക്ചെയ്യുന്ന വാഹനങ്ങൾക്കെതിരെ നടപടിയെടുക്കാൻ സംസ്ഥാന മോട്ടോ൪വാഹനവകുപ്പും പൊലീസും തയ്യാറായിട്ടില്ല. റോഡ് കൈയേറിയുള്ള നി൪മാണപ്രവ൪ത്തനങ്ങൾ അറിഞ്ഞില്ലെന്ന മട്ടിലാണ് അധികൃതരുടെ പ്രതികരണം. ദേശീയപാത അതോറിറ്റി നിരവധിതവണ കമ്പനിയോട് നി൪മാണപ്രവ൪ത്തനങ്ങൾ നി൪ത്തിവെക്കാൻ രേഖാമൂലം ആവശ്യപ്പെട്ടതായും സൂചനയുണ്ട്. എന്നാൽ ജനപ്രതിനിധികളുടെ മൗനസമ്മതത്തോടെ കമ്പനി ഉത്തരവ് ലംഘിച്ച് നി൪മാണപ്രവ൪ത്തനം തുടരുകയായിരുന്നു.\nഇതേ കമ്പനി ജീവനക്കാരുടെ വാഹനങ്ങൾ മാത്രമാണ് ഈ ഭാഗത്ത് റോഡിനോട് ചേ൪ന്ന് പാ൪ക്ക് ചെയ്യുന്നത്. ജീവനക്കാരല്ലാതെ മറ്റാരെങ്കിലും വാഹനം ഇവിടെ പാ൪ക്ക്ചെയ്യാൻ തുനിഞ്ഞാൽ കമ്പനിയിലെ സെക്യൂരിറ്റി ജീവനക്കാരുടെ അസഭ്യവ൪ഷമുണ്ടാകുമെന്നും നാട്ടുകാ൪ പറയുന്നു. അനവധി സ്വകാര്യ ഐ.ടി കമ്പനികൾ പ്രവ൪ത്തിക്കുന്ന ടെക്നോപാ൪ക്കിന് മുന്നിൽപോലും മിനിറ്റുകൾ നീളുന്ന ഗതാഗതക്കുരുക്കേ ഉണ്ടാകാറുള്ളൂ. എന്നാൽ അത്രയേറെ തിരക്കില്ലാത്ത ഈ കമ്പനിക്ക് മുന്നിൽ അശാസ്ത്രീയ പാ൪ക്കിങ്ങും ട്രാഫിക്കും കാരണം മണിക്കൂറുകൾ നീളുന്ന ഗതാഗത സ്തംഭനം ഉണ്ടാകുന്നത് യാത്രക്കാരെ ഏറെ ബുദ്ധിമുട്ടിക്കുന്നു. ബൈപാസിൻെറ വികസനത്തിനായി റോഡിന് ഇരുവശവും ദേശീയപാത അതോറിറ്റി സ്ഥലം ഏറ്റെടുത്തിട്ടുണ്ട്. കമ്പനിയോടുചേ൪ന്ന വശത്താണ് അനധികൃത നി൪മാണം.


തെരുവിൽ ഉറങ്ങി കിടന്ന സ്ത്രീയെ തലക്കടിച്ചു കൊലപ്പെടുത്തി: മൃതദേഹവുമായി ലൈംഗിക ബന്ധത്തിലേർപ്പെട്ടു - മീഡിയ മലയാളം (Media Malayalam)\nതെരുവിൽ ഉറങ്ങി കിടന്ന സ്ത്രീയെ തലക്കടിച്ചു കൊലപ്പെടുത്തി: മൃതദേഹവുമായി ലൈംഗിക ബന്ധത്തിലേർപ്പെട്ടു\nബെംഗളൂരു: കർണാടകത്തില് തെരുവില് ഉറങ്ങിക്കിടന്ന സ്ത്രീയെ തലക്കടിച്ചു കൊലപ്പെടുത്തിയ ശേഷം യുവാവ് മൃതദേഹവുമായി ലൈംഗിക ബന്ധത്തിൽ ഏർപ്പെട്ടു . ഹാസന് ജില്ലയിൽ കഴിഞ്ഞ ബുധനാഴ്ചയാണ് സമാനതകളില്ലാത്ത ക്രൂരത നടന്നത്. അർധരാത്രി കടത്തിണ്ണയില് കിടന്നുറങ്ങുകയായിരുന്ന സ്ത്രീയെ സിമന്‍റ് കട്ട ഉപയോഗിച്ചാണ് കൊലപ്പെടുത്തിയത്.വലിയ സിമന്‍റ് കട്ട രണ്ട് തവണയാണ് യുവതിയുടെ തലയിലേക്കിട്ടത്. ഒരു മണിക്കൂറിന് ശേഷം യുവതി മരിച്ചെന്ന് ഉറപ്പാക്കിയ ശേഷം വീണ്ടും ഇതേ സ്ഥലത്തെത്തി യുവാവ് മൃതദേഹവുമായി ലൈംഗിക ബന്ധത്തിലേർപ്പെട്ടത്. ക്രൂരത മുഴുവന് സമീപത്തെ സിസിടിവി ക്യാമറയില് പതിഞ്ഞിട്ടുണ്ട്. രണ്ട് പ്രത്യേക സംഘങ്ങളായി തിരിഞ്ഞ് പോലീസ് ഇയാൾ ക്കെതിരെ അന്വേഷണം ഊർജിതമാക്കി.\nസമീപത്തെ കോർപ്പറേറ്റീവ് ബാങ്കില് സ്ഥാപിച്ച സിസിടിവി ക്യാമറയിലാണ് ദ്യശ്യങ്ങളെല്ലാം പതിഞ്ഞത്. പ്രതിയെ കുറിച്ച് ഒരു തുമ്പും പൊലീസിന് ഇതുവരെ ലഭിച്ചിട്ടില്ല. രണ്ട് സംഘങ്ങളായി തിരിഞ്ഞാണ് അന്വേഷണം നടത്തുന്നതെന്ന് ഹാസന് എസ്പി അറിയിച്ചു. പ്രത്യേക സൈബർ സംഘവും സിസിടിവി ദൃശ്യങ്ങളടക്കം പരിശോധിച്ച് യുവാവിനെ തിരിച്ചറിയാനാകുമെന്നാണ് പ്രതീക്ഷയെന്നും പൊലീസ് അറിച്ചു.\nA woman was killed byacement block while she was sleeping onastretcher in the middle of the night\nPrevious articleസുശാന്താണ് എന്നെ രക്ഷിച്ചത്, എന്റെ കരിയറിന് അദ്ദേഹത്തോടു കടപ്പെടപ്പെട്ടിരിക്കുന്നു, സുശാന്തിനോടു പരിഗണനയില്ലെന്നു ദയവായി പറയരുത്; നടൻ സുശാന്ത് സിങ് രജപുത്തിന്റെ മരണവുമായിബന്ധപ്പെട്ട കേസിൽ മാധ്യമങ്ങൾ സംയമനം പാലിക്കണമെന്ന് എഴുത്തുകാരൻ ചേതൻ ഭഗത്\nNext articleഇൻട്രോ പറയുമ്പോഴേക്കും അമ്മയുടെ കയ്യിൽ നിന്നും തല്ലു വാങ്ങി; കുട്ടിയെപരിചയപ്പെടുത്തി അജു വർഗീസ്


new products: അക്ഷരത്തെറ്റുകൾ. രണ്ടാം വായന\nഅക്ഷരത്തെറ്റുകൾ. രണ്ടാം വായന\nവിശ്വനാഥന്റെ അക്ഷരത്തെറ്റുകൾ ഒരു മൂന്നാം വായന അര്ഹിക്കുന്നു എന്ന് മനസ്സിലാക്കിയത് ഈ രണ്ടാം വായനയിലാണ് . ഇതാ ചില നുറുങ്ങുകൾ . സാഹിത്യവേദിയിൽ തര്ക്കിച്ച്ചു രസിക്കാൻ ഉപകരിക്കുമെങ്കിൽ കൃതാര്ഥൻ.\nആദ്യ വായനയിൽ ദുര്ഗ്രാഹ്യതയെപ്പറ്റി ആണല്ലോ പറഞ്ഞത് . തീര്ച്ചയായും കൂടെ കൂട്ടാൻ കൊള്ളാത്ത കക്ഷിയാണ് . നല്ല കൂട്ടുകാരും കൂടെയുണ്ടെന്ന് ഇപ്പോൾ കാണുന്നു . സന്തോഷം . ചെറിയ ദുഖവും ആദ്യകാഴ്ചയിൽ വിട്ടുപോയതിന്.\nഅക്ഷരത്തെറ്റുകൾക്കു ആമുഖമാകാവുന്ന ഒരു കവിത ആണ് കവ്യാംശങ്ങൾ. പ്രണയവും കണ്ണീരും മാത്രം അതും രുചിക്കൊത്ത് മാത്രം വിളമ്പുന്ന കാവ്യസദ്യയിൽ ചില പുതു വിഭവങ്ങൾ. അതും ഇക്കിളി ചേർക്കാതെ.\nസംഗീത വിരോധിയല്ലെന്നു തെളിയിക്കുന്നു പ്രണയ മന്തങ്ങൾ . അതോ പ്രണയത്തിനു ഈ ശീലേ ചേരൂ എന്ന ഉള്കാഴ്ചയോ ?\nതീവ്ര വികാരങ്ങളുടെ കുത്തൊഴുക്കാണ് കവിതയെങ്കിൽ ബലിമൃഗങ്ങൾ വായിക്കാം . ആറ്റ്മനൊംബരം. കാസർകോടും കൊള്ളാം. ലേശം പ്രതിബദ്ദത കൂട്ടിനുന്ടെന്നെ ഉള്ളു .\nവെറുതെ വായിച്ചു രസിക്കാൻ പറ്റിയവയും കണ്ടെത്താനായി . ആനക്കഥ .മുത്തശ്ശി . ഉണ്ടായിരുന്നെങ്കിൽ . മഴ വന്നപ്പോൾ .\nമരണത്തെ കുറിക്കാത്ത ഏതു കവിയുണ്ട് ? ജീവിതചക്രം ആണ് ഏറ്റവും നന്നായി തോന്നിയത് .കാത്തിരുന്നെങ്കിൽ പലരും പിണങ്ങിയേനെ എന്ന് വായിച്ചപ്പോൾ മരിക്കാനോ അടക്കാനോ എന്നാലോചിച്ചു ഞാൻ രസിച്ചു . പോയി കണ്ണടച്ച് കിടന്ന് .. എന്ന് തോളത്തു തട്ടി പറയുന്ന നിഴലിനെ എവിടെയോ കണ്ടു മറന്നതു പോലെ.\nവാങ്ങ്മയ ചിത്രങ്ങളാണ് വേണ്ടതെങ്കിൽ . പാളങ്ങൾ .\nലേശം ദര്ശനം ഇല്ലാതെ എന്ത് കവിത .ആദ്മദർശനം നന്നായി തോന്നി . മുൻഗാമികളിലും പിന്ഗാമികളിലും പ്രതിരൂപം കാണാൻ കഴിയാതെ .. നന്നായിട്ടുണ്ട് . കാഴ്ച .\nഗുരുദൈവം . മാഷ് തന്നെയാണ് എന്നുമെന്റെ ഗുരുനാഥനിലെ കുസൃതി നന്നായിട്ടുണ്ട് .\nവിശ്വനാഥൻ വിളമ്പിയ പുതു വിഭവങ്ങൾക്ക് എന്താ നിറം മണം. ഇനിയും രുചിക്കാൻ ബാക്കി .\nPosted by M K Mathai at 2:36 PM\nled bulb fails again\nനവ കാവ്യാനുശീലനം അവശ്യപ്പെടുന്ന കവിതകള് M.K.W...


കുടിവെള്ള പൈപ്പ് അജ്ഞാതര് തീയിട്ട് നശിപ്പിച്ചു\nThiruvalla, First Published Dec 28, 2016, 12:01 PM IST\nപത്തനംതിട്ട: തിരുവല്ലയില് അപ്പര്‍കുട്ടനാട്ടിലേക്ക് കുടിവെള്ളമെത്തിക്കുന്ന പൈപ്പ് അജ്ഞാതര് തീയിട്ട് നശിപ്പിച്ചു. ഇതോടെ പായിപ്പാട് പഞ്ചായത്തിലെ നൂറ് കണക്കിന് കുടുംബങ്ങള്‍ക്ക് കുടിവെള്ളം കിട്ടാതായി. പായിപ്പാട് മേപ്രാലില് പെരിന്പുഴക്കടവിന് സമീപത്താണ് പ്രധാന കുടിവെള്ള വിതരണ പൈപ്പ് തീയിട്ട് നശിപ്പിച്ചത്.\nപൈപ്പ് ഉരുകി അടര്‍ന്ന് മാറിയ നിലയിലാണ് . പായിപ്പാട് പഞ്ചായത്തിലെ കോമങ്കേരി ചിറ, മൂലേ പൊതുവല്, അറുന്നൂറ് പൊതുവല്, നക്രാ പൊതുവല് തുടങ്ങിയ പ്രദേശത്തേക്ക് ജലമെത്തിച്ചിരുന്നത് ഈ പൈപ്പിലൂടെയായിരുന്നു. കുടിവെള്ള വിതരണം ഏറെ നാളായി മുടങ്ങിക്കിടന്ന പ്രദേശത്ത് ദിവസങ്ങള്‍ക്ക് മുന്‍പാണ് പൈപ്പിലെ അറ്റകുറ്റപ്പണികള് തീര്‍ത്ത് ജലവിതരണം പുനസ്ഥാപിച്ചത്.\nമേഖലയില് മണ്ണെടുപ്പുമായി ബന്ധപ്പെട്ട് ചില പ്രശ്‌നങ്ങള് നിലനിന്നിരുന്നതായി നാട്ടുകാര് പറയുന്നു. സാമൂഹ്യ വിരുദ്ധരാണ് പൈപ്പിന് തീയിട്ടതെന്ന് പഞ്ചായത്തും ആരോപിക്കുന്നു. പൈപ്പ് തകരാറിലായതോടെ മേപ്രാലില് വീണ്ടും കുടിവെള്ള ക്ഷാമം രൂക്ഷമായി. വാട്ടര് അതോറിറ്റിയും , നാട്ടുകാരും നല്‍കിയ പരാതിയില് പൊലീസ് കേസെടുത്ത് അന്വേഷണം ആരംഭിച്ചിട്ടുണ്ട്. പ്രദേശത്തെ സാമൂഹ്യവിരുദ്ധര്‍ക്കെതിരെ പൊലീസ് നടപടി എടുക്കാത്തതാണ് പ്രശ്‌നങ്ങള്‍ക്ക് കാരണമെന്ന് നാട്ടുകാര് ആരോപിക്കുന്നു.


ഫ്രാങ്കോ കത്തോലിക്കാ സഭയുടെ അന്തകനാകും- ഫാ. അഗസ്റ്റിന് വട്ടോളി | News | Keralam | Muziriz Post\nകൊച്ചി: കന്യാസ്ത്രീയെ ബലാത്സംഗം ചെയ്ത കേസില് കോടതി വെറുതെ വിട്ടെങ്കിലും ഫ്രാങ്കോ മുളക്കലിന് മറ്റ് ചുമതലകള് നല്‍കരുതെന്ന് സേവ് അവര് സിസ്‌റ്റേഴ്‌സ് ഫോറം കണ്‍വീനര് ഫാ. അഗസ്റ്റിന് വട്ടോളി. ചുമതലകള് നല്‍കുന്നത് കത്തോലിക്കാ സഭയുടെ അന്ത്യത്തിന് തന്നെ കാരണമാകുമെന്നും അദ്ദേഹം പറഞ്ഞു. കേസില് കുറ്റവിമുക്തനായ ഫ്രാങ്കോ മുളക്കലിന് ചുമതലകള് നല്‍കുന്നു എന്ന തരത്തില് വാര്‍ത്തകള് വന്നിരുന്നു. ഈ പശ്ചാത്തലത്തിലാണ് അഗസ്റ്റിന് വട്ടോളിയുടെ പ്രതികരണം.\n'വിക്ടിം പ്രൊട്ടക്ഷന് ആക്ടുളളതുകൊണ്ടാണ് ഇരയായ കന്യാസ്ത്രീക്ക് കുറുവിലങ്ങാട് മഠത്തില് താമസിക്കാന് സാധിക്കുന്നത്. സെഷന്‍സ് കോടതി വിധി വന്നു എന്നുകരുതി കന്യാസ്ത്രീകളെ മഠത്തില് നിന്ന് സ്ഥലം മാറ്റാനോ മറ്റ് നടപടികള് എടുക്കാനോ പാടില്ല. ഇക്കാര്യങ്ങളെല്ലാം സഭാ നേതൃത്വം ഉറപ്പുവരുത്തണം. കേസില് ഹൈക്കോടതിയില് അപ്പീല് പോകും. അവിടെ അപ്പീല് തളളിയാല് സുപ്രീംകോടതി വരെ പോകാവുന്ന കേസാണ്. അതുകൊണ്ടുതന്നെ അന്തിമ വിധിയാകുന്നതുവരെ നിലവിലെ സ്ഥിതി തുടരണം'- ഫാ. അഗസ്റ്റിന് വട്ടോളി പറഞ്ഞു.\nകുറ്റം ചെയ്തുവെന്ന് തെളിയിക്കാന് പ്രോസിക്യൂഷന് സാധിക്കാത്തതിനാലാണ് ഫ്രാങ്കോ മുളക്കലിനെ വെറുതെ വിടുന്നതെന്നാണ് കോടതി വിധി പ്രസ്താവനയില് പറഞ്ഞത്. കോട്ടയം അഡീഷണൽ സെഷൻസ് കോടതി ജഡ്ജി ജി. ഗോപകുമാറാണ് ഫ്രാങ്കോ മുളക്കലിനെ കുറ്റവിമുക്തനാക്കിയത്. കോട്ടയം കുറവിലങ്ങാട്ടെ മിഷനറീസ് ഓഫ് ജീസസ് മഠത്തിൽ വച്ച് 2014 മുതൽ 2016 വരെയുള്ള കാലയളവിൽ കന്യാസ്ത്രീയെ ബിഷപ്പ് ഫ്രാങ്കോ ബലാൽസംഗം ചെയ്തെന്നായിരുന്നു കേസ്. ബലാത്സംഗം, അന്യായമായി തടവിൽ വെയ്ക്കൽ, അധികാരമുപയോഗിച്ച് സ്ത്രീയെ ലൈംഗികമായി പീഡിപ്പിക്കലുൾപ്പടെ ഏഴ് സുപ്രധാന വകുപ്പുകളാണ് ഫ്രാങ്കോ മുളയ്ക്കലിനെതിരെ ചുമത്തിയിരുന്നത്.\nfranco mulakkal Muziriz Post Muziriz Post News nun rape case father augustine vattoli


തിരുനബി(ﷺ) അനുപമ വ്യക്തിത്വം : ഡൈലി ക്വിസ് ആർട്ടിക്കിൾ (ദിവസം #12) – Hadiya Women's Academy\nHadiya Women's Academy\nBlog: Students’ Corner\nEnrol for HADIYA\nതിരുനബി(ﷺ) അനുപമ വ്യക്തിത്വം : ഡൈലി ക്വിസ് ആർട്ടിക്കിൾ (ദിവസം #12)\n7 Comments on തിരുനബി(ﷺ) അനുപമ വ്യക്തിത്വം : ഡൈലി ക്വിസ് ആർട്ടിക്കിൾ (ദിവസം #12)\nറബീഉല് അവ്വല് പന്ത്രണ്ടിന്റെ രാവ് ഡല്‍ഹിയിലെ ജുമാ മസ്ജിദില് ധാരാളമാളുകള് വരും. തൊട്ടപ്പുറത്തെ കവലകളില് പകലന്തിയോളം സൈക്കിള് റിക്ഷ വലിക്കുന്നവരും പെട്ടിക്കച്ചവടക്കാരും യാചകരും തുടങ്ങി ഡല്‍ഹിയിലെ എംബസി ഉദ്യോഗസ്ഥര്, മന്ത്രാലയങ്ങളിലെ ഉന്നത പോസ്റ്റിലിരിക്കുന്നവര്, യൂണിവേഴ്‌സിറ്റി അധ്യാപകര് എല്ലാവരുമുണ്ടാകുമവിടെ. എല്ലാവരുടെയും മനസ്സില് ഒരേയൊരു ആഗ്രഹമേയുള്ളൂ. പരിശുദ്ധ തിരുശേഷിപ്പുകളുടെ മുന്നിലിരുന്ന് തിരുപ്രവാചകരെ (ﷺ) ഒന്നോര്‍ക്കണം; മദ്ഹുകള് പാടണം.\nമഗ്രിബ് നിസ്‌കാരം കഴിഞ്ഞാല് തിരുശേഷിപ്പുകള് സൂക്ഷിച്ചുവെച്ച സ്ഥലം ജനനിബിഡമാവും. ആരും ആരെയും ശ്രദ്ധിക്കില്ല. തിക്കും തിരക്കും കൂട്ടുകയുമില്ല. എല്ലാവരുടെ മുഖത്തും പൂര്‍ണ്ണ വെളിച്ചമായിരിക്കും. തങ്ങള് തിരുഹബീബിനെ (ﷺ) കാണാന് പോകുന്നുവെന്ന ജീവിതത്തിലെ ഏറ്റവും വലിയ സന്തോഷം പൂവണിയാന് മിനുട്ടുകള് മാത്രം ബാക്കി. മദീനയില് പോയി പൊട്ടിക്കരഞ്ഞു പാടാന് ആഗ്രഹമുള്ളവരാണ് എല്ലാവരും. സാധിച്ചില്ലെങ്കിലും പ്രശ്‌നമില്ല; ഇവിടെയെങ്കിലും എത്തിപ്പെട്ടല്ലോ എന്ന നിര്‍വൃതിയുണ്ടാകും ഓരോ മുഖങ്ങളിലും.\n2012 ലെ റബീഉല് അവ്വല് ഞങ്ങള്‍ക്കു ജുമാമസ്ജിദിലായിരുന്നു. ഓരോരുത്തരും മദ്ഹുകള് ചൊല്ലുന്നതാണ് അവിടത്തെ രീതി. പ്രായം ചെന്നവരും കുട്ടികളും എല്ലാവരും അത്യുച്ചത്തില് നീട്ടി മദ്ഹുഗാനങ്ങള് ആലപിക്കും. ഞങ്ങള്‍ക്കും പാടണം. അതിനു ബുര്‍ദയുടെ ഓരോ കോപ്പിയും കയ്യില് പിടിച്ചായിരുന്നു അവിടെ എത്തിയിരുന്നത്. ഞങ്ങളെല്ലാവരും പുതിയ വസ്ത്രങ്ങളാണ് ധരിച്ചിരിക്കുന്നത്. സൈക്കിള് റിക്ഷ വലിക്കുന്നവരും മാംസം വെട്ടുന്നവരുമെല്ലാം പുതിയ വസ്ത്രങ്ങള് ധരിച്ചിട്ടുണ്ട്. എങ്കിലും ജീവിക്കാന് പ്രയാസപ്പെടുന്നതിന്റെ ദൈന്യത അവരുടെ മുഖത്ത് കാണാം. എല്ലാവരും ഇടകലര്‍ന്നാണിരിക്കുന്നത്. ലോകത്തെവിടെയും കാണാത്ത സാഹോദര്യത്തോടെയും നിശ്ശബ്ദതയോടെയും.\nതിരുശേഷിപ്പുകളുടെ കാവല്‍ക്കാരായ ഡല്‍ഹിയിലെ ബറകാതി സാദാത്തുക്കള് അവയെ ആദരപൂര്‍വം ഞങ്ങളുടെ മുന്നിലേക്ക് കൊണ്ടുവന്നു. മിന്നല് വേഗതയിലായിരുന്നു എല്ലാവരുടെയും എഴുന്നേല്‍ക്കല്. സ്വലാത്തും സലാമും അന്തരീക്ഷം മൊത്തം മുഴങ്ങി. ചിലരൊക്കെ പൊട്ടിക്കരയുന്നുണ്ടായിരുന്നു. മറ്റുചിലരാവട്ടെ എല്ലാ നിയന്ത്രണങ്ങളും വിട്ട് അട്ടഹസിക്കുന്നുമുണ്ടായിരുന്നു. അവര്‍ക്കെല്ലാം ഭ്രാന്ത് പിടിച്ചതുപോലെ. സ്‌നേഹമെന്നാല് ഭ്രാന്തുകൂടിയാണെന്ന് ബോധ്യപ്പെടുത്തുന്ന അപൂര്‍വ നിമിഷങ്ങള്. തിരുനബി (ﷺ)യുടെ മുന്നില് വെച്ച് അട്ടഹസിക്കല് അപമര്യാദയാണെന്നെല്ലാം അവര് മറന്നിരിക്കുന്നു. സ്‌നേഹം മൂര്‍ച്ഛിച്ചു ഭ്രാന്തുപിടിച്ചവര്‍ക്ക് പിന്നെ പരിസരബോധം ഉണ്ടാവില്ലല്ലോ.\nമൗലിദ് തുടങ്ങി. ഓരോരുത്തരും മാറിമാറി പാടുകയാണ്. എല്ലാവരുടെയും കണ്ണില് നിന്നും കണ്ണുനീരല്ല പ്രവഹിക്കുന്നത്. സ്‌നേഹത്തിന്റെ ചൂടുള്ള അരുവികളാണ്. ഓരോ അരുവിയെയും തൂവാലക്കഷ്ണങ്ങളും തുണികോന്തലയും ജുബ്ബയുടെ താഴ്ഭാഗവും കൊണ്ടു മറയ്ക്കാന് ശ്രമിക്കുന്നുണ്ടെങ്കിലും എല്ലാം വിഫലമാകുന്നു. തൊണ്ണൂറുകള് കഴിഞ്ഞ പടുവൃദ്ധന്മാര് വരെ യുവത്വം തിരിച്ചുകിട്ടിയ പ്രതീതിയില് ഞങ്ങളെ തോല്പിച്ച് പാടുകയാണ്. ആശിഖീങ്ങളുടെ ഇശ്ഖ് ഒരിക്കലും നമുക്ക് അനുഭവിക്കാനാവില്ല. അവ കണ്ടിരിക്കാനുമാവില്ല. അവയെ ഒരിക്കലും തോല്പിക്കാനോ അതിജയിക്കാനോ നമുക്കാര്‍ക്കും ആകില്ലെന്നതിന് ആ സദസ്സ് തന്നെയായിരുന്നു സാക്ഷി.\nഇതൊരു സദസ്സ് മാത്രമല്ല; കോടിക്കണക്കിനു സദസ്സുകളില് ഓരോ ദിവസവും ഈ സ്‌നേഹമാണ് പൊട്ടിയൊഴുകുന്നത്. കോടാനുകോടി മനുഷ്യര് ഈ ഒരൊറ്റ മനുഷ്യനെയാണ് ചര്‍ച്ച ചെയ്യുന്നത്. കോടിക്കണക്കിനു പഠിതാക്കള് ഈയൊരു വ്യക്തിയെയാണ് പഠിച്ചുകൊണ്ടിരിക്കുന്നത്. പരകോടി ജനങ്ങളുടെ ഹൃദയങ്ങളില് ഒരുനിമിഷം പോലും മുറിയാതെ ഈ മഹാനായ വ്യക്തിയാണ് സഞ്ചരിച്ചുകൊണ്ടിരിക്കുന്നത്. എങ്കില് എന്തായിരിക്കും ഈ സ്‌നേഹം? എങ്ങനെയായിരിക്കും ഈ പ്രേമം? ആരായിരിക്കും ഈ വ്യക്തി? എന്തായിരിക്കും ഈ മഹാനായ മനുഷ്യന്റെ പ്രത്യേകതകളും അധ്യാപനങ്ങളും?\nWilfred Cantwell Smith തന്റെ Modern Islam in India എന്ന പുസ്തകത്തില് ഇങ്ങനെ പറയുന്നുണ്ട്. ‘Muslims will allow attacks on Allah; there are atheists and atheistic publications, and rationalistic societies; but to disparage Muhammad will provoke from even the most ‘liberal’ sections of the communityafanaticism of blazing vehemence. അഥവാ മുസ്ലിംകള് അല്ലാഹുവിനെക്കുറിച്ച് അപരാധങ്ങള് പറയുന്നത് വിട്ടുകളഞ്ഞാലും. (അങ്ങനെ ചില നിരീശ്വരവാദികളും നിരീശ്വരവാദ പ്രസിദ്ധീകരണങ്ങളും യുക്തിവാദി സമൂഹങ്ങളുമുണ്ട്) മുഹമ്മദ് നബിയെ (ﷺ) അപകീര്‍ത്തിപ്പെടുത്തുന്നത് സമുദായത്തിലെ ഏറ്റവും ‘ലിബറല്’ വിഭാഗങ്ങളില് പോലും പ്രകോപനും സൃഷ്ടിക്കാനിടവരുത്തുമെന്നര്‍ഥം. ഡബ്ലിയു സി സ്മിതിന്റെ ഈ വാക്കുകള് ഒരര്‍ത്ഥത്തില് ശരിയാണ്. കാരണം ഓരോ മുസ്ലിമും ലോകത്ത് മറ്റാരെയും അപകീര്‍ത്തിപ്പെടുത്തുന്നതിനെക്കാളും പ്രകോപിതരാകുന്നതും ഹൃദയം പൊട്ടുന്നതും പുണ്യപ്രവാചകരെ (ﷺ) അപകീര്‍ത്തിപ്പെടുത്തുമ്പോഴാണ്. ഒരാള് സ്വന്തം മാതാപിതാക്കളെ തെറിവിളിച്ചുവെന്നിരിക്കട്ടെ; അതേ നാവുകൊണ്ട് മുഹമ്മദ് നബി (ﷺ)യെയും തെറിവിളിച്ചാല് തീര്‍ച്ചയായും മുസ്ലിമിന്റെ മനസ്സ് ഏറ്റവും കൂടുതല് വേദനിക്കുക രണ്ടാമത്തെ തെറിവിളിക്കലിലായിരിക്കും. സ്വന്തം ഉമ്മയെക്കാളും ഉപ്പയെക്കാളും സ്വന്തത്തേക്കാള് തന്നെയും പരിശുദ്ധ റസൂല് (ﷺ) ഓരോ വിശ്വാസിയുടെയും മനസ്സിലുണ്ട്. അവിടുത്തെക്കുറിച്ച് ചെറിയൊരു ആരോപണം പോലും വിശ്വാസിക്ക് താങ്ങാന് കഴിയുന്നതിലുമപ്പുറമാകുന്നത് അതുകൊണ്ടാണ്.\nആന്‍മേരി ഷിമ്മല് തന്റെ And Muhammad Is His Messenger എന്ന പുസ്തകം തുടങ്ങുന്നതുതന്നെ ഇറാനില് അവര് കണ്ട ഒരു മുസ്ഹഫിന്റെ കോപ്പിയെക്കുറിച്ചുപറഞ്ഞുകൊണ്ടാണ്. മുസ്ലിംകളുടെ ഏറ്റവും വലിയ ആശയമായ തൗഹീദിനെക്കുറിച്ച് പറഞ്ഞ സ്ഥലത്തേക്കാളും ഭംഗിയിലും വലിപ്പത്തിലും കലാത്മകമായുമാണ് മുഹമ്മദ് നബി (ﷺ)യെക്കുറിച്ച് പറഞ്ഞ വചനം മുസ്ഹഫില് നല്‍കിയിരിക്കുന്നത്. അഥവാ മുഹമ്മദ് (ﷺ) എന്ന എഴുത്ത് തന്നെ മുസ്ലിംകള് എപ്പോഴും പ്രത്യേകം അടയാളപ്പെടുത്തിവെച്ചു-പരിശുദ്ധ ഖുര്‍ആനില് പോലും. മുഹമ്മദ് (ﷺ) എന്ന് ഏതു മുസ്ലിം കേട്ടാലും സ്വല്ലല്ലാഹു അലൈഹി വസല്ലം എന്നു പറയും. അല്ലാഹുവിന്റെ രക്ഷയും കാരുണ്യവും അവരുടെ മേല് ഉണ്ടാവട്ടെ എന്ന ബഹുമാന വചനമാണിത്. ഇങ്ങനെ ഒരു പദവി ലോകത്ത് ഒരു മനുഷ്യനോ വ്യക്തിക്കോ മറ്റു മതങ്ങളുടെ സാങ്കല്പിക ആരാധ്യപുരുഷര്‍ക്ക് പോലുമോ ഇല്ലെന്നത് ഈ സ്‌നേഹത്തിന്റെ ആഴം വ്യക്തമാക്കുന്നു. ഈ സ്‌നേഹവായ്പ് ഔദ്യോഗിക ചടങ്ങുകളില് മാത്രമല്ല; ഏതു സമയത്തും ഏതു ഘട്ടത്തിലും മുഹമ്മദ് (ﷺ) എന്നുപറഞ്ഞാല് കേട്ടിരിക്കുന്നവരുടെയെല്ലാം അധരത്തില് നിന്നും ഈ വചനങ്ങള് അറിയാതെ ഉതിര്‍ന്നുവീഴും. മരണവീട്ടിലും വിവാഹപ്പന്തലിലും ഭക്ഷണത്തളികയിലുമെല്ലാം ഇതുതന്നെയാണ് സ്ഥിതി.\nപരിശുദ്ധ ഖുര്‍ആനില് ഏതു ഖാരിഉം പൊട്ടിയ ഹൃദയവുമായി ഓതുന്ന വരികളാണ് ‘മുഹമ്മദുറസൂലുല്ലാഹ്.’ (ﷺ) എന്ന് തുടങ്ങുന്ന വചനം. നിസ്‌കാരത്തില് പാരായണം ചെയ്താല് പോലും ഹൃദയങ്ങള് വിങ്ങുന്ന ശബ്ദം ചെവിയോര്‍ത്താല് കേള്‍ക്കാനാവും. ഈജിപ്തിലായിരിക്കുന്ന സമയത്തും അത് ശ്രദ്ധിച്ചതാണ്. ഏറ്റവും കൂടുതല് ആളുകള് ഖുര്‍ആന് കേട്ട് പൊട്ടിക്കരയുന്നത് ഈ വചനം എത്തുമ്പോഴായിരുന്നു. കാരണം ഓരോ മുസ്ലിമിന്റെയും ഹൃദയത്തിലാകെ ഈ പുന്നാര നബി (ﷺ) നിറഞ്ഞുനില്‍പ്പാണ്. ആ പേരു കേള്‍ക്കുമ്പോള് തന്നെ ഹൃദയം പൊട്ടും. കാണാന് ഒടുങ്ങാത്ത പൂതിയുണ്ടാവും. തിരുനോട്ടം കിട്ടാന് ഓരോരുത്തരും മത്സരിക്കും. ഓരോ മുസ്ലിമും ഈ സ്വപ്നം ഉള്ളില് കൊണ്ടുനടക്കുന്നു. മറ്റെല്ലാ സ്വപ്നങ്ങളും മാറിയേക്കാം. ഇന്നലത്തെ ആഗ്രഹമായിരിക്കില്ല ഇന്ന്. പക്ഷേ, പുണ്യപ്രവാചകര് (ﷺ) ഉറക്കത്തിലൊന്നു വന്നു ആശീര്‍വദിക്കുകയെന്ന സ്വപ്നം ഓരോരുത്തരും താലോലിക്കും. ഒരിക്കല് സാധിച്ചാല് വീണ്ടും വീണ്ടും ആഗ്രഹിക്കും. അങ്ങനെ ഉറക്കത്തില് കണ്ടവരുടെ ഭാഗ്യമോര്‍ത്ത് കണ്ണീര്‍പൊഴിക്കും. അവരുടെ ചരിത്രങ്ങള് വായിച്ച് നെടുവീര്‍പ്പിടും. അതിനുവേണ്ടി ജീവിതത്തെ ചിട്ടപ്പെടുത്താന് ഓരോ രാത്രിയും പ്രതിജ്ഞ പുതുക്കും. ഏതു വിശ്വാസിയുടെയും മനസ്സില് ഒരൊറ്റ യാത്രയോടാകും ഏറ്റവും പ്രിയം. അത് മക്കയും മദീനയുമാണ്. അവിടുത്തെ ചാരത്ത് ഒന്നണയുക; അവിടെത്തന്നെ മരിക്കുക. എന്നിട്ട് ആ മണ്ണില് നിത്യനിദ്രയിലാഴുക- എത്രയെത്ര വിശ്വാസികളാണ് ഇതിനുവേണ്ടി പ്രാര്‍ഥിച്ചുകൊണ്ടിരിക്കുന്നത്!\nഓരോ ആശിഖീങ്ങളും എത്രയാണ് പുണ്യനബി (ﷺ)യെക്കുറിച്ച് പാടിത്തീര്‍ത്തത്. ആയിരം മനുഷ്യജന്മത്തിനു കേട്ടുതീരാത്തയത്രയും പാടുകയും എഴുതുകയും ചെയ്തു. എഴുതിയെഴുതി അശക്തരായിരിക്കുന്നുവെന്ന് ഓരോരുത്തരും സമ്മതിച്ചു. എഴുതിവെച്ചത് ഓരോ വിശ്വാസിയുടെയും അധരങ്ങളില് നിത്യേന മാറിമാറി വന്നു. ഏതു പ്രതിസന്ധിഘട്ടത്തിലും കൈവിടാതെ അവരത് മുറുകെപ്പിടിച്ചു. അതിനുവേണ്ടി മാത്രം എത്ര പണം മുടക്കിയും സദസ്സുകള് നിത്യേന സംഘടിപ്പിച്ചു. അടുക്കളയില് തുടങ്ങി അന്താരാഷ്ട്ര തലം വരെ ഈ കീര്‍ത്തനങ്ങള് ഒഴുകിക്കൊണ്ടേയിരുന്നു. എന്നിട്ടും ഒരാള്‍ക്കും ഒരല്പംപോലും മതിയെന്നുതോന്നിയില്ല. മതിയാക്കാമെന്ന വിചാരം പോലും ഉണ്ടായില്ല. കാരണം സ്‌നേഹം ഉള്ളില് നിറച്ചവര്‍ക്ക് അപദാനങ്ങള് നിര്‍ത്താന് ഒരിക്കലും സാധിക്കില്ല.\nഈ സ്‌നേഹത്തിനു ഒന്നര സഹസ്രാബ്ദത്തിന്റെ പഴക്കമുണ്ട്. അന്ന് മുതല് അഥവാ നബി (ﷺ) തങ്ങള് മക്കയില് വന്ന അന്ന് മുതല് ഇന്ന് വരെ ആ സ്‌നേഹം ഒഴുകിക്കൊണ്ടിരിക്കുകയാണ്-ജീവനെക്കാള് പ്രധാനമായി; എല്ലാത്തിനെക്കാളും മേലെ. ഒരിക്കല് മക്കയില് സൈദ്ബ്‌നു ദുസ്നയെ(റ) അബൂസുഫ്്യാന് അടങ്ങുന്ന ശത്രുക്കള് പിടിച്ചുവെച്ചു. കൊലക്കയറില് ബന്ധിതനായ സൈദിനോട്(റ) അബൂസുഫ്്യാന് പറഞ്ഞു: ‘നിന്റെ ഈ സ്ഥാനത്ത് മുഹമ്മദ് (ﷺ) ആകുന്നത് നിനക്കിഷ്ടമാണെന്ന് പറഞ്ഞാല് മതി; നിന്നെ വെറുതെ വിടാം.’ അങ്ങനെ മനസ്സുകൊണ്ട് ഇഷ്ടപ്പെടണമെന്നുപോലും അബൂസുഫ്്യാന് പറഞ്ഞിട്ടില്ല. പക്ഷേ ദിഗന്തങ്ങള് ഭേദിച്ച്, ഓരോ ശത്രുവിനെയും നോക്കി പുച്ഛിച്ചുകൊണ്ട് സൈദ് (റ) പറഞ്ഞു: ‘ഞാനിവിടെ കൊലചെയ്യപ്പെടാതിരിക്കുന്നതിനു പകരമായി എന്റെ നബി (ﷺ)ക്ക് ഒരു മുള്ള് തറക്കുന്നതു പോലും ഞാനിഷ്ടപ്പെടുന്നില്ല.’ സൈദി(റ)നെ ആയിരം പ്രാവശ്യം കൊന്നാലും ആ സ്‌നേഹത്തിനു ഒരു ക്ഷതംപോലും പറ്റില്ലെന്ന് ശത്രുക്കള് സാക്ഷ്യം പറഞ്ഞ സന്ദര്‍ഭമാണിത്. ഇങ്ങനെ ഒരു സൈദ്(റ) മാത്രമായിരുന്നില്ല. ചരിത്രത്തില് എക്കാലവും പരകോടി സൈദുമാരെ(റ) നമുക്ക് കാണാനാകും. വര്‍ത്തമാനത്തില് വരെയും; അന്ത്യനാളിന്റെ അന്നുപോലും.\nഉര്‍വത്ബ്‌നു മസ്ഊദ്(റ) ഇസ്ലാം മതം സ്വീകരിക്കുന്നതിന് മുമ്പ് മക്കയിലെ ശത്രുക്കളുടെ പ്രതിനിധിയായി മദീനയില് വന്നു. നബിയും അനുചരരും തമ്മിലുള്ള സ്‌നേഹബന്ധം കണ്ട് അന്ധാളിച്ച അദ്ദേഹം മക്കയില് വന്നുപറഞ്ഞത് ഇങ്ങനെയായിരുന്നു: ‘ഞാന് കിസ്‌റാ, കൈസര്, നജ്ജാശി രാജാക്കന്മാരെയെല്ലാം കണ്ടിട്ടുണ്ട്. അവരുടെ ദര്‍ബാറുകളില് നടക്കുന്നത് വീക്ഷിച്ചിട്ടുണ്ട്. അവിടെയൊന്നും കാണാത്തതാണ് ഞാന് മദീനയില് കണ്ടത്. മുഹമ്മദിന്റെ (ﷺ) ജനത മുഹമ്മദിനെ (ﷺ) സ്‌നേഹിക്കുകയും ബഹുമാനിക്കുകയും ചെയ്യുന്നതുപോലെ ലോകത്ത് മറ്റെവിടെയും കണ്ടിട്ടില്ല…’ ഈ വാക്കുകള് അന്നത്തേക്ക് മാത്രമായിരുന്നില്ല. ഇന്നും മുഹമ്മദിന്റെ (ﷺ) ജനത മുഹമ്മദിനെ (ﷺ) സ്‌നേഹിക്കുന്നതുപോലെ ലോകത്തൊരാളും ആരെയും സ്‌നേഹിക്കുന്നില്ല. അങ്ങനെയാര്‍ക്കും അവകാശപ്പെടാന് പോലും സാധിക്കില്ല.\nസ്‌നേഹമെന്നാല് ആര്‍ക്കും മനസ്സിലേക്ക് കുത്തിക്കയറ്റാന് കഴിയുന്നതല്ല. അത് നാം പോലുമറിയാതെ ജനിച്ചുപോകുന്നതാണ്. ശക്തിപ്പെടുന്നതും ഇല്ലാതെയാകുന്നതുമെല്ലാം നമ്മുടെ ആഗ്രഹള്‍ക്കനുസരിച്ചല്ല. എത്ര സ്‌നേഹിക്കണമെന്നു വിചാരിച്ചാലും സ്‌നേഹിക്കപ്പെടണമെന്നു ആഗ്രഹിച്ചാലും നടക്കില്ല. കാരണം അവയൊക്കെ നമ്മുടെ നിയന്ത്രണങ്ങളില്‍നിന്നും അപ്പുറത്താണ്. എങ്കില് ഈ മഹാനായ മനുഷ്യനോട് ഓരോരുത്തര്‍ക്കുമുള്ള ഈ അപാരമായ സ്‌നേഹത്തിന്റെ കാരണമെന്തായിരിക്കും? അതാണ് പഠിക്കേണ്ടത്.\nമനുഷ്യരുടെ ആരാധ്യരാകാനുള്ള ശ്രമങ്ങള്‍ക്ക് സഹസ്രാബ്ദങ്ങളുടെ പഴക്കമുണ്ട്. എല്ലാവരും മറ്റുള്ളവരുടെ, ഒരുകൂട്ടം ആളുകളുടെയെങ്കിലും ആരാധ്യപാത്രങ്ങളാവാനാണ് ശ്രമിക്കാറുള്ളത്. അനേകായിരം മനുഷ്യദൈവങ്ങള് അതിനാണ് ശ്രമിച്ചുകൊണ്ടിരുന്നത്. മീഡിയയും സോഷ്യല് മീഡിയയും അതിനുവേണ്ടിയാണ് ഉപയോഗപ്പെടുത്തുന്നത്. കവലകളും സ്റ്റേജുകളും അതിനുവേണ്ടിയാണ് സജ്ജമാക്കുന്നത്. ഓരോ നിമിഷവും തന്റെ ആരാധ്യര് വര്‍ധിക്കുന്നുണ്ടോ എന്ന പരിശോധനയിലാണ് ഇവരൊക്കെയും. പക്ഷേ മുഹമ്മദ് നബി (ﷺ) നേരെ വിപരീതമായാണ് സംസാരിച്ചത്. നിങ്ങളില് ആരെങ്കിലും എനിക്ക് നേരെ ആരാധനയുടെ ഭാവമെങ്ങാനും പ്രകടിപ്പിച്ചാല് ആ നിമിഷം മുതല് നിങ്ങള് എന്റെ പ്രസ്ഥാനത്തില് പെട്ടയാളല്ല എന്ന് അവിടുന്ന് നിരന്തരം പറഞ്ഞുകൊണ്ടിരുന്നു. നിങ്ങളെയും എന്നെയും പടച്ചത് ഒരു അല്ലാഹുവാണെന്നും ഞാനും ആ അല്ലാഹുവിന്റെ അടിമയാണെന്നും അവിടുന്ന് നിരന്തരം ഉദ്‌ബോധിപ്പിച്ചു. അവനെ മാത്രമേ ആരാധിക്കാവൂ, ഞാന് നിരന്തരം അവനു മാത്രമാണ് ആരാധന നടത്തുന്നത് തുടങ്ങിയ പ്രസ്താവനകളിലൂടെ തന്നെ ആരാധ്യനാക്കാനുള്ള മുഴുവന് ശ്രമങ്ങളെയും പൂര്‍ണമായും നിഷ്‌കാസനം ചെയ്തു പ്രവാചകര് (ﷺ). മറിച്ചായിരുന്നുവെങ്കില് ഇതിലപ്പുറം ആളുകളെ കിട്ടുമായിരിക്കാം- കാരണം മക്കക്കാര്‍ക്ക് ഏറ്റവും പരിചിതം സൃഷ്ടികളെ ദൈവങ്ങളാക്കിയായിരുന്നുവല്ലോ. പക്ഷെ അവിടുന്ന് സത്യസന്ധമായി സംസാരിച്ചു. ഇന്നും മുസ്ലിംകള് അല്ലാഹുവിനെ മാത്രം ആരാധിക്കുന്നു. എന്നിട്ടും അവര്‍ക്ക് സൃഷ്ടികളില് മറ്റെല്ലാത്തിനെക്കാളും വിലപ്പെട്ടവരായി മുഹമ്മദ് നബി (ﷺ) നിലനില്‍ക്കുന്നു. ഈ മഹാപ്രതിഭാസത്തിന്റെ സ്വീകാര്യതയാണ് ഓരോരുത്തരും പഠിക്കേണ്ടതും ചിന്തിക്കേണ്ടതും.\nജീവിച്ചുവെന്നതിനു തെളിവില്ലാത്ത ജന്മമല്ല മുഹമ്മദ് നബി (ﷺ)യുടേത്. നബി (ﷺ) ചരിതം മിത്തുകളുമല്ല, ഭാവനയുമല്ല. ഓരോ സെക്കന്‍ഡും രേഖപ്പെടുത്തപ്പെട്ട ജീവിതമാണ്. മരണം വരെയും രേഖപ്പെടുത്തപ്പെട്ടു. ലക്ഷക്കണക്കിന് ജനങ്ങളിലൂടെ ഇന്നും അത് കൈമാറിപോരുന്നു. വിയോഗ ദിനം മുതല് ഇന്നുവരെ ആ പുണ്യ ഖബ്റിന്നരികിലേക്ക് പതിനായിരങ്ങള് ഓരോ നിമിഷവും ഒഴുകിക്കൊണ്ടിരിക്കുന്നു. ഐതിഹ്യവും പുരാണവും കെട്ടുകഥകളും വായിച്ചുകിട്ടിയ വിവരം വെച്ചല്ല ഈ സ്‌നേഹം. നമുക്ക് മുമ്പേ വന്നുപോയ മഹാനായ മനുഷ്യനോടുള്ള, അവിടുത്തെ വ്യക്തിത്വത്തോടുള്ള, അധ്യാപനങ്ങളോടുള്ള, അവിടുന്ന് കൈമാറിയ ആശയങ്ങളോടുള്ള സ്‌നേഹമാണിത്. അവിടുത്തെ അറിഞ്ഞ ഓരോരുത്തരുടെയും മനസ്സില് അറിയാതെ വരുന്ന അദമ്യമായ പ്രേമം. ഇത് പഠിച്ചില്ലെങ്കില് മറ്റെല്ലാ പഠനവും ഭാഗികമാണ്. കാരണം ഇവിടെയാണ് സമ്പൂര്‍ണ മനുഷ്യനുള്ളത്. മനുഷ്യരായി പിറന്നവരെല്ലാം ഈ മനുഷ്യനെയാണ് പഠിക്കേണ്ടത്.\nഅതുകൊണ്ട് ലോകമേ, ഈ മനുഷ്യനെ പഠിക്കൂ. ആ പഠനം ഒരിക്കലും വെറുതെയാകില്ല.\n← തിരുനബി(ﷺ) അനുപമ വ്യക്തിത്വം : ഡൈലി ക്വിസ് ആർട്ടിക്കിൾ (ദിവസം #11) → നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\n7 replies on “തിരുനബി(ﷺ) അനുപമ വ്യക്തിത്വം : ഡൈലി ക്വിസ് ആർട്ടിക്കിൾ (ദിവസം #12)”\nമണ്ണും വിണ്ണും പ്രകീർത്തനത്തിന്റെ കാവ്യശീലുകൾ പരിമളം പരത്തി.\nമദീനയിലെ രാജകുമാരൻ മുത്ത് നബി (സ )തങ്ങളുടെ 1495 -മത് ജന്മദിനത്തിൽ ആശിഖീങ്ങൾ മർഹബ പാടി.\nഇന്ന് റബീഉൽ അവ്വൽ 12\nമൂഹിബ്ബീങ്ങൾക്ക് ഇശ് ഖിൽ ചാലിച്ച ഒരായിരം മീലാദാശംസകൾ 🌹🌹🌹🌹\nലോകത്തിന് അല്ലാഹുവിന്റെ വലിയ റഹ്മത്ത് നല്കപ്പെട്ട ദിവസം ഇറൂട്ട് നിറഞ്ഞ ലോകത്തിന്ന് പ്രകാശം പരന്ന ദിവസം ആനന്ദം നിർത്തമാടിയ ദിവസം മദീനയിലെ രാജകുമാരൻ മുഹമ്മദ് മുസ്തഫ (സ ) തങ്ങളുടെ 1495മത് ജന്മദിനത്തിന് സ്വാഗതം ❤❤❤\n🌹🌹🌹”എല്ലാം ഹാദിയ പഠിദാകൾക്കും നബിദിനാശംസകൾ”🌹🌹🌹\nഈ 12ദിവസം ഇങ്ങനെ ഒരു ക്വിസ് മത്സരം കൊണ്ടുവന്ന icf gulf concilum hadhiya ഗ്രുപ്പിലെ എല്ലാർക്കും ഒരുപാടു ഒരുപാട് അൽഹംദുലില്ലാഹ്..\n10മിനിറ്റ് 20മിനിറ്റ്ഇ തിനുവേണ്ടി ഞങ്ങൾ മാറ്റിവെക്കുവായേരുന്നു..മുത്ത് നബി (സ )യുടെ ചരിത്രം വായിക്കാൻ ആകാംഷയോടെ ഓരോ ദിവസവും കാത്തിരുന്നു… നബിയുടെ ചരിത്രം ഒന്നും കൂടി വായിക്കാനും മനസിലാക്കാനും കഴിഞു.. ഇനിയും ഇതുപോലെ നല്ല നല്ല നിമിഷങ്ങൾ കൊണ്ടുവരാൻ കഴിയട്ടേന്നു ദുആ ചെയ്യുന്നു.. ആമീൻ\nNafeesath maheen ksasays:\nമുത്ത് നബിയുടെ (ﷺ) തിരുപ്പിറവി കൊണ്ട് അനുഗ്രഹീതമായ ഈ പുണ്യ ദിനത്തില് എല്ലാവർക്കും നബിദിനാശംസകൾ നേരുന്നു🌹 റബീഉൽ അവ്വൽ 1 to 12 വരെ മുത്ത് നബിയെ കുറിച്ച് വായിക്കാനും , പഠിക്കാനും അവസരം തന്ന ഇതിൻ്റെ അണിയറ പ്രവർത്തകർക്ക് അല്ലാഹു അർഹമായ പ്രതിഫലം നൽകുമാറാകട്ടെ! ആ മീൻ യാ റബ്ബ്🤲\nArifa Abdul Karimsays:\nما شاء الله امين امين امين يا رب العالمين\n💕 *عید میلاد النبی ﷺ* 💕\nഒരുപാട് പഠിക്കാൻ പറ്റി ഈദിന് വേണ്ടി പ്രവർതിച്ച എലവർക്കും അല്ലാഹു അർഹമായ പ്രതിഫലം നൽകട്ടെ എലവർക്കും നബിദിനശംശ ഗൾ 🌹🌹💚\nRabiya.vk on നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\nNasreena on നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\nBinsiya Afsal on നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\nJameela on നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\nUmmu amina on നബി (ﷺ) സഹിഷ്ണുതയുടെ മാതൃക : ഡെയ്‌ലി ക്വിസ് (ചോദ്യങ്ങളും ഉത്തരങ്ങളും)\n© 2022\tHadiya Women's Academy


Bowling Karega ya bowler change karein Dhoni to Kuldeep News in Malayalam: viral video: ബൗളിംഗ് ചെയ്യുന്നുണ്ടോ, അതോ ബൗളറെ മാറ്റണോ?\nviral video: ബൗളിംഗ് ചെയ്യുന്നുണ്ടോ, അതോ ബൗളറെ മാറ്റണോ?\nധോണിയുടെ നിര്‍ദേശങ്ങളാണ് പലപ്പോഴും ടീമിന്‍റെ പ്രകടനത്തില് നിര്‍ണായകമായിട്ടുള്ളത്.\nLast Updated : Sep 26, 2018, 02:44 PM IST\nകളത്തില് നായകന്‍മാരായി കോഹ്‌ലിയും രോഹിത് ശര്‍മയും തിളങ്ങുമ്പോഴും യഥാര്‍ത്ഥ നായകന് ധോണിയാണെന്ന് എല്ലാവര്‍ക്കുമറിയാം. ധോണിയുടെ നിര്‍ദേശങ്ങളാണ് പലപ്പോഴും ടീമിന്‍റെ പ്രകടനത്തില് നിര്‍ണായകമായിട്ടുള്ളത്.\nഇന്ത്യ-അഫ്ഗാന് മത്സരത്തില് ഇന്നലെ ധോണി തന്‍റെ ക്യാപ്റ്റന്‍സിയില് ഇരുന്നൂറാമത്തെ മത്സരം കളിച്ചപ്പോള് ആരാധര്‍ക്കും അത് ആവേശമായിരുന്നു. മത്സരത്തിന് മുന്നോടിയായി ടോസ് ഇടാന് ക്യാപ്റ്റന് ജെഴ്‌സിയണിഞ്ഞ് ധോണി കളത്തിലിറങ്ങിയപ്പോള് ആരാധകര് അമ്പരന്നുപോയി എന്നതില് സംശയം വേണ്ട.\nരണ്ട് വര്‍ഷത്തെ ഇടവേളയ്ക്ക് ശേഷം നായകന്‍റെ തൊപ്പിയണിഞ്ഞ് ധോണി പഞ്ച് ഡയലോഗുകളുമായാണ് രംഗത്ത് എത്തുന്നത്. സൂപ്പര് ഫോര് പോരാട്ടത്തിനിടയിലാണ് സംഭവം. ബൗള് ചെയ്യാനെത്തിയ കുല്‍ദീപ് യാദവ് ഫീല്‍ഡില് മാറ്റം ആവശ്യപ്പെട്ടപ്പോഴായിരുന്നു രസകരമായ കമന്റ് വന്നത്. നീ ബൗള് ചെയ്യുന്നുണ്ടോ, അതോ നിന്നെ മാറ്റണോ എന്ന് ചോദിച്ചായിരുന്നു ക്യാപ്റ്റന് കൂളിന്‍റെ മാസ് ഡയലോഗ്.\nDhoni's thug life\n.#INDvAFG #INDvsAFG #INDvPAK #PAKvIND pic.twitter.com/LKs4wpZeK5\n— India Vs Pakistan (@india_v_pakista) September 25, 2018\nതുടര്‍ച്ചയായി ആവശ്യപ്പെട്ടിട്ടും കുല്‍ദീപിന്‍റെ ആഗ്രഹത്തിന് അനുസരിച്ച് ഫീല്‍ഡ് മാറ്റാനും ധോണി തയാറായില്ല. ധോണിയുടെ സംഭാഷണം സ്റ്റംപ് മൈക്ക് പിടിച്ചെടുക്കുകയും ചെയ്തു. നേരത്തെ ഫൈനലുറപ്പിച്ചതിനാല് ക്യാപ്റ്റന് രോഹിത് ശര്‍മ്മ ഉള്‍പ്പെടെ പ്രമുഖ താരങ്ങള്‍ക്ക് വിശ്രമം നല്‍കിയാണ് ഇന്ത്യ ഇറങ്ങിയത്. രോഹിത്തിന്‍റെ അഭാവത്തിലാണ് ധോണി ഇന്ത്യയുടെ നായകനായത്.\nMs DhoniKuldeep YadavAsia Cup 2018India vs Afghanistanഎംഎസ് ധോണി\nIPL 2021 : ശ്രയസ് ഐയ്യർ വന്നാലും Rishabh Pant ഡൽഹി ക്യാപിറ്റൽസിന്റെ നായകനായി തുടരും


അൽപ്പം മോടികൂട്ടി ഹോണ്ട ജാസ്; ഫെയ്‌സ്‌ലിഫ്റ്റ് പതിപ്പിൽ ഇത്തവണ ഇലക്‌ട്രിക് സൺറൂഫും - Malayalam DriveSpark\n23 min ago 500,000 ലക്ഷം കാറുകള് ഇന്ത്യയില് നിന്ന് കയറ്റുമതി ചെയ്ത് സ്‌കോഡ ഫോക്‌സ്‌വാഗണ്\nPublished: Monday, August 10, 2020, 16:41 [IST]\nപ്രീമിയം ഹാച്ച്ബാക്ക് ശ്രേണിയിലെ ഹോണ്ടയുടെ സാന്നിധ്യമായ ജാസിനെ മുഖംമിനുക്കി ബിഎസ്-VI കരുത്തിലേക്ക് പരിഷ്ക്കരിക്കുകയാണ് കമ്പനി. പുത്തൻ മോഡലൽ ഉടൻ തന്നെ വിപണിയിൽ ഇടംപിടിക്കും.\nഅതിന്റെ ഭാഗമായി ഫെയ്‌സ്‌ലിഫ്റ്റ് ജാസിനായുള്ള ഔദ്യോഗിക ബുക്കിഗും ഹോണ്ട ആരംഭിച്ചതായി പ്രഖ്യാപിച്ചു. രാജ്യത്തുടനീളമുള്ള ഹോണ്ട ഡീലർഷിപ്പുകൾ വഴി വാഹനം ബുക്ക് ചെയ്യാൻ സാധിക്കും. താൽപര്യമുള്ള ഉപഭേക്താക്കൾക്ക് 21,000 രൂപ ടോക്കൺ തുകയായി നൽകി പുത്തൻ മോഡൽ പ്രീ-ബുക്ക് ചെയ്യാം.\nകൂടാതെ ഹോണ്ട ഫ്രം ഹോം എന്ന ബ്രാൻഡിന്റെ ഓൺലൈൻ സേവനം ഉപയോഗിച്ചുകൊണ്ടും ഫെയ്‌സ്‌ലിഫ്റ്റ് ബിഎസ്-VI ജാസ് ബുക്ക് ചെയ്യാൻ സാധിക്കും. ജാപ്പനീസ് ബ്രാൻഡിനായി ദീർഘനാളായി ആഭ്യന്തര വിപണിയിൽ സേവനം അനുഷ്ഠിക്കുന്ന മോഡൽ കൂടിയാണ് ജാസ്.\nഎന്നാൽ പ്രീമിയം ഹാച്ച്ബാക്ക് സെഗ്‌മെന്റിൽ പുതിയ ഉൽ‌പ്പന്നങ്ങളുടെ വരവ് കാരണം ജാസിന്റെ ജനപ്രീതി മങ്ങുകയും നിലവിലുള്ള മോഡൽ കാലഹരണപ്പെടുകയും ചെയ്തു. എങ്കിലും ചെറിയ മിനുക്കു പണികളോടെ വാഹനത്തെ വീണ്ടും സജീവമാക്കാമെന്നാണ് ഹോണ്ടയുടെ പ്രതീക്ഷ.\n2020 ഹോണ്ട ജാസിന് ആവശ്യമായ ബിഎസ്-VI എഞ്ചിൻ പരിഷ്ക്കരണത്തോടെ ശ്രദ്ധേയമായ കുറച്ച് മാറ്റങ്ങളും അവതരിപ്പിക്കും എന്നതാണ് ആകർഷകമാകുന്നത്. എൽഇഡി ഫോഗ് ലാമ്പുകൾ, എൽഇഡി ടെയിൽ ലാമ്പുകൾ എന്നിവയ്ക്കൊപ്പം ഇത്തവണ പൂർണ എൽഇഡി ഹെഡ്‌ലാമ്പുകളും ജാസിന്റെ മുൻവശത്ത് ഇടംപിടിക്കും.\nMOST READ: 2-സീരീസ് ഗ്രാൻ കൂപ്പെ ഇന്ത്യയിൽ അവതരിപ്പിക്കാനൊരുങ്ങി ബിഎംഡബ്ല്യു\nകൂടാതെ മുൻ-പിൻ ബമ്പറുകൾ ഒന്ന് പുതുക്കി നിലവിലുള്ള മോഡലിന്റെ ആയുസ് വർധിപ്പിക്കാനും ഹോണ്ട തയാറായിട്ടുണ്ട്. ആധുനിക കാറുകളിൽ കണ്ടുവരുന്ന ക്രൂയിസ് കൺട്രോളും വൺ-ടച്ച് ഇലക്ട്രിക് സൺറൂഫും ഫെയ്‌സ്‌ലിഫ്റ്റ് ജാസിൽ ഇത്തവണ ലഭ്യമാകും.\nഈ വിഭാഗത്തിൽ ഡീസൽ യൂണിറ്റിന് കൂടുതൽ പേരുകേട്ട ഹോണ്ട ജാസ് പുതിയ ബിഎസ്-VI മലിനീകരണ കാലഘട്ടത്തിൽ ഓയിൽ ബർണറിനെ കൈവിടുന്നു എന്നതും ശ്രദ്ധേയമാണ്. അതിനാൽ 1.2 ലിറ്റർ i-VTEC പെട്രോൾ എഞ്ചിനിൽ മാത്രമാകും ഇത്തവണ ഈ ജാപ്പനീസ് കാർ വിപണിയിൽ എത്തുക.\nപെട്രോൾ എഞ്ചിൻ 90 bhp കരുത്തിൽ മാനുവൽ, സിവിടി ഓട്ടോമാറ്റിക് എന്നിവ ഗിയർബോക്‌സ് ഓപ്ഷനിൽ തെരഞ്ഞെടുക്കാൻ സാധിക്കും. കഴിഞ്ഞ കുറച്ച് മാസങ്ങളായി കാര്യമായ വിൽപ്പന ഇല്ലാതെ ഇഴയുന്ന ഹോണ്ടയെ വിപണി തിരിച്ചുപിടിക്കാൻ പുതിയ ജാസ് സഹായിക്കും.\nആഭ്യന്തര വിപണിയിൽ മാരുതി സുസുക്കി ബലേനോ, ഹ്യുണ്ടായി എലൈറ്റ് i20, ടാറ്റ ആൾട്രോസ്, ടൊയോട്ട ഗ്ലാൻസ, ഫോക്‌സ്‌വാഗൺ പോളോ എന്നിവ ശക്തരായ എതിരാളികളെയാണ് ജാസ് നേരിടുന്നത്. പുതിയ മോഡലിന്റെ വില വിവരങ്ങൾ കമ്പനി ഉടൻ തന്നെ പ്രഖ്യാപിച്ചേക്കും.\n2020 Honda Jazz Bookings Open Launch Soon. Read in Malayalam\nStory first published: Monday, August 10, 2020, 16:41 [IST]


പശുവിനെ ആക്ഷേപിച്ചെന്ന പരാതിയിൽ കാസർകോട് യുവാവിനെതിരെ കേസെടുത്തു. – Pravasi Corner\nകാഞ്ഞങ്ങാട്: പശുവിനെ ആക്ഷേപിച്ചെന്ന ബി.ജെ.പി പ്രവര്‍ത്തകന്റെ പരാതിയില് യുവാവിനെതിരെ കേസ്. കാഞ്ഞങ്ങാട് വെള്ളരിക്കുണ്ട് ഓണിക്കുന്നിലെ സാജന് എബ്രഹാമിനെതിരെയാണ് കേസെടുത്തത്. ബി ജെ പി പ്രവർത്തകനായ ഓണാകുന്നിൽ ചന്ദ്രന് എന്നയാളുടെ പരാതിയിലാണ് കേസെടുത്തിരിക്കുന്നത്.\nകഴിഞ്ഞ ദിവസം ചന്ദ്രനും സാജനും ഉള്‍പ്പെടെയുള്ള ചിലര് വെള്ളരിക്കുണ്ടിലെ ചായ കടയിലിരുന്ന് രാഷ്ട്രീയം സംസാരിക്കുന്നതിനിന് ഇടയിലുണ്ടായ തകര്‍ക്കമാണ് പരാതിക്ക് ഇടയായ സംഭവം ഉണ്ടാകുന്നത്.\nസംസാരത്തിനിടയില് പശുവിനെ പുകഴ്ത്തി ചന്ദ്രന് സംസാരിച്ചു. എന്നാല് ഗോമാതാവിനെ ബഹുമാനിക്കുമ്പോൾ തന്നെ പശുവിന്റെ പാല് നിങ്ങള് കുടിക്കുന്നില്ലേയെന്ന് സാജന് ചോദിച്ചു എന്ന് പറയുന്നു. ഇതിനെ തുടർന്ന് തര്‍ക്കം ഉണ്ടാകുകയും മതസൗഹാര്‍ദം തകര്‍ക്കുന്ന രീതിയില് സംസാരിച്ചുവെന്ന് കാട്ടി ചന്ദ്രന് കാഞ്ഞങ്ങാട് ഡി.വൈ.എസ്.പിയ്ക്ക് പരാതി നല്‍കുകയുമായിരുന്നു.\nതുടര്‍ന്ന് ഡി.വൈ.എസ്.പി പരാതി വെള്ളരിക്കുണ്ട് പൊലീസിന് കൈമാറുകയും പോലീസ് 153 എ വകുപ്പ് പ്രകാരം സാജൻ എബ്രഹാമിന് എതിരെ കേസെടുക്കുകയുമായിരുന്നു.\nമതം, വംശം, ജനന സ്ഥലം, വാസ സ്ഥലം, ഭാഷ മുതലായവ കാരണമായി വ്യത്യസ്ത വിഭാഗങ്ങൾ തമ്മിൽ ശത്രുത വരുത്തുകയോ സൗഹാർദ്ദത്തിന്റെ നിലനിൽപ്പിന് ഭംഗം വരുത്തുകയോ ചെയ്യുന്ന കൃത്യങ്ങൾക്ക് എതിരെയാണ് ഇന്ത്യൻ പീനൽ കോഡിലെ 153 എ വകുപ്പ് പ്രകാരം കേസെടുക്കുന്നത്. മൂന്ന് വർഷം വരെ തടവ് ശിക്ഷയോ പിഴ ശിക്ഷയോ അല്ലെങ്കിൽ രണ്ടും കൂടിയോ ലഭിക്കാവുന്ന കുറ്റമാണ് ഇത്.\nഈദ് ആഘോഷ യാത്രക്കിടെ ജീപ്പ് മറിഞ്ഞ് പ്രവാസി മലയാളി മരിച്ചു.


ഇന്ത്യന് നായകനെ കടത്തിവെട്ടി റെയ്നയുടെ കുതിപ്പ്\nഒരു വര്‍ഷത്തെ ഇടവേളയ്ക്ക് ശേഷം ഇന്ത്യന് ടീമിലേക്ക് തിരിച്ചെത്തിയ സുരേഷ് റെയ്ന പല റോളിലും തിളങ്ങുകയാണ്. താരം കത്തുന്ന ഫോമില് തിരിച്ചെത്തിയെങ്കിലും റണ്‍സിന്റെ കാര്യത്തില് ഇന്ത്യന് നായകന് ധോണിയെ പിന്നിലാക്കി.\nഇന്ത്യയ്ക്ക് വേണ്ടി 71 ട്വന്റി20 മത്സരങ്ങളില് ഇറങ്ങിയ താരം 1452 റണ്‍സെടുത്തപ്പോള് 89 മത്സരങ്ങളില് നിന്ന് 1444 റണ്‍സെടുത്ത ധോണിയെ പിന്നിലാക്കിയിരിക്കുകയാണ് താരം.\nനിദാഹാസ് ട്രോഫിയില് നടന്ന മൂന്ന് മത്സരങ്ങളില് നിന്നായി 56 റണ്‍സാണ് താരം നേടിയത്. അതേസമയം, ഈ ടൂര്‍ണമെന്റിന് ധോണിയടക്കമുള്ള താരങ്ങള്‍ക്ക് വിശ്രമം നല്‍കിയിരിക്കുകയാണ്.\n1983 റണ്‍സുമായി കോഹ്ലിയാണ് ഇന്ത്യയ്ക്ക് വേണ്ടി ഏറ്റവും കൂടുതല് റണ്‍സെടുത്തിരിക്കുന്നത്. 1679 റണ്‍സുമായി രോഹിത്ത് ശര്‍മ്മ രണ്ടാമതുണ്ട്. കഴിഞ്ഞ മത്സരങ്ങളിലെ പ്രകടനത്തിലൂടെ റെയ്ന മൂന്നാമതെത്തിയപ്പോള് ധോണി നാലാം സ്ഥാനത്തേക്കിറങ്ങി.\nആരാധകര്‍ക്ക് സന്തോഷ വാര്‍ത്ത; ചെന്നൈയുടെ സൂപ്പര്‍താരം മടങ്ങിയെത്തുന്നു\nകുതിക്കുന്ന ചെന്നൈയുടെ സൂപ്പര് താരത്തിന് പരിക്ക്; അടുത്ത രണ്ട് മത്സരങ്ങള് താരത്തിന് നഷ്ടമാകും\nചെന്നൈയ്ക്കായി വെടിക്കെട്ട് പ്രകടനവുമായി റെയ്‌ന; അടിച്ചുകൂട്ടിയത്7സിക്‌സ്\nTags: suresh-raina beat ms-dhoni


| ഇടിക്കൂട്ടിലെ പെണ്‍സിംഹം | Mangalam\nWednesday, June 19, 2019 Last Updated 38 Min 10 Sec ago English Edition\nThursday 28 Feb 2019 12.19 PM\n''കുടുംബത്തിനൊപ്പം ബോക്‌സിങ് പരിശീലനങ്ങള്‍ക്കും പ്രാധാന്യം നല്‍കുന്നതാണ് മേരികോമിന്റെ ജീവിതവിജയം. ലോക വനിതാ ബോക്‌സിങ് ചാമ്പ്യന്‍ഷിപ്പില് ആറാം സ്വര്‍ണമെന്ന അപൂര്‍വ നേട്ടം കൈവരിച്ച മേരികോമിന്റെ ആരോഗ്യശീലങ്ങള്...''\nലോക വനിതാ ബോക്‌സിങ് ചാമ്പ്യന്‍ഷിപ്പില് ചരിത്രനേട്ടം കൈവരിച്ച മേരികോമിന്റെ ജീവിതചര്യകളിലുമുണ്ട് സ്വര്‍ണതിളക്കം. ലോക ചാമ്പ്യന്‍ഷിപ്പില് ഏറ്റവും കൂടുതല് സ്വര്‍ണം നേടുന്ന വനിത എന്ന ബഹുമതിക്ക് പിന്നില് ബോക്‌സിങിനോടുള്ള അര്‍പ്പണ മനോഭാവവും കഠിനാധ്വാനവുമുണ്ട്.\nബോക്‌സിങ് സ്വയം തിരഞ്ഞെടുത്തു\n''ബോക്‌സിങാണ് എന്റെ വഴിയെന്ന് സ്വയം കണ്ടെത്തുകയായിരുന്നു. ബോക്‌സിങ്ങിലേക്ക് ഞാന് വരുന്ന സമയത്ത് പെണ്‍കുട്ടികള്‍ക്കായി ബോക്‌സിങ് ഉണ്ടായിരുന്നില്ല. ആണുങ്ങള്‍ക്ക് മാത്രമുള്ള കായിക ഇനമായിരുന്നു ഇത്''. കുട്ടിക്കാലം മുതല് ബോക്‌സിങിനോടു പ്രിയം തോന്നിത്തുടങ്ങിയിരുന്നു.\nപെണ്‍കുട്ടികള്‍ക്ക് ബോക്‌സിങില് അവസരം നല്‍കാത്തത് ഒരു വെല്ലുവിളിയായി ഏറ്റെടുത്താണ് മേരികോം ബോക്‌സിങ് റിംഗിലെത്തിയത്. ''കുട്ടിക്കാലത്ത് പെണ്‍കുട്ടികളെ കളിയാക്കുന്ന ആണ്‍കുട്ടികളോട് ഞാന് വഴക്കുണ്ടാക്കുമായിരുന്നു. പെട്ടെന്ന് ദേഷ്യപെടുകയും അതുപോലെ തന്നെ തണുക്കുകയും ചെയ്യുന്ന പ്രകൃതമാണ്.\nപക്ഷേ വീട്ടില് മറ്റാര്‍ക്കും ബോക്‌സിങിനോട് താല്‍പര്യം ഇതിനുമുന്‍പ് ഉണ്ടായിട്ടില്ല. വളരെ അപ്രതീക്ഷിതമായിട്ടാണ് ഞങ്ങളുടെ കുടുംബത്തിലേക്ക് ബോക്‌സിങ് എന്ന കായിക വിനോദം കടന്നുവന്നത്. പ്രാക്ടീസിനു പോകുന്ന വിവരം പോലും ഞാന് ആരോടും തുടക്കത്തില് പറഞ്ഞില്ല.\nസ്‌റ്റേറ്റ് മെഡല് ലഭിച്ച വാര്‍ത്ത പത്രത്തില് കണ്ടപ്പോഴാണ് അച്ഛന് പോലും അറിഞ്ഞത്. അന്ന് അച്ഛന് ഒരുപാട് വഴക്ക് പറഞ്ഞു. സാമ്പത്തികമായി പിന്നോക്കം നില്‍ക്കുന്ന കുടുംബമായതുകൊണ്ട് ബോക്‌സിങ് പരിശീലനം കുടുംബത്തെ സംബന്ധിച്ച് ബുദ്ധിമുട്ടായിരുന്നു.\nവീട്ടുകാരെ സഹായിക്കേണ്ട ഉത്തരവാദിത്വം കൂടി എനിക്കുണ്ടായിരുന്നു. പക്ഷേ ആദ്യം എതിര്‍ത്തെങ്കിലും അച്ഛന് പിന്നീട് പരിശീലനം തുടരാന് അനുവദിച്ചു''. അവിടെനിന്നായിരുന്നു മേരികോം എന്ന അത്ഭുതപ്രതിഭയുടെ ഉയര്‍ച്ച.\nദിവസേനയുള്ള വ്യായാമങ്ങളില് മേരികോം വിട്ടുവീഴ്ചകള് വരുത്താറില്ല. രാവിലെ അരമണിക്കൂര് ഓട്ടത്തിനായി മാറ്റി വയ്ക്കാറുണ്ട്. ഒരു ദിവസത്തെ വ്യായാമം ആരംഭിക്കുന്നത് തന്നെ ഇങ്ങനെയാണ്. സ്‌ട്രെച്ചിങ്, സ്‌ക്കിപ്പിങ്, കിക്കിങ് ഇവയ്ക്ക് ഓരോന്നിനും അരമണിക്കൂര് സമയം കണ്ടെത്താറുണ്ട്.\n''ബാലന്‍സ്ഡ് ഡയറ്റ് പിന്തുടരുന്ന കാര്യത്തില് വളരെയധികം കൃത്യത പാലിക്കാറുണ്ട്. ആരോഗ്യകരമായ ഭക്ഷണക്രമീകരണങ്ങളാണ് പാലിക്കാറുള്ളത്. എരിവ് കൂടുതലുള്ള ഭക്ഷണങ്ങള് ഡയറ്റിന്റെ ഭാഗമായി പൂര്‍ണമായും ഒഴിവാക്കും'' രാവിലെ വ്യായാമങ്ങള്‍ക്ക് മുന്‍പ് എന്തെങ്കിലും സ്‌നാക്‌സ് കഴിക്കുന്നതാണ് മേരികോമിന്റെ പതിവ്.\nപ്രാക്ടീസുകള്‍ക്ക് ശേഷം മാത്രമേ ഹെവിയായിട്ടുള്ള ബ്രേക്ക്ഫാസ്റ്റ് കഴിക്കാറുള്ളൂ. ഭക്ഷണസമയങ്ങള് കൃത്യമായി പാലിക്കുന്നതില് പ്രത്യേകം ശ്രദ്ധിക്കാറുണ്ട്.\nഉച്ചഭക്ഷണം ഒരുമണിക്ക് കഴിക്കും. രാത്രി ഭക്ഷണം ഒന്‍പത് മണിക്ക് മുന്‍പും കഴിക്കും. പ്രാക്ടീസുകള്‍ക്കിടയില് ഡീഹൈഡ്രേഷന് ഉണ്ടാകാതിരിക്കാന് ഇടയ്ക്കിടെ ജ്യൂസ് കുടിക്കാറുണ്ട് ഈ ബോക്‌സിങ് താരം.\n''ആരോഗ്യപരമായ നിര്‍ദേശങ്ങള് ചോദിക്കുന്നവരോടെല്ലാം ഞാന് പറയാറുണ്ട്. നന്നായി വെള്ളമോ ജ്യൂസോ ഇടയ്ക്കിടെ കുടിക്കണമെന്ന് . കിടക്കുന്നതിനു മുന്‍പ് ഒരു ഗ്ലാസ് പാല് നിര്‍ബന്ധമായും കുടിക്കണമെന്ന് എല്ലാവരോടും നിര്‍ദേശിക്കാറുണ്ട്''.\nമെന്റല് ഫിറ്റ്‌നസ് ആവശ്യഘടകം\nമെന്റല് ഫിറ്റ്‌നസാണ് ബോക്‌സിങിനു ഏറ്റവും ആവശ്യമായ ഘടകമെന്ന് മേരികോം വിശ്വസിക്കുന്നു. ''മാനസികമായ തയാറെടുപ്പുകള് ഉണ്ടെങ്കില് മാത്രമേ എതിരാളിയെ നേരിടാനാകൂ. അതുകൊണ്ട് പരിശീലനവേളയില് മസ്തിഷ്‌കത്തിന്റെയും കണ്ണുകളുടെയും ഏകോപനത്തിനു അനുയോജ്യമായ വ്യായാമങ്ങള് പ്രത്യേകം ചെയ്യാറുണ്ട്. ഉച്ചയ്ക്ക് ശേഷം ഞാന് ജിമ്മില് പോകാറുണ്ട്.\nമണിക്കൂറുകളോളം ജിം വര്‍ക്കൗട്ടുകള്‍ക്കായി ചെലവിടും. പുഷ്അപ്പ്‌സും സിറ്റ് അപ്പ്‌സും ജിം എക്‌സസൈസില് ഉള്‍പ്പെടും. ദിവസവും 14 കിലോമീറ്റര് ഓടാറുണ്ട്.\nഅതോടൊപ്പം മറ്റു ഫ്‌ളോറല് എക്‌സര്‍സൈസുകളും ചെയ്യും.'' ബോക്‌സിങിനോടുള്ള അര്‍പണബോധമാണ് മേരികോം എന്ന അത്‌ലറ്റിന്റെ വിജയത്തിന് പിന്നില്. ദിവസവും 8 മണിക്കൂര് വരെ പരിശീലനം നടത്തും. രാവിലത്തെ വ്യായാമവും മറ്റു പരിശീലനങ്ങളും നാല് മണിക്കൂര് ഉണ്ടാകും. വൈകുന്നേരവും നാല് മണിക്കൂര് പരിശീലനങ്ങള്‍ക്കായി കണ്ടെത്തും.\n''ആരോഗ്യകാര്യങ്ങളില് ഞാന് വളരെയധികം ശ്രദ്ധിക്കാറുണ്ട്. നല്ല ബലവും ഫിറ്റ്‌നസും ഈ പ്രൊഫഷനു വളരെ ആവശ്യമാണ്. അതുകൊണ്ട് തന്നെ ആരോഗ്യത്തിനു കൂടുതല് കരുതല് നല്‍കാറുണ്ട്. ബോക്‌സിങ് രംഗത്ത് നിലനില്‍ക്കണമെങ്കില് കഠിന പ്രയത്‌നവും ഫിറ്റ്‌നസും നിലനിര്‍ത്തേണ്ടതുണ്ട്.\nഫിറ്റ്‌നസ് സംരക്ഷിക്കുകയെന്നത് എന്നെ സംബന്ധിച്ച് സന്തോഷമുള്ള കാര്യമാണ്. ഫിസിക്കല് ഫിറ്റ്‌നസിനൊപ്പം ബോക്‌സിങിലെ ഏറ്റവും പ്രധാനപ്പെട്ട പരിശീലന രീതിയായ 'ഫൈറ്റിങ്' അഭ്യസിക്കുന്നതിനും സമയം കണ്ടെത്താറുണ്ട്.\nമറ്റു കായിക വിനോദങ്ങളെക്കാള് ബോക്‌സിങിലാണ് പൂര്‍ണമായും ശ്രദ്ധിച്ചത്. എങ്കിലും മാസത്തില് രണ്ട് തവണ ഫുട്‌ബോള്, വോളിബോള്, ഹാന്‍ഡ്‌ബോള് ഇവയൊക്കെ കളിക്കാറുണ്ട്.\nഫിറ്റ്‌നസിനൊപ്പം ഭക്ഷണത്തിലും അതീവ ശ്രദ്ധ നല്‍കാറുണ്ട്. ടൂര്‍ണമെന്റിന്റെ ഭാഗമായി മറ്റു രാജ്യങ്ങളില് പോകുമ്പോള് ചൈനീസ് ഡിഷസാണ് കഴിക്കാറുള്ളത്. അവരുടെ ഭക്ഷണസംസ്‌കാരവും ഓരോ ഭക്ഷണത്തിലും ചേര്‍ക്കുന്ന ചേരുവകളുമൊക്കെ വളരെ ഇഷ്ടമാണ്''.\nഎങ്കിലും ഏറ്റവും രുചികരവും പോഷകസമ്പുഷ്ടവുമായ ഭക്ഷണം വീട്ടില് ഉണ്ടാക്കുന്നതു തന്നെയാണെന്ന അഭിപ്രായക്കാരിയാണ് മേരികോം. വീട്ടിലേക്ക് ആവശ്യമായ പച്ചക്കറികള്‍ക്കായി ചെറിയ പച്ചക്കറി തോട്ടവുമുണ്ട്.\nകുട്ടികളുടെ ഇഷ്ടം പരിഗണിക്കും\nമത്സരങ്ങള്‍ക്ക് പങ്കെടുക്കാന് പോകുമ്പോള് കുട്ടികളെയും വീട്ടിലെ അടുക്കളയുമാണ് മേരികോം ഏറ്റവുമധികം മിസ് ചെയ്യുന്നത്. പുതിയ ഡിഷസ് പരീക്ഷിക്കാന് വളരെ താല്‍പര്യം കാണിക്കാറുമുണ്ട്.\n''മത്സരങ്ങളുടെ ഭാഗമായി പല രാജ്യങ്ങളിലും പോകേണ്ടതായിട്ടുണ്ട്. മറ്റു സ്ഥലങ്ങളില് പോകുമ്പോള് അവിടുത്തെ ഭക്ഷണത്തെക്കുറിച്ച് മനസിലാക്കാന് ശ്രമിക്കാറുണ്ട്. ചൈനയിലെ ഭക്ഷണങ്ങളാണ് എനിക്ക് ഏറ്റവും രുചികരമായി തോന്നിയത്.\nഡയറ്റിന്റെ ഭാഗമായി എനിക്ക് വ്യത്യസ്ത ഭക്ഷണങ്ങള് പരീക്ഷിക്കുന്നതില് പരിമിധികളുണ്ട്. എങ്കിലും ഓരോ രാജ്യങ്ങളിലെയും ഭക്ഷണത്തിന്റെ പ്രത്യേകതകളും രുചി വൈവിധ്യങ്ങളും ചോദിച്ചറിയും. വീട്ടിലെത്തിയാല് കുട്ടികള്‍ക്ക് വേണ്ടി അതു പാകം ചെയ്തു നല്‍കും.\nഎന്റെ അമ്മ നന്നായി ഭക്ഷണം ഉണ്ടാക്കും. പുതിയ ഡിഷസ് പരീക്ഷിക്കാന് എനിക്ക് പ്രചോദനം ലഭിച്ചത് അമ്മയില് നിന്നാണ്. കുട്ടികള്‍ക്ക് ഞാന് ഉണ്ടാക്കുന്ന ഭക്ഷണം വളരെ ഇഷ്ടമാണ്. അവര്‍ക്ക് വേണ്ടി പുതിയ പരീക്ഷണങ്ങള് നടത്താന് തിരക്കുകള്‍ക്കിടയിലും സമയം കണ്ടെത്തും.\nഎന്റെ അമ്മ ചെറുപ്പത്തില് രുചിയുള്ള ഭക്ഷണം ഞങ്ങള്‍ക്ക് ഉണ്ടാക്കി തരുമായിരുന്നു. അതുകൊണ്ട് എന്റെ കുട്ടികള്‍ക്കും അവര്‍ക്കിഷ്ടമുള്ള ഭക്ഷണങ്ങള് ഞാന് തയാറാക്കി നല്‍കാറുണ്ട്. കുട്ടികളുടെ സന്തോഷമാണ് എന്റെയും സന്തോഷം''.\nസന്തോഷമാണ് ഫിറ്റ്‌നസ് മന്ത്ര\nജീവിതത്തില് സന്തോഷം നിലനിര്‍ത്തുകയെന്നതാണ് മേരികോമിന്റെ ഫിറ്റ്‌നസ് മന്ത്ര. ''എപ്പോഴും സന്തോഷത്തോടെയിരിക്കാന് ശ്രമിക്കാറുണ്ട്. മാനസിക സമ്മര്‍ദങ്ങള് ഒഴിവാക്കാന് എന്റേതായ രീതികളുണ്ട്.\nഎന്തെങ്കിലും പ്രവര്‍ത്തികളില് ഏര്‍പ്പെട്ടാല് മനസിനെ അലട്ടുന്ന പ്രശ്‌നങ്ങള് മറക്കും. അതല്ലെങ്കില് ഒറ്റയ്ക്കിരുന്ന് അല്‍പനേരം പാട്ട് കേള്‍ക്കാറുണ്ട്. അങ്ങനെ മനസിനെ ശാന്തമാക്കും, പോസിറ്റീവ് എനര്‍ജിയും ലഭിക്കാറുണ്ട്.\nപാട്ട് കേള്‍ക്കാന് ഒരുപാട് ഇഷ്ടമായതുകൊണ്ട് പ്രത്യേകിച്ച് സമയമൊന്നും നിശ്ചയിച്ചിട്ടില്ല. എപ്പോഴും പാട്ടുകള് കേള്‍ക്കാന് താല്‍പര്യമാണ്. ട്രെയ്‌നിങിന്റെ സമയത്തും പാട്ടുകള് കേള്‍ക്കാറുണ്ട്.\nവര്‍ക്കൗട്ടുകള് ചെയ്യുമ്പോള് ഇഷ്ടമുള്ള പാട്ടുകള് പ്ലേ ചെയ്യാറുണ്ട്. ഇംഗ്ലീഷ്, ഹിന്ദി ഗാനങ്ങളാണ് കൂടുതലും കേള്‍ക്കാറുള്ളത്. ലതാ മങ്കേഷ്‌കറാണ് പ്രിയ ഗായകരില് ഒരാള്.


കാമുകനു ക്വട്ടേഷൻ; മുൻ ദേശീയ ടെന്നിസ് ചാംപ്യൻ അറസ്റ്റിൽ | Vasavi Ganesan | Tennis Player | Manorama News\nചിത്രം മായ്ക്കാത്തതിനു കാമുകനു ക്വട്ടേഷൻ; മുൻ ദേശീയ ടെന്നിസ് ചാംപ്യൻ അറസ്റ്റിൽ\nമനോരമ ലേഖകൻ May 16, 2019 05:39 PM IST\nചെന്നൈ ∙ മൊബൈൽ ഫോണിലെ ചിത്രങ്ങൾ ഡിലീറ്റ് ചെയ്യാൻ വിസമ്മതിച്ച കാമുകനു ക്വട്ടേഷൻ നൽകിയ മുൻ ദേശീയ ടെന്നിസ് ചാംപ്യൻ പിടിയിൽ. അമേരിക്കയിൽ പഠനം നടത്തുന്ന മുൻ ദേശീയ അണ്ടർ 14 ടെന്നീസ് ചാംപ്യൻ വാസവി ഗണേശനെയാണു (20) ചെന്നൈ പൊലീസ് അറസ്റ്റ് ചെയ്തത്.\nവാസവിയും ചെന്നൈ സ്വദേശി നവീദ് അഹമദും പ്രണയത്തിലായിരുന്നു. കഴിഞ്ഞയാഴ്ച അമേരിക്കയിൽനിന്നു ചെന്നൈയിലെത്തിയ വാസവി നഗരത്തിലെ പാർക്കിൽ നവീദിനെ കണ്ടു. സംസാരത്തിനിടെ ഇരുവരും ചിത്രമെടുത്തു. ഇതു ഡിലീറ്റ് ചെയ്യാൻ ആവശ്യപ്പെട്ടെങ്കിലും നവീദ് വഴങ്ങിയില്ല. ഇരുവരും വഴക്കായി. വാസവിയുടെ തലയ്ക്കു ഹെൽമറ്റു കൊണ്ടു ഇടിച്ചു. ഫോൺ പിടിച്ചുവാങ്ങി നവീദ് കടന്നുകളഞ്ഞു.\nനവീദിനെ കൈകാര്യം ചെയ്യാനും ഫോൺ തിരികെ വാങ്ങാനും ഫെയ്സ്ബുക്കിലൂടെ പരിചയപ്പെട്ട സുഹൃത്തുക്കളെ വാസവി ഏൽപ്പിച്ചു. വേളാച്ചേരിയിലെ എസ്.ഭാസ്കർ, ശരവണൻ, ബാഷ എന്നിവർ നവീദിനെ തട്ടിക്കൊണ്ടുപോയി മർദിച്ച് ഫോൺ തിരികെ വാങ്ങി. നവീദിനെ വിട്ടു നൽകണമെങ്കിൽ രണ്ടു ലക്ഷം രൂപ നൽകണമെന്നു സുഹൃത്തുക്കളെ വിളിച്ചുപറഞ്ഞു. പണം ലഭിക്കാത്തതിനാൽ നവീദിനെ ഉപേക്ഷിച്ച് സംഘം രക്ഷപ്പെട്ടു.\nസ്ത്രീയെ കാട്ടി വശീകരിച്ച് സദാചാരക്കാർ ചമഞ്ഞ് മോഷണം; പ്രതികൾ പിടിയിൽ\nനവീദിന്റെ പരാതി പ്രകാരം മൂന്നംഗ സംഘത്തെ പിടികൂടിയപ്പോഴാണു കാമുകിയുടെ ക്വട്ടേഷനെക്കുറിച്ചു പൊലീസിനു വിവരം ലഭിച്ചത്. നവീദിനെ ഉപദ്രവിക്കാൻ താൻ പറഞ്ഞിട്ടില്ലെന്നും ഫോൺ തിരികെ വാങ്ങാൻ മാത്രമാണു ഏൽപ്പിച്ചതെന്നും വാസവി പറഞ്ഞെങ്കിലും തെറ്റാണെന്നു അന്വേഷണത്തിൽ വ്യക്തമായി. ഇതോടെ, വാസവിയെ അറസ്റ്റു ചെയ്യുകയായിരുന്നു.\nEnglish Summary: US-based woman tennis player arrested for boyfriend’s kidnap


ഹെന്‍ഡ്രിക്‌സിന് സെഞ്ചുറി;ദക്ഷിണാഫ്രിക്കയ്ക്ക് പരമ്പര\nMonday6August 2018 3:20 am IST\nപല്ലേക്കെലേ ( ശ്രീലങ്ക): അരങ്ങേറ്റത്തില് തന്നെ ഏകദിനത്തിലെ ഏറ്റവും വേഗമേറിയ സെഞ്ചുറി കുറിച്ച റീസ ഹെന്‍ഡ്രിക്‌സിന്റെ സെഞ്ചുറിയുടെ മികവില് മൂന്നാം ഏകദിനത്തില് 78 റണ്‍സിന്റെ വിജയം നേടി ദക്ഷിണാഫ്രിക്ക ശ്രീലങ്കക്കെതിരായ പരമ്പര സ്വന്തമാക്കി. 88 പന്തിലാണ് ഹെന്‍ഡ്രിക്‌സ് സെഞ്ചുറി കുടിച്ചത്. അഞ്ചു മത്സരങ്ങളുടെ പരമ്പരയില് ദക്ഷിണാഫ്രിക്കയ്ക്ക് 3-0 ന്റെ തകര്‍ക്കാന് പറ്റാത്ത ലീഡായി.\n89 പന്തില് എട്ട്് ഫോറും ഒരു സിക്‌സറും അടക്കം ഹെന്‍ഡ്രിക്‌സ് നേടിയ 102 റണ്‍സിന്റെ പിന്‍ബലത്തില് ദക്ഷിണാഫ്രിക്ക 50 ഓവറില് ഏഴുവിക്കറ്റിന് 363 റണ്‍സ് നേടി. കൂറ്റന് വിജയലക്ഷ്യം പിന്തുടര്‍ന്ന ശ്രീലങ്ക 45.2 ഓവറില് 285 റണ്‍സിന് പുറത്തായി. ശ്രീലങ്കയുടെ ധനഞ്ജയ ഡി സില്‍വ 84 റണ്‍്‌സ് എടുത്തു.\nദക്ഷിണാഫ്രിക്കന് പേസര്‍മാരായ എന്‍ഗിഡിയും ഫെഹ്‌ലുക്കവായോയുമാണ് ശ്രീലങ്കന് ബാറ്റിങ് നിര തകര്‍ത്തത്. ഇരുവരും മൂന്ന് വിക്കറ്റ് വീതം വീഴ്ത്തി.ശ്രീലങ്കന് പേസര് ലാഹിരു കുമാരയുടെ പന്ത് അതിര്‍ത്തികടത്തിയാണ് ഹെന്‍ഡ്രിക്‌സ് സെഞ്ചുറി കുറിച്ചത്. അടുത്ത പന്തില് പുറത്താകുകയും ചെയ്തു. അരങ്ങേറ്റ ഏകദിന മത്സരത്തില് സെഞ്ചുറി നേടുന്ന മൂന്നാമത്തെ ദക്ഷിണാഫ്രിക്കന് ബാറ്റ്‌സ്മാനാണ് ഹെന്‍ഡ്രിക്‌സ്. കോളിന് ഇന്‍ഗ്രാം, ബാവുമ എന്നിവരാണ് ഈ നേട്ടം സ്വന്തമാക്കിയ മറ്റ് ദക്ഷിണാഫ്രിക്കന് താരങ്ങള്.\nജീന് പോള് ഡുമിനി 70 പന്തില് 92 റണ്‍സ് അടിച്ചെടുത്തു. ഹാഷിം അംല, ഡേവിഡ് മില്ലര് എന്നിവരും അര്‍ധ സെഞ്ചുറി നേടി. ശ്രീലങ്കയുടെ തിസ്‌ര പെരേര 44 റണ്‍സിന് നാലു വിക്കറ്റുകള് വീഴ്ത്തി.\nപരമ്പര സ്വന്തമാക്കി കങ്കാരുപട; ഇക്കുറി പാഴായത് കോഹ്‌ലിയുടെ സെഞ്ചുറി


| ഗര്‍ഭകാലത്ത് ഒഴിവാക്കാം ആരോഗ്യപ്രശ്‌നങ്ങള് | Mangalam\nWednesday 02 Jan 2019 03.31 PM\n''ഗര്‍ഭകാലത്തിന്റെ ആദ്യഘട്ടങ്ങളില് ഓക്കാനവും ഛര്‍ദിയും സാധാരണമാണ്. ഇത് പന്ത്രണ്ട് പതിനാല് ആഴ്ചകള് വരെയും ചിലപ്പോള് അഞ്ചാം മാസം വരെയും നീണ്ടു നിന്നേക്കാം''\nഗര്‍ഭകാലത്ത് ആരോഗ്യപ്രശ്‌നങ്ങള് ഉണ്ടാവുക സാധാരണമാണ്. ജീവിതശൈലിയിലും ആഹാര രീതിയിലും അല്പമൊന്ന് ശ്രദ്ധിച്ചാല് ബുദ്ധിമുട്ടുകള് ഒരുപരിധിവരെ ഒഴിവാക്കാം. ഗര്‍ഭകാലത്തിന്റെ ആദ്യഘട്ടങ്ങളില് ഓക്കാനവും ഛര്‍ദിയും ഉണ്ടാകാം. ഇത് പന്ത്രണ്ട്, പതിനാല് ആഴ്ചകള് വരെയും ചിലപ്പോള് അഞ്ചാം മാസം വരെയും നീണ്ടു നിന്നേക്കാം.\n1. തുടര്‍ച്ചയായ ഛര്‍ദി\nരാവിലെ ഉറക്കം ഉണര്‍ന്നവഴി കട്ടിലില് നിന്നും പെട്ടെന്ന് എഴുന്നേല്‍ക്കരുത്. അല്പം നേരം കിടന്ന ശേഷം മെല്ലെ ഒരു വശത്തേയ്ക്ക് ചെരിഞ്ഞ് എഴുന്നേല്‍ക്കാം. രാവിലെ തന്നെ ഓക്കാനം ഉണ്ടെങ്കില് കിടക്കയില് നിന്ന് എഴുന്നേല്‍ക്കുന്നതിന് മുന്‍പ് ബിസ്‌ക്കറ്റോ റെസ്‌ക്കോ കഴിക്കുക. എണ്ണയില് വറുത്തു പൊരിച്ച പലഹാരങ്ങള് ഒഴിവാക്കുക.\nഅധികം എരിവും പുളിയും മസാലയും ചേര്‍ത്ത ഭക്ഷണം ഒഴിവാക്കണം. ചില ഭക്ഷണപദാര്‍ഥങ്ങളുടെ പ്രത്യേക ഗന്ധം ശ്വസിക്കുമ്പോള് ഓക്കാനം വരികയാണെങ്കില് അത് ഒഴിവാക്കുക. മൂന്നുനേരം വയറു നിറച്ച് ഭക്ഷണം കഴിക്കുന്നതിനേക്കാള് നല്ലത് ഇടവിട്ട് കഴിക്കുന്നതാണ്.\nഇഷ്ടമുള്ളതും പെട്ടെന്നു ദഹിക്കുന്നതുമായ ആഹാരം, പഴങ്ങള്, പഴച്ചാറുകള് എന്നിവ കഴിക്കാം. ഛര്‍ദി വളരെ കൂടുതലായാല് ഗര്‍ഭിണിയുടെ സ്ഥിതി മോശമാകും. നിര്‍ജലീകരണം കൊണ്ട് ബോധക്കേടും വരാം. ഗര്‍ഭകാലത്ത് മൂത്രത്തില് പഴുപ്പ്, രക്താതിമര്‍ദം, എക്ലാംപ്‌സിയ എന്നീ അസുഖങ്ങള് ഉണ്ടായാലും ഛര്‍ദി കൂടുതലാകാം. അതുകൊണ്ട് ഉടനെ ഡോക്ടറെ കാണണം.\n2. നെഞ്ചെരിച്ചിലും മലബന്ധവും\nനെഞ്ചെരിച്ചില് ഒഴിവാക്കാന് ഭക്ഷണം ചെറിയ തോതില് ഇടയ്ക്കിടെ കഴിക്കുക. അധികം എരിവും പുളിയും മസാലയതും എണ്ണയും ഉള്ള ഭക്ഷണം കഴിക്കാതിരിക്കുക. പരിപ്പ്, പയര്, കിഴങ്ങു വര്‍ഗങ്ങള് എന്നിവ കഴിക്കുന്നത് കുറയ്ക്കുക. ധാരാളം വെള്ളം കുടിക്കുക. ഭക്ഷണം കഴിച്ച ഉടനെ കിടക്കരുത്. അല്പനേരം പതുക്കെ നടക്കുകയും ചാരിയിരുന്നു വിശ്രമിക്കുകയും ചെയ്യാം. തലയുയര്‍ത്തി വച്ച് കിടക്കാം.\nനെഞ്ചെരിച്ചില് കൂടുതലാണെങ്കില് ഡോക്ടറുടെ നിര്‍ദേശപ്രകാരം മരുന്നുകള് കഴിക്കുക. മലബന്ധം കൂടുതലാണെങ്കില് മൂലക്കുരു ഉണ്ടാകാനും മലദ്വാരത്തിലൂടെ രക്തം പോകാനുമിടയുണ്ട്. അതുകൊണ്ട് മലബന്ധം ഒഴിവാക്കാനായി ധാരാളം വെള്ളം കുടിക്കുക. നാരടങ്ങിയ ഭക്ഷണപദാര്‍ഥങ്ങളും പഴങ്ങളും പച്ചക്കറികളും കഴിക്കുക.\n3. മസില് കോച്ചിപ്പിടുത്തം\nഗര്‍ഭിണികള്‍ക്ക് രാത്രിയില് കാലുകളിലെ മാംസപേശികള് ഉരുണ്ടു കയറുക, കോച്ചിപ്പിടുത്തം എന്നിവയുണ്ടാകാം. ഇതുണ്ടായാല് കാലുകള് നീട്ടി വച്ച് മസിലുകളുടെ മുകളില് തിരുമ്മുക. ലേപനങ്ങള് പുരട്ടി തടവുക. ചൂടു പിടിക്കുക എന്നിവ ചെയ്യാം. ഇത് വരാതിരിക്കാന് പാലും പാലുത്പന്നങ്ങളും കഴിക്കുക. രാത്രി ഉറങ്ങുന്നതിന് മുന്‍പ് അല്പം നടക്കുക. ഡോക്ടറുടെ നിര്‍ദേശപ്രകാരം കാത്സ്യം, വിറ്റാമിന് ഗുളികകള് കഴിക്കാം. കാലുകടച്ചില്, കാലില് നീര്‍വീക്കം, കാലിലെ ഞരമ്പുകള് തടിച്ചു വീര്‍ക്കുക. ഇതെല്ലാം ഗര്‍ഭകാലത്ത് സാധാരണയാണ്.\n4. കാലുകടച്ചിലും ഞരമ്പു വീക്കവും\nകാലുകടച്ചില്, കാലില് നീര്‍വീക്കം, കാലിലെ ഞരമ്പുകള് തടിച്ചുവീര്‍ക്കുക തുടങ്ങിയവ ഗര്‍ഭകാലത്ത് സ്ത്രീകളില് സാധാരണമാണ്. കാല് തൂക്കിയിട്ട് ദീര്‍ഘനേരം ഇരിക്കുന്നതും അധികനേരം നില്‍ക്കുന്നതും കാല് പിണച്ചു വച്ചിരിക്കുന്നതും ഒഴിവാക്കുക. ഇരിക്കുമ്പോഴും ഉറങ്ങുമ്പോഴും തലയിണയ്ക്ക് മുകളില് കാലുകള് ഉയര്‍ത്തി വയ്ക്കുക. വെരിക്കോസ്‌വെയിന് കൂടുതലാണെങ്കില് ഡോക്ടറുടെ നിര്‍ദേശപ്രകാരം ബാന്‍ഡേജ് കെട്ടുക. അധികനേരം നില്‍ക്കേണ്ടി വന്നാല് ഇടയ്ക്കിടയ്ക്ക് കാലുകള് വലിച്ചു നിവര്‍ത്തുകയും കുറച്ച് നേരം കാലുകള് ഉയര്‍ത്തി വച്ചിരുന്ന് വിശ്രമിക്കുകയും ചെയ്യുക.\nഗര്‍ഭകാലത്തിന്റെ അവസാനഘട്ടങ്ങളില് കാലില് നീര് സാധാരണയാണ്. വിശ്രമിച്ചാല് ഇത് കുറയാറുമുണ്ട്. കാലില് നീര്‍ക്കെട്ട് കൂടുതലാവുക, മുഖത്തും ശരീരത്തിലും നീരു വരിക, ഛര്‍ദി, മൂത്രം കുറയുക എന്നീ ലക്ഷണങ്ങളുണ്ടെങ്കില് അത് രക്താതിസമ്മര്‍ദം കൊണ്ടുള്ള സങ്കീര്‍ണതകള് കൊണ്ടാവാം. ഉടനെ ഡോക്ടറെ കണ്ട് ചികിത്സ തുടങ്ങണം.\n5. നടുവേദന ഒഴിവാക്കാം\nഗര്‍ഭകാലത്തു വലുതാകുന്ന വയറിന്റെ ഭാരം താങ്ങാന് നട്ടെല്ലിനു പ്രയാസമുണ്ടാകുമ്പോള് നടുവേദനയും ശരീരവേദനയും ഉണ്ടാകാം. ശരിയായ രീതിയില് നടക്കുകയും ഇരിക്കുകയും കിടക്കുകയും ചെയ്യാതിരുന്നാല് ഇത് കൂടുതലാവും. നില്‍ക്കുമ്പോള് നട്ടെല്ല് നിവര്‍ന്നു നില്‍ക്കുന്നതരത്തില് കാല് രണ്ടും അല്‍പം അകറ്റി വച്ച് നില്‍ക്കുക.\nഇരിക്കുമ്പോള് നടുവിനു താങ്ങു നല്‍കാന് തലയിണയോ കുഷ്യനോ വെച്ച് ചാരിയിരിക്കുക. നിലത്തുനിന്ന് ഭാരമുള്ള വസ്തുക്കള് കുനിഞ്ഞ് എടുക്കാനോ എടുത്ത് കൊണ്ട് നടക്കാനോ പാടില്ല. ഉച്ച സമയത്ത് അല്‍പനേരം കിടന്നു വിശ്രമിക്കാം. എണ്ണതേച്ച ശേഷം ഇളം ചൂടുവെള്ളത്തില് കുളിക്കുക. ഉപ്പൂറ്റി ഉയര്‍ന്നതരം ചെരുപ്പ് ഒഴിവാക്കുക. നടുവേദന കൂടുന്നുണ്ടെങ്കില് ഡോക്ടറെ കാണിക്കണം.\n6. തലചുറ്റലും രക്തസ്രാവവും\nതലചുറ്റല് ഗര്‍ഭകാലത്ത് സാധാരണയാണ്. എന്നാല് തലചുറ്റല് കൂടുതലായാല് വീഴാനും അപകടം സംഭവിക്കാനും ഇടയുണ്ട്. കുറെ നേരം നില്‍ക്കുന്നതും കിടക്കയില് നിന്ന് പെട്ടെന്ന് ചാടി എഴുന്നേല്‍ക്കുന്നതും ഒഴിവാക്കുക. ഏഴുമാസം കഴിഞ്ഞാല് മലര്‍ന്നു കിടക്കുന്നത് ഒഴിവാക്കണം. ഇടതു ഭാഗത്തേയ്ക്ക് ചെരിഞ്ഞ് കിടക്കാം. എഴുന്നേല്‍ക്കുമ്പോള് ഒരു വശത്തേയ്ക്ക് ചെരിഞ്ഞ് എഴുന്നേല്‍ക്കുക. തലകറക്കം കൂടുതലാണെങ്കില് വിളര്‍ച്ച, രക്താതിസമ്മര്‍ദം, ഹൃദ്രോഗം, പ്രമേഹം മുതലായ രോഗങ്ങള് കൊണ്ടാവാം എന്നതിനാല് ഡോക്ടറെ കാണേണ്ടതാണ്.\nഗര്‍ഭത്തിന്റെ ആദ്യത്തെ മൂന്ന് മാസങ്ങളില് ചെറിയ തോതിലുള്ള രക്തം പോക്ക് ഏകദേശം ഇരുപത്തഞ്ച് ശതമാനം സ്ത്രീകളില് കാണാറുണ്ട്. ഡോക്ടറെ കാണിച്ചാല് സ്‌കാന് ചെയ്ത് എന്തെങ്കിലും തകരാര് ഉണ്ടോ എന്ന് മനസിലാക്കാം. ഡോക്ടറുടെ നിര്‍ദേശപ്രകാരം വിശ്രമിക്കുകയും മരുന്നുകള് കഴിക്കുകയും ചെയ്യുക. രക്തസ്രാവം കൂടുന്നുണ്ടെങ്കില് അത് പലകാരണങ്ങള് കൊണ്ടാവാം. ഉടനെ ഗര്‍ഭിണിയെ ആശുപത്രിയില് എത്തിച്ച് ചികിത്സ തുടങ്ങണം.\n7. ക്ഷീണം മാറാന്\nഗര്‍ഭത്തിന്റെ ആദ്യഘട്ടങ്ങളില് ക്ഷീണം കണ്ടുവരുന്നു. ഗര്‍ഭധാരണം മൂലം ശരീരത്തിലുണ്ടാകുന്ന സ്വാഭാവികമാറ്റങ്ങള്‍കൊണ്ടും പോഷകാഹാരക്കുറവു കൊണ്ടും രക്തക്കുറവുകൊണ്ടും മനസിലെ ആശങ്കകൊണ്ടും ക്ഷീണം അനുഭവപ്പെടാം. ഇടയ്ക്കിടെ വിശ്രമിക്കുക, കൂടുതല് ആയാസമുണ്ടാക്കുന്ന ജോലികള് ചെയ്യാതിരിക്കുക, സന്തുലിത ആഹാരം കഴിക്കുക എന്നിവ ക്ഷീണം കുറയ്ക്കാന് സഹായിക്കും. ഡോക്ടറുടെ നിര്‍ദേശപ്രകാരം ഇടയ്ക്കിടയ്ക്ക് രക്തം പരിശോധിക്കുകയും കൃത്യമായി ഇരുമ്പു സത്തും വിറ്റാമിനുകളും അടങ്ങിയ ഗുളിക കഴിക്കുകയും വേണം. ക്ഷീണം വളരെ കൂടുതലാണെങ്കില് ഡോക്ടറെ കാണിക്കേണ്ടി വരും.\nഗര്‍ഭിണികളുടെ ശരീരത്തില് ഹോര്‍മോണ് ഉണ്ടാക്കുന്ന ചില മാറ്റങ്ങള് കാരണം തലവേദന ഉണ്ടാകാം. വിശ്രമിക്കുക, എണ്ണ തേച്ച് കുളിക്കുക, നന്നായി ഉറങ്ങുക, പാട്ടു കേള്‍ക്കുക, മാനസിക സമ്മര്‍ദം ഒഴിവാക്കുക എന്നിവ കൊണ്ട് തലവേദന മാറാനിടയുണ്ട്. കടുത്ത തലവേദന, ഛര്‍ദി, അപസ്മാരം എന്നിവയുണ്ടെങ്കില് അത് രക്താതി മര്‍ദത്തിന്റെ ലക്ഷണമാണ്. ഉടനെ ആശുപത്രിയില് പോയി ചികിത്സ തുടങ്ങണം.\n9. ശ്വാസം മുട്ടല്\nഗര്‍ഭസ്ഥശിശുവിന്റെ വളര്‍ച്ച പുരോഗമിക്കുന്നതനുസരിച്ച് ഗര്‍ഭിണിക്ക് വയറിനുള്ളിലെ ഡയഫ്രം എന്ന മാംസപേശിക്ക് മുകളില് സമ്മര്‍ദം അനുഭവപ്പെടുന്നതിനാല് ശ്വാസം മുട്ടല് ഉണ്ടായേക്കാം. ഇത് പേടിക്കേണ്ട കാര്യമല്ല. എന്നാല് ശ്വാസം മുട്ടല് കൂടുകയോ അതോടൊപ്പം പനി, ചുമ, നെഞ്ചുവേദന, ആസ്ത്മ എന്നിവ ഉണ്ടാവുകയും ചെയ്താല് ഉടനെ ഡോക്ടറെ കാണിക്കണം.\n10. ഇടയ്ക്കിടെ മൂത്രമൊഴിക്കാന് തോന്നുക\nഗര്‍ഭകാലത്തിന്റെ തുടക്കത്തില് ഇത് സാധാരണയാണ്. ചിലര്‍ക്ക് ഇത് പ്രസവം വരെയും നീണ്ടു നിന്നേക്കാം. മൂത്രത്തില് നിറവ്യത്യാസം, മൂത്രമൊഴിക്കുമ്പോള് വേദന, മൂത്രത്തില് രക്തം എന്നിവ കണ്ടാല് മൂത്രത്തില് പഴുപ്പുണ്ടെന്നതിന്റെ സുചനയാണത്. അതുകൊണ്ട് എത്രയും വേഗം ചികിത്സ തുടങ്ങണം. മൂത്രത്തില് പഴുപ്പു വരുന്നത് തടയാന് ധാരാളം വെള്ളം കുടിക്കുക. ചായ, കാപ്പി എന്നിവ കുറയ്ക്കുക. മൂത്രമൊഴിക്കാതെ പിടിച്ചു നിര്‍ത്തരുത്. മൂത്രം മൂത്രാശയത്തില് കെട്ടിക്കിടന്നാല് അണുബാധ മൂലം പഴുപ്പുണ്ടായേക്കാം.\nഗര്‍ഭസ്ഥശിശുവിന്റെ വളര്‍ച്ചയനുസരിച്ച് അടിവയറ്റിലും അരക്കെട്ടിലും മാറ്റങ്ങളുണ്ടാകുന്നതിനാല് നേരിയ വയറുവേദന ഗര്‍ഭകാലത്തുണ്ടാകാം. എന്നാല് വയറു വേദന കൂടുന്നതോടൊപ്പം പനി, രക്തസ്രാവം, ഛര്‍ദി, മൂത്രമൊഴിക്കുമ്പോള് വേദന എന്നീ ലക്ഷണങ്ങള് കാണുകയാണെങ്കില് ഉടനെ ആശുപത്രിയില് എത്തിച്ച് ചികിത്സ തുടങ്ങണം.\nഗര്‍ഭിണികള്‍ക്ക് പ്രസവമടുക്കുമ്പോള് ഉറക്കക്കുറവുണ്ടാകാം. പ്രസവത്തെക്കുറിച്ചുള്ള ഭയമോ ആശങ്കകളോ ആകാം ഇതിനു പിന്നില്. മനസ് ശാന്തമായിരിക്കണം. ഉറങ്ങുന്നതിന് മുന്‍പ് അല്പം നടക്കുക, ഇളം ചൂടു പാല് കുടിക്കുക എന്നിവയും ഉപകാരപ്രദമാണ്. ഒരിക്കലും ഉറക്കഗുളികകള് കഴിക്കരുത്.\n13. മോണയില് നിന്ന് രക്തസ്രാവം\nഗര്‍ഭിണികള്‍ക്ക് പല്ലുതേക്കുമ്പോള് മോണയില് നിന്നും രക്തസ്രാവമുണ്ടാകാം. മൃദുവായ ടുത്ത് ബ്രഷ് കൊണ്ട് രാവിലെയും രാത്രിയും പല്ലുതേക്കുക. പല്ലും മോണയും എപ്പോഴും വൃത്തിയായി വയ്ക്കണം. രക്തസ്രാവം കൂടുന്നുണ്ടെങ്കില് ദന്തഡോക്ടറെ കാണിക്കുക.\nഗര്‍ഭകാലത്ത് ശരീരത്തില് പ്രത്യേകിച്ച് അടിവയറ്റില് ചൊറിച്ചില് സാധാരണയാണ്. ഗര്‍ഭസ്ഥശിശുവിന്റെ വളര്‍ച്ചയ്ക്കനുസരിച്ച് അടിവയറ്റിലെ ചര്‍മവും സ്തനങ്ങള് വളരുന്നതനുസരിച്ച് മാറിടത്തിലെ ചര്‍മവും വികസിക്കുന്നത് കൊണ്ടാണിത്. ഇതേ കാരണങ്ങള് കൊണ്ടാണ് ചര്‍മത്തില് വെളുത്ത വരകള് പോലുള്ള പാടുകള് ഗര്‍ഭകാലത്തും പ്രസവ ശേഷവും ഉണ്ടാകുന്നത്.\n15. മാനസിക സമ്മര്‍ദം\nഗര്‍ഭകാലത്ത് സ്ത്രീക്ക് ആശങ്കയും ഉത്കണ്ഠയും ഭയവും തോന്നുക സാധാരണയാണ്. ഇതിന് പല കാരണങ്ങള് ഉണ്ട്.\na. പ്രസവം, പ്രസവ വേദന, കുഞ്ഞിന്റെ ആരോഗ്യം എന്നിവയെക്കുറിച്ചുള്ള ഉത്കണ്ഠ.\nb. തനിക്കെന്തെങ്കിലും സംഭവിക്കുമോ എന്ന പേടി.\nc. അപ്രതീക്ഷിതമായി ഗര്‍ഭം ധരിച്ചാല് അത് വേണ്ടിയിരുന്നില്ല എന്ന തോന്നല്.\nd. പനി പോലുള്ള അസുഖങ്ങള് കുഞ്ഞിനെ ബാധിക്കുമോ എന്ന പേടി.\ne. ഭര്‍ത്താവിന് തന്നോടുള്ള താല്്പര്യം കുറയുമോ എന്നും പ്രസവ ശേഷം തന്റെ സൗന്ദര്യം കുറയുമോ എന്നുമുള്ള ആശങ്ക.\nf. രക്തസ്രാവം കണ്ടാല് ഗര്‍ഭം അലസി പോകുമോ എന്ന ഭയം.\ng. പ്രസവശേഷം കുഞ്ഞിനെ നന്നായി വളര്‍ത്താന് തനിക്ക് കഴിയുമോ എന്ന ഉത്കണ്ഠ.\nh. മറ്റുഗര്‍ഭിണികളുടെയും പ്രസവിച്ച അമ്മമാരുടെയും കഥകള് കേള്‍ക്കുമ്പോള് തനിക്കും അപ്രകാരം സംഭവിക്കുമോ എന്ന ഭയം.\ni. ഭര്‍ത്താവിന് തന്നോട് സ്‌നേഹമില്ല എന്ന തോന്നല്.\nഇങ്ങനെ ഒട്ടേറെ പ്രശ്‌നങ്ങള് കൊണ്ട് ഗര്‍ഭിണിക്ക് മാനസിക സമ്മര്‍ദം ഉണ്ടാകാം. ഗര്‍ഭിണിയുടെ ശാരീരിക ആരോഗ്യം പോലെ തന്നെ മാനസിക ആരോഗ്യവും പ്രധാനമാണ്. അമിതമായ മാനസിക സമ്മര്‍ദം കുഞ്ഞിന്റെ വളര്‍ച്ചയെ ബാധിക്കുകയും പ്രമേഹം, രക്താതിമര്‍ദം എന്നിവ കൂടാനിടയാക്കുകയും ചെയ്യും. ചിലര്‍ക്ക് ഗര്‍ഭാവസ്ഥയിലും പ്രസവശേഷവും വിഷാദരോഗം ഉണ്ടായേക്കാം. മാനസികമായ പിരിമുറുക്കം ഒഴിവാക്കാന് ചില കാര്യങ്ങള് ശ്രദ്ധിക്കാം.\nസ്ത്രീക്ക് ശാരീരികവും വൈകാരികവുമായ പിന്തുണ ഗര്‍ഭാവസ്ഥയിലും പ്രസവശേഷവും ആവശ്യമാണ്. അതുകൊണ്ട് ഭര്‍ത്താവും വീട്ടുകാരും ഗര്‍ഭിണിയുടെ സന്തോഷത്തില് പങ്കുചേരുകയും ആവശ്യമായ സ്‌നേഹവും പരിചരണവും നല്‍കുകയും വേണം.\na. വയറിന് മുറിവോ, ആഘാതമോ ഉണ്ടാകാതെ നോക്കുക.\nb. വീഴ്ചകളും അപകടങ്ങളും ഒഴിവാക്കുക.\nc. അമിതമായ ഉത്ക്കണ്ഠ, ദേഷ്യം, നിരാശ, പേടി, ദുഃഖം എന്നിവ ഉണ്ടാകാതെ നോക്കുക.\nd. മരണം, പ്രസവം എന്നിവയുടെ ദൃശ്യങ്ങള് കാണാതിരിക്കുക. ഹൊറര് സിനിമകള് കാണാതിരിക്കുക.\ne. നല്ല പുസ്തകങ്ങള് വായിക്കുക.\nf. നല്ല സിനിമകളും ടി വി പരിപാടികളും കാണുക.\ng. മനസിന് ശാന്തി നല്‍കുന്ന സംഗീതം കേള്‍ക്കുക.\nh. ശുഭാപ്തി വിശ്വാസം നിലനിര്‍ത്തുക.\nആരോഗ്യമുള്ള ഒരമ്മയ്ക്കുമാത്രമെ ആരോഗ്യമുള്ള കുഞ്ഞു ജനിക്കൂ. ഗര്‍ഭകാല പരിചരണം വളരെ പ്രധാനമാണ്. ഗര്‍ഭാവസ്ഥ ഒരു സന്തോഷകരമായ അനുഭവമായിരിക്കാന് ഗര്‍ഭിണിയും ഭര്‍ത്താവും കുടുംബാംഗങ്ങളും ശ്രദ്ധിക്കേണ്ടതാണ്.\nഫാമിലി മെഡിസിന്, പുനെ


'സീ യു സൂണി'ന് ശേഷം 'ഇരുളു'മായി ഫഹദ് ; ഒപ്പം ദര്‍ശനയും സൗബിനും - latest news of kerala| online malayalam news|loudspeakeronline\n'സീ യു സൂണി'ന് ശേഷം 'ഇരുളു'മായി ഫഹദ് ; ഒപ്പം ദര്‍ശനയും സൗബിനും\n'സീ യു സൂണ്' എന്ന ചിത്രത്തിന് ശേഷം ഫഹദ് ഫാസില് കേന്ദ്ര കഥാപാത്രത്തെ അവതരിപ്പിക്കുന്ന ചിത്രമാണ് 'ഇരുള്'. ചിത്രത്തിന്റെ ടൈറ്റില് പോസ്റ്റര് റിലീസ് ചെയ്തു. മമ്മൂട്ടിയാണ് സമൂഹമാധ്യമങ്ങളിലൂടെ പോസ്റ്റര് റിലീസ് ചെയ്തത്. ഫഹദിനൊപ്പം ദര്‍ശനയും സൗബിനും മറ്റു പ്രധാന കഥാപാത്രങ്ങളെ അവതരിപ്പിക്കുന്നു.\nനസീഫ് യൂസഫാണ് ചിത്രം സംവിധാനം ചെയ്യുന്നത്. ആന്‍റോ ജോസഫ് ഫിലിം കമ്ബനിയുടെയും പ്ലാന് ജെ സ്റ്റുഡിയോസിന്‍റെയും ബാനറില് ആന്‍റോ ജോസഫ്, ജോമോന് ടി ജോണ്, ഷമീര് മുഹമ്മദ് എന്നവരാണ് 'ഇരുള് ' നിര്‍മ്മിക്കുന്നത്. ജോമോന് ടി ജോണ് ആണ് ഇരുളിന്റെ ഛായാഗ്രഹണം.\nമഹേഷ് നാരായണന് സംവിധാനം ചെയ്ത 'സീ യു സൂണ്' എന്ന ചിത്രം പലകാരണങ്ങള് കൊണ്ട് ഏറെ ചര്‍ച്ച ചെയ്യപ്പെട്ടിരുന്നു. കൊവിഡ് പ്രതിസന്ധിയുടെ ഇടയില് ഒരുങ്ങിയ ചിത്രമായിരുന്നു. ഒന്നരമണിക്കൂര് ദൈര്‍ഘ്യമുള്ള 'സീ യൂ സൂണ്' എന്ന ചിത്രം പൂര്‍ണമായും ഐ ഫോണിലാണ് ചിത്രീകരിച്ചിരിക്കുന്നത്. എന്നിവ ഈ ചിത്രത്തിന് കൂടുതല് ശ്രദ്ധേയമാക്കി. 'ടേക്ക് ഓഫ്', 'മാലിക്ക്' എന്നീ ചിത്രങ്ങള്‍ക്ക് ശേഷം ഫഹദും മഹേഷ് നാരായണനും ഒന്നിച്ച ചിത്രം കൂടിയായിരുന്നു ഇത്.\nസാമൂഹ്യനീതിവകുപ്പ് ഡയറക്ടറുടെ കാര്യാലയത്തില് പ്രോജക്‌ട് അസിസ്റ്റന്റ് തസ്തികയിലേക്ക്...\nഇനി കൊവിഡ് പേടിയില്ലാതെ വീട്ടിലിരുന്നും ഡോക്ടറെ കാണാം; പരിശോധയും മരുന്നുകളും സൗജന്യം.\nമണിയൻപിള്ള രാജുവിന്റെ മകന്റെ വിവാഹത്തിന് പ്രിയതാരങ്ങൾ എത്തിയപ്പോൾ


akg center Archives - Newscom - Malayalam News\n-286 min. ago-സി ബി ഐ നടപടിയെ വിമർശിച്ച് കോൺഗ്രസ്\n-248 min. ago-ലോ ഫ്ലോർ ബസ് ക്ലാസ് മുറിയാക്കും\n-223 min. ago-പി ചിദംബരത്തിന്റെ വീടുകളിൽ സി ബി ഐ റെയ്ഡ്\n-212 min. ago-വിനോദയാത്ര പോയ ബസ് മറിഞ്ഞ് അപകടം\n-202 min. ago-എംപ്ലോയബിലിറ്റി സ്‌കില് ഇന്‍സ്ട്രക്ടറുടെ ഒഴിവ്\nTag: akg center\nസിപിഎം സംസ്ഥാന സമിതിക്ക് ഇന്ന് തിരുവനന്തപുരം എകെജി സെൻ്ററിൽ തുടക്കമാവും. തെരഞ്ഞെടുപ്പ് വീഴ്ചകളിൽ ജി സുധാകരനെതിരെ ഉയർന്നുവന്ന പരാതികളിൽ പാർട്ടി അന്വേഷണ റിപ്പോർട്ട് ഇന്ന് സമർപ്പിച്ചേക്കും. ബ്രാഞ്ച് മുതൽ സംസ്ഥാനം വരെയുള്ള സമ്മേളന കലണ്ടറിനും ഇന്ന് അംഗീകാരം നൽകും. രണ്ട് ദിവസം നീണ്ടു നിൽക്കുന്ന യോഗത്തിൽ ജി സുധാകരൻ പങ്കെടുക്കാൻ സാധ്യതയില്ല. പാർട്ടി സമ്മേളനങ്ങളുടെ നടത്തിപ്പും…


ക്യാന്‍സറിനെ പൊരുതി തോല്‍പ്പിച്ച ആറു വയസുകാരന് സ്കൂളില്; കയ്യടിയോടെ സ്വീകരിച്ച് സഹപാഠികള്\n2016 നവംബര് 1നാണ് ജോണിന് ക്യാന്‍സര് സ്ഥിരീകരിക്കുന്നത്\n22 Sep 2021 4:17 AM GMT\nചെറിയൊരു പനി വരുമ്പോള് പോലും തളര്‍ന്നുപോകുന്നവരുണ്ട്. ഒന്നിനും വയ്യേ എന്നു പറഞ്ഞ് തകര്‍ന്നുപോകുന്നവര്. എന്നാല് മാരകരോഗങ്ങളോട് പൊരുതി ജീവിതം തിരികെ പിടിച്ചവരെയും നാം കണ്ടിട്ടുണ്ട്. അതിലൊരാളാണ് ജോൺ ഒലിവർ സിപ്പേ എന്ന ബാലന്. ക്യാന്‍സറിനെ പൊരുതി തോല്‍പിച്ച അവന് വീണ്ടും സ്കൂളിലെത്തിയപ്പോള് സഹപാഠികളും അധ്യാപകരും നല്‍കിയത് ഊഷ്മളമായ സ്വീകരണമായിരുന്നു.\n2020ല് പകര്‍ത്തിയ വീഡിയോ വീണ്ടും സോഷ്യല്‍മീഡിയയില് വൈറലാവുകയായിരുന്നു. ബ്യൂട്ടൻഗെബീഡൻ എന്നയാളാണ് വീഡിയോ ട്വിറ്ററിലൂടെ പങ്കുവച്ചത്. രോഗത്തെ അതിജീവിച്ച് സിപ്പേ സ്കൂളിലേക്ക് വരുമ്പോള് ഇരുവശത്തു നിന്നും കൂട്ടുകാര് കയ്യടിയോടെ അവനെ സ്വീകരിക്കുന്നതു കാണാം. അധ്യാപിക അവനെ സ്നേഹത്തോടെ ചുംബിക്കുന്നുമുണ്ട്. എത്ര മനോഹരമായ കാഴ്ചയെന്നാണ് സോഷ്യല്‍മീഡിയ ഈ വീഡിയോയെ വിശേഷിപ്പിച്ചത്.\n2016 നവംബര് 1നാണ് ജോണിന് ക്യാന്‍സര് സ്ഥിരീകരിക്കുന്നത്. ലിംഫോബ്ലാസ്റ്റിക് ലുക്കീമിയ ആണ് ജോണിനെ ബാധിച്ചത്. മൂന്നു വര്‍ഷം നീണ്ട പോരാട്ടത്തെ തുടര്‍ന്ന് 2019ല് ക്രിസ്മസിന് രണ്ട് ദിവസങ്ങള്‍ക്ക് ശേഷമാണ് ജോണ് അവസാന കീമോ സ്വീകരിച്ചത്.\nTAGS :Little boy Cancer


ഐഫോണ് നിര്‍മ്മാണം വെട്ടിക്കുറയ്ക്കാന് ആപ്പിള് ഒരുങ്ങുന്നു; കാരണം ഇങ്ങനെ | Reporter Live\nBy Web Desk\tJanuary 1, 2017 10:59 pm A+ A-\nലോകത്തെ ഏറ്റവും മികച്ച സ്മാര്‍ട്ട് ഫോണുകളില് ഒന്നാണ് ഐഫോണ്. ആപ്പിളിന്റെ ഈ ഉല്‍പ്പന്നം ലോകത്ത് ഏറ്റവും വില്‍പ്പനയുള്ള ഉല്‍പ്പന്നങ്ങളില് ഒന്നാണ്. എന്നാലും ആപ്പിളില് നിന്ന് പുറത്ത് വരുന്നത് അത്ര നല്ല റിപ്പോര്‍ട്ടുകള് അല്ല. പ്രീമിയം ഐഫോണുകളുടെ ഉല്‍പ്പാദനം ആപ്പിള് വെട്ടിക്കുറയ്ക്കാന് പോകുകയാണെന്നാണ് ഒടുവിലായി പുറത്തു വരുന്ന റിപ്പോര്‍ട്ടുകള്.\nപുതുവര്‍ഷപ്പുലരി തൊട്ടുള്ള മൂന്ന് മാസങ്ങളില് ഐഫോണുകളുടെ ഉല്‍പ്പാദനം 10 ശതമാനത്തോളം വെട്ടിക്കുറയ്ക്കാനാണ് ആപ്പിളിന്റെ തീരുമാനം. ആപ്പിളിന്റെ ഏഷ്യയിലെ വിതരണക്കാരില് നിന്നാണ് ഈ വാര്‍ത്ത പുറത്തു വന്നത് എന്നാണ് ജപ്പാനിലെ പ്രമുഖ പത്രം റിപ്പോര്‍ട്ട് ചെയ്യുന്നത്. വാര്‍ത്ത ശരിയാണെങ്കില് തുടര്‍ച്ചയായ രണ്ടാം വര്‍ഷമാണ് ആപ്പിള് ഉല്‍പ്പാദനം വെട്ടിക്കുറയ്ക്കാനൊരുങ്ങുന്നത്.\nഐഫോണ് പരമ്പരയിലെ ഏറ്റവും പുതിയ ഫോണുകളായ ഐഫോണ് 7, ഐഫോണ്7പ്ലസ് എന്നീ മോഡലുകളുടെ വരെ ഉല്‍പ്പാദനം ആപ്പിള് വെട്ടിക്കുറയ്ക്കുമെന്നാണ് അറിയുന്നത്. ഉല്‍പ്പാദനം കുറയ്ക്കാനുള്ള കാരണവും ആപ്പിളില് നിന്ന് ലഭിച്ചതായി റിപ്പോര്‍ട്ടില് പറയുന്നു.\nആപ്പിളിന്റെ ഐഫോണുകള് വാങ്ങാന് ആളില്ല എന്നതാണ് ഉല്‍പ്പാദനം കുറയ്ക്കാനുള്ള കാരണം. സ്മാര്‍ട്ട് ഫോണുകള് വാങ്ങുന്നവര് വളരെയധികം ശ്രദ്ധിക്കുന്നത് ഫോണിലെ ക്യാമറയാണ്. ക്യാമറ സെന്‍സറുകള് ഇല്ല എന്നതാണ് ഐഫോണിന്റെ പോരായ്മയായി വിലയിരുത്തുന്നത്.\nഅതേ സമയം ഗൂഗിള് അവതരിപ്പിച്ച ഏറ്റവും പുതിയ സ്മാര്‍ട്ട് ഫോണായ പിക്‌സലില് നിന്ന് ആപ്പിള് നേരിടുന്നത് കനത്ത വെല്ലുവിളിയാണ്. ജനപ്രീതിയില് ഐഫോണ് 7-നേക്കാള് മുന്നില് നില്‍ക്കുന്നത് പിക്‌സലാണ്.


സ്ത്രീകളുടെ നഗ്ന ദൃശ്യങ്ങൾ പകർത്തുന്നതിന് ഹോട്ടലിലെ ടോയ് ലെറ്റിൽ ഒളിക്യാമറ വച്ചു!! എന്നിട്ട്...? | three years imprisonment for accused in mobile camera in ladies toilet - Malayalam Oneindia\nസ്ത്രീകളുടെ നഗ്ന ദൃശ്യങ്ങൾ പകർത്തുന്നതിന് ഹോട്ടലിലെ ടോയ് ലെറ്റിൽ ഒളിക്യാമറ വച്ചു!! എന്നിട്ട്...?\nUpdated: Sat, Jul 8, 2017, 10:26 [IST]\nകോഴിക്കോട്: സ്ത്രീകളുടെ നഗ്ന ദൃശ്യങ്ങൾ പകർത്തുന്നതിന് ഹോട്ടലിലെ ടോയ് ലെറ്റിൽ ഒളിക്യാമറ വച്ചയാൾക്ക് മൂന്ന് വർഷം തടവ്. കോഴിക്കോട് മാവൂർ റോഡിലെ കെഎസ്ആർടിസി ടെർമിനലിനു സമീപത്തെ സാഗർ ഹോട്ടലിൽ മൊബൈൽ ക്യാമറ ഒളിപ്പിച്ച് വച്ച് ദൃശ്യങ്ങൾ പകർത്തിയ കേസിലാണ് ശിക്ഷ.\nഹോട്ടലിലെ താത്കാലിക ജീവനക്കാരനായിരുന്ന കല്ലാനോട് അഖിൽ ജോസിനെയാണ് ശിക്ഷിച്ചത്. കോഴിക്കോട് ജുഡീഷ്യൽ ഒന്നാംക്ലാസ് മജിസ്ട്രേറ്റ് കോടതിയാണ് ശിക്ഷ വിധിച്ചത്. മൂന്നു വർഷം തടവിന് പുറമെ 20,000 രൂപ പിഴയും അടയ്ക്കണം. രണ്ട് വ്യത്യസ്ത കേസുകളിലായി മൂന്നു വർഷം വീതം തടവ് ശിക്ഷ വിധിച്ചിരുന്നെങ്കിലും ശിക്ഷ ഒന്നിച്ച് അനുഭവിച്ചാൽ മതിയെന്ന് വിധി ന്യായത്തിൽ വ്യക്തമാക്കുന്നു.\n2010 മാർച്ച് 11നാണ് കേസിനാസ്പദമായ സംഭവം ഉണ്ടാകുന്നത്. ഹോട്ടലിലെ ടോയ് ലെറ്റിൽ ഒളിക്യാമറ വച്ച് ദൃശ്യങ്ങൾ പകർത്തിയ സംഭവം ഏറെ കോളിളക്കം സൃഷ്ടിച്ചിരുന്നു. ഭക്ഷണം കഴിക്കാനെത്തിയ എൻജിനീയറിങ് വിദ്യാർഥിനിയാണ് ടോയ് ലെറ്റിൽ ഒളിപ്പിച്ച നിലയിൽ മൊബൈൽ കണ്ടെത്തിയത്.\nസംഭവത്തെ തുടർന്ന് നഗരത്തിൽ നിരവധി സമരങ്ങൾ തന്നെ ഉണ്ടായിരുന്നു. ഇതിനു പിന്നാലെയാണ് അഖിൽ ജോസ് പിടിയിലായത്. നടക്കാവ് സിഐ ആയിരുന്ന ജെയ്സൺ കെ എബ്രഹാം. ടികെ അഷ്റഫ് എന്നിവരായിരുന്നു കേസ് അന്വേഷിച്ചത്.\nmobile camera toilet hotel imprisonment accused മൊബൈല് ക്യാമറ ഹോട്ടല് ജയില് ശിക്ഷ പ്രതി\nthree years imprisonment for accused in mobile camera in ladies toilet


Palakkad | Pandalam\nPosts in category: Palakkad\nപാലക്കാട് അമ്പലപ്പാറയില് ഫാക്ടറിയില് തീപിടുത്തം; 26 പേര്‍ക്ക് പരുക്ക്, അഞ്ചു പേരുടെ നില ഗുരുതരം\nപാലക്കാട് തിരുവിഴാംകുന്ന് അമ്പലപ്പാറയില് കോഴിവേസ്റ്റില് നിന്നും ഓയില് ഉണ്ടാക്കുന്ന ഫാക്ടറിയില് തീപിടുത്തം. തോട്ടുകാട് മലയില് പ്രവര്‍ത്തിച്ചിരുന്ന ഫാക്ടറിയിലാണ് പൊട്ടിത്തെറി ഉണ്ടായത്. കുന്നിന്റെ മുകളില് സ്ഥിതി ചെയ്യുന്ന സ്ഥാപനത്തില് നിന്നും പുക ഉയരുന്നത് കണ്ടത്തോടെയാണ് നാട്ടുകാര്‍ക്ക് ഫാക്ടറിയില് തീപിടിത്തമുണ്ടായന്ന് മനസ്സിലായത്. തുടര്‍ന്ന് നാട്ടുകാര് എത്തി തീയണക്കാന് ശ്രമിച്ചു. പിന്നാലെ അഗ്‌നിശമന സേനയും സ്ഥലത്തെത്തി. തീ നിയന്ത്രണത്തിലായ സമയത്താണ് ഫാക്ടറിയില് ഓയില് സംഭരിച്ചിരുന്ന ടാങ്ക് പൊട്ടിത്തെറിച്ചത്. സംഭവത്തില് ആറ് അഗ്‌നിശമനസേന ഉദ്യോഗസ്ഥര് ഉള്‍പ്പടെ 26 പേര്‍ക്ക് പൊള്ളലേറ്റു. അതില് അഞ്ചു […]\nFire Accident, Home Posts, Homepage, Kerala, News, News Video, Newsroom, Palakkad, Uncategorized\nരമ്യ ഹരിദാസിനെതിരെ മാനനഷ്ടക്കേസ് നല്‍കുമെന്ന് സനൂഫ്; ‘ഹോട്ടലില്‍വച്ച് തന്നെ അപമാനിച്ചു’\nരമ്യ ഹരിദാസ് എംപിക്കെതിരെ മാനനഷ്ടക്കേസ് നല്‍കുമെന്ന് പരാതിക്കാരന് സനൂഫ്. നിയമലംഘനം ചോദ്യം ചെയ്ത തന്നെ രമ്യ ഹരിദാസ് എംപി ഹോട്ടലില് വച്ച് അപമാനിക്കാന് ശ്രമിക്കുകയാണ് ഉണ്ടായത്. തന്റെ ഫോൺ തട്ടിപ്പറിക്കാൻ നിർദ്ദേശം നല്‍കിയതും രമ്യ ഹരിദാസായിരുന്നു എന്നും സനൂഫ് ആരോപിക്കുന്നു. ഇക്കാര്യങ്ങള് ചൂണ്ടിക്കാട്ടി മൊഴി നല്‍കിയിട്ടും എംപിക്കെതിരെ കേസ് എടുത്തില്ലെന്ന് സനൂഫ് പറയുന്നു. ഈ പശ്ചാത്തലത്തില് മാനനഷ്ടക്കേസുമായി മുന്നോട്ടുപോകാനാണ് തീരുമാനിച്ചിരിക്കുന്നതെന്നും യുവാവ് വ്യക്തമാക്കി. അതേസമയം, രമ്യ ഹരിദാസ് എംപി തനിക്കെതിരെ ഉന്നയിച്ചത് വ്യാജആരോപണങ്ങളാണെന്ന് യുവാവ് കഴിഞ്ഞദിവസം വ്യക്തമാക്കിയിരുന്നു. […]\ncongress, covid protocol violation, Home Posts, Kerala, News, News Video, Palakkad, ramya haridas\nപാലക്കാട് ആര്‍എസ്എസ്- എസ്ഡിപിഐ സംഘര്‍ഷം; ഒരാള്‍ക്ക് വെട്ടേറ്റു\nപാലക്കാട് ആര്‍എസ്എസ്- എസ്ഡിപിഐ സംഘര്‍ഷത്തില് ഒരാള്‍ക്ക് വെട്ടേറ്റു. എസ്ഡിപിഐ മലമ്പുഴ മണ്ഡലം മേഖല സെക്രട്ടറി പാറ മായംകുളം സക്കീര് ഹുസൈന് ആണ് വെട്ടേറ്റത്.സക്കീര് ഹുസൈന്റ കൈപ്പത്തി അറ്റ നിലയിലാണുള്ളത്. തലയ്ക്കും പരുക്കേറ്റു. ഇയാളെ വിദഗ്ദ ചികില്‍സക്കായി കോയമ്പത്തൂരിലെ സ്വകാര്യ ആശുപത്രിയില് പ്രവേശിപ്പിച്ചിരിക്കയാണ്. The post പാലക്കാട് ആര്‍എസ്എസ്- എസ്ഡിപിഐ സംഘര്‍ഷം; ഒരാള്‍ക്ക് വെട്ടേറ്റു appeared first on Reporter Live.\nHome Posts, Homepage, Kerala, News, News Video, Newsroom, Palakkad, Politics, RSS, RSS-SDPI Clash, SDPI, Uncategorized\nവട്ടിപ്പലിശ സംഘത്തിന്റെ ഭീഷണി; പാലക്കാട് ഗൃഹനാഥന് ആത്മഹത്യ ചെയ്തു\nപാലക്കാട് ഗൃഹനാഥന് ആത്മഹത്യ ചെയ്തു. വട്ടിപ്പലിശ സംഘത്തിന്റെ ഭീഷണിയെ തുടര്‍ന്നാണ് ആത്മഹത്യയെന്നാണ് ആരോപണം. എലവഞ്ചേരി കരിങ്കുളം സ്വദേശി ഏറാത്ത് വീട്ടില് കണ്ണന്‍കുട്ടി (56)യാണ് മരിച്ചത്. വീടിന്റെ ഉമ്മറത്ത് ഇന്ന് പുലര്‍ച്ചെ തൂങ്ങി മരിച്ച നിലയിലാണ് കണ്ണന്‍കുട്ടിയെ കണ്ടത്. മൃതദേഹം ജില്ലാ ആശുപത്രിയിലേക്ക് മാറ്റി. യെദ്യൂരപ്പ പുറത്തേക്ക്; പൊട്ടികരഞ്ഞുകൊണ്ട് രാജി ജില്ലയില് നേരത്തേയും പലിശക്കാരുടെ ഭീഷണിയെ തുടര്‍ന്ന് കര്‍ഷകന് ആത്മഹത്യ ചെയ്തിരുന്നു. പറലോടി സ്വദേശിയായ കര്‍ഷകന് വേലുകുട്ടിയായിരുന്നു ജീവനൊടുക്കിയത്. ട്രെയിനിന് മുന്നില് ചാടിയായിരുന്നു വേലുകുട്ടി ജീവനൊടുക്കിയത്. പലിശക്കാര് ഭീഷണിപ്പെടുത്തിയിരുന്നു […]\nHome Posts, Kerala, News, News Video, Newsroom, Palakkad, suicide\nസാമ്പത്തിക പ്രശ്‌നങ്ങളെ തുടര്‍ന്ന് സംസ്ഥാനത്ത് വീണ്ടും ആത്മഹത്യ. പാലക്കാട് പറലോടി സ്വദേശിയായ കര്‍ഷകന് വേലുകുട്ടിയാണ് ജീവനൊടുക്കിയത്. ട്രെയിനിന് മുന്നില് ചാടിയായിരുന്നു വേലുകുട്ടി ജീവനൊടുക്കിയത്. പലിശക്കാരുടെ ഭീഷണിയാണ് കര്‍ഷകന്റെ മരണത്തിന് പിന്നിലെന്നാണ് ആരോപണം. വേലുകുട്ടിയെ പലിശക്കാര് ഭീഷണിപ്പെടുത്തിയിരുന്നു എന്ന് മകന് വിഷ്ണു ആരോപിച്ചു. സാമ്പത്തിക പ്രതിസന്ധിയുടെ പേരില് സംസ്ഥാനത്ത് സാധാരണക്കാര് ജീവനൊടുക്കുന്ന സംഭവം ആവര്‍ത്തിക്കുന്നതിനിടെയാണ് പാലക്കാട്ടെ സംഭവം. സാമ്പത്തിക പ്രതിസന്ധിയെ തുടര്‍ന്ന് തിരുവനന്തപുരത്ത് കഴിഞ്ഞ ദിവസം വ്യാപാരി ജീവനൊടുക്കിയിരുന്നു. തച്ചോട്ട് കാവ് സ്വദേശി വിജയകുമാറാണ് ആത്മഹത്യ ചെയ്തത്. സ്റ്റേഷനറി […]\nHome Posts, Homepage, Kerala, News, News Video, Newsroom, Palakkad, suicide\nകടുത്ത ജാതി വിവേചനം, ഗര്‍ഭഛിദ്രത്തിന് നിര്‍ബന്ധിച്ചു; ഭര്‍തൃവീട്ടിലെ അനുഭവം തുറന്ന് പറഞ്ഞ് ശ്രുതി\nഭര്‍ത്താവ് വീട്ടില് കയറ്റാത്തതിനാല് യുവതിയും മൂന്ന് മാസം പ്രായമുള്ള കുഞ്ഞും ഒരാഴ്ച്ചയോളമായി ഭര്‍തൃവീട്ടിന്റെ പുറത്ത് കഴിയുന്നുവെന്ന വാര്‍ത്ത കഴിഞ്ഞ ദിവസം പുറത്ത് വന്നിരുന്നു. ശ്രുതി എന്ന് യുവതിയാണ് ഭര്‍ത്താവ് മനുകൃഷ്ണയുടെ വീടിന് മുന്നില് ഒരാഴ്ച്ചയായി കഴിയുന്നത്. എന്നാല് ഗാര്‍ഹിക പീഡനത്തിന് പുറമേ തനിക്ക് ഭര്‍തൃവീട്ടില് ജാതി വിവേചനവും നേരിടേണ്ടി വന്നിട്ടുണ്ടെന്ന് ശ്രുതി റിപ്പോര്‍ട്ടര് ടിവിയോട് പറഞ്ഞു. രണ്ട് സമുദായക്കാരായതിനാല് തന്നെ തനിക്ക് പ്രത്യേകം പ്ലേറ്റിലും ഗ്ലാസിലുമാണ് ഭക്ഷണം നല്‍കിയിരുന്നത് എന്നും തന്റെ അച്ഛനും അമ്മയും വരുമ്പോഴും ഇതേ […]\nHome Posts, Kerala, News, News Video, Newsroom, Palakkad\nമണ്ണാര്‍ക്കാട് യുവാവ് വെടിയേറ്റ് മരിച്ചു, സുഹൃത്തിനായി തിരച്ചില്\nപാലക്കാട് മണ്ണാര്‍ക്കാട് യുവാവ് വെടിയേറ്റ് മരിച്ച നിലയില്. മണ്ണാര്‍ക്കാട് തിരുവിഴാംകുന്ന് അമ്പലപ്പാറയിലാണ് സംഭവം. ഇരട്ടവാരി പറമ്പന് സജീര് എന്ന ഫക്രുദീന് ആണ് മരിച്ചത്. 24 കാരനായ സജീറിന്റെ ദുരൂഹമരണത്തില് സുഹൃത്തിനായി തിരച്ചില് ആരംഭിച്ചു. മഹേഷ് എന്നയാളെയാണ് പൊലീസ് തിരയുന്നത്. The post മണ്ണാര്‍ക്കാട് യുവാവ് വെടിയേറ്റ് മരിച്ചു, സുഹൃത്തിനായി തിരച്ചില് appeared first on Reporter Live.\nCrime, Home Posts, Homepage, Mysterious Death, News, News Video, Newsroom, Palakkad\nതൃത്താല പീഡനം; പ്രതി അഭിലാഷിനെതിരെ വെളിപ്പെടുത്തല്; അഭിലാഷ് ലഹരിക്കടത്തിനായി മറ്റൊരു പെണ്‍കുട്ടിയെ ഉപയോഗിച്ചു\nപാലക്കാട് തൃത്താലയില് പെണ്‍കുട്ടിയെ ലഹരിമരുന്നിനടിമയാക്കി പീഡിപ്പിച്ച കേസിലെ പ്രതികളിലൊരാളാ അഭിലാഷിനെതിരെ കൂടുതല് വെളിപ്പെടുത്തല്. അഭിലാഷിന്റെ ഒരു സുഹൃത്താണ് ഇക്കാര്യം വെളിപ്പെടുത്തിയത്. തമിഴ്‌നാട്ടില് നിന്നുള്‍പ്പെടെ അഭിലാഷ് ലഹരി കടത്തിയിരുന്നു. കോളേജ് വിദ്യാര്‍ത്ഥികളെയാണ് ലഹരിക്കടത്തിന് പ്രധാനമായും അഭിലാഷ് ഉപയോഗിക്കുന്നത്. ചങ്കരമംഗലത്തുള്ള ഒരു പെണ്‍കുട്ടിയെ ഇത്തരത്തില് അഭിലാഷ് വരുതിയിലാക്കിയിട്ടുണ്ട്. ഈ പെണ്‍കുട്ടിയുടെ വീട്ടില് അഭിലാഷ് ലഹരി വസ്തുക്കള് സൂക്ഷിക്കുന്ന കാര്യം അറിയാമെന്നുമാണ് സുഹൃത്ത് വെളിപ്പെടുത്തിയിരിക്കുന്നത്. ഉന്നത ബന്ധമുള്ള അഭിലാഷ് മുമ്പൊരിക്കല് എറണാകുളത്ത് വെച്ച് കഞ്ചാവ് കേസില് പിടിയിലായിരുന്നു. എന്നാല് തന്റെ സ്വാധീനം […]\nHome Posts, Kerala, News, News Video, Newsroom, Palakkad, Uncategorized\nലഹരിക്ക് അടിമയാക്കി പീഡനം: പിന്നില് വന് ലഹരി മരുന്ന് സെക്‌സ് റാക്കറ്റെന്ന് നിഗമനം; രണ്ട് പേര് കസറ്റഡിയില്\nപാലക്കാട് തൃത്താല കറുകപുത്തൂരില് പെണ്‍കുട്ടിയെ ലഹരിക്ക് അടിമയാക്കി പീഡിപ്പിച്ച സംഭവത്തിന് പിന്നില് വന് ലഹരിമരുന്ന് സെക്‌സ് റാക്കറ്റ് പ്രവര്‍ത്തിച്ചിട്ടുണ്ടെന്ന് പൊലീസ് നിഗമനം. രണ്ട് വര്‍ഷത്തോളം തുടര്‍ച്ചയായി പെണ്‍കുട്ടിയെ ഭീഷണിപ്പെടുത്തി പീഡിപ്പിച്ചെന്ന വെളിപ്പെടുത്തലും മാരക മയക്കുമരുന്ന് നല്‍കിയ സാഹചര്യവുമാണ് പൊലീസിനെ ഇത്തരം ഒരു നിഗമനത്തിലേക്ക് നയിക്കുന്നത്. അതിനിടെ പ്രതികളില് രണ്ട് പേരെ പോലീസ് കസ്റ്റഡിയിലെടുത്തിട്ടുണ്ട്. അഭിലാഷ്, നൗഫല് എന്നിവരാണ് കസ്റ്റഡിയിലുള്ളത്. ഇവരുടെ അറസ്റ്റ് രേഖപ്പെടുത്തയിട്ടില്ല. അറസ്റ്റ് ഉടനുണ്ടാവുമെന്നാണ് സൂചന. പ്രതികളുടെ വലയില് കൂടുതല് പെണ്‍കുട്ടികള് ഉള്‍പ്പെട്ടിട്ടുണ്ടോ എന്നാണ് പോലീസ് […]\nHome Posts, Homepage, karukaputhur rape case, Kerala, News, News Video, Newsroom, Palakkad, pocso, Uncategorized\nപാലക്കാട് പ്രായപൂര്‍ത്തിയാകാത്ത പെണ്‍കുട്ടിയെ മയക്കുമരുന്നിനടിമയാക്കി പീഢിപ്പിച്ചു; മുഖ്യമന്ത്രിക്ക് പരാതിയുമായി അമ്മ\nമയക്കുമരുന്ന് നല്‍കി അതിന് അടിമയാക്കിയശേഷം നഗ്‌നചിത്രങ്ങള് കൈമാറണമെന്ന് ആവശ്യപ്പെട്ട് പ്രതി കുട്ടിയ ഭീഷണിപ്പെടുത്തിയെന്നും പരാതിയിലുണ്ട്. The post പാലക്കാട് പ്രായപൂര്‍ത്തിയാകാത്ത പെണ്‍കുട്ടിയെ മയക്കുമരുന്നിനടിമയാക്കി പീഢിപ്പിച്ചു; മുഖ്യമന്ത്രിക്ക് പരാതിയുമായി അമ്മ appeared first on Reporter Live.\nHome Posts, Homepage, Kerala, News, News Video, Palakkad, pocso, rape case


ICC World Cup: ആദ്യ തോല്‍വിക്ക് പിന്നിലെന്ത്; ഇന്ത്യക്ക് പിഴച്ചതെവിടെയൊക്ക? | why india lost against england match here five reasons – News18 Malayalam\nICC World Cup: ആദ്യ തോല്‍വിക്ക് പിന്നിലെന്ത്; ഇന്ത്യക്ക് പിഴച്ചതെവിടെയൊക്ക?\n338 പോലൊരു സ്‌കോര് പിന്തുടര്‍ന്നിട്ടും ആദ്യ പത്തോവറില് നേടിയത് വെറും 28 റണ്‍സ്\nLast Updated : July 01, 2019, 10:16 IST\nബിര്‍മിങ്ഹാം: ഇംഗ്ലണ്ട് ലോകകപ്പിലെ ആദ്യ തോല്‍വിയാണ് ഇന്ത്യ ഇന്നലെ ആതിഥേയരോട് ഏറ്റുവാങ്ങിയത്. റണ്‍മഴ പെയ്ത മത്സരത്തില് 31 റണ്‍സിനാണ് ഇന്ത്യയുടെ പരാജയം. ബാറ്റിങ്ങിലെ പിഴവുകളാണ് എഡ്ജ്ബാസ്റ്റണില് ഇന്ത്യക്ക് വിനയായത്. സ്പിന്നര്‍മാര് ഏറെ റണ്‍സ് വഴങ്ങിയതും തിരിച്ചടിയായി. ഇന്ത്യയുടെ തോല്‍വിക്ക് ഇടയാക്കിയ5കാരണങ്ങള് എന്തൊക്കെയെന്ന് നോക്കാം\n1. ആദ്യ പത്തോവറില് 28 റണ്‍സ്\nആദ്യ പവര്‍പ്ലേയില് രാഹുലും രോഹിതും കോഹ്‌ലിയും അമിത ശ്രദ്ധാലുക്കളായി. 338 പോലൊരു സ്‌കോര് പിന്തുടര്‍ന്നിട്ടും ആദ്യ പത്തോവറില് നേടിയത് വെറും 28 റണ്‍സ്\n2. സ്പിന്നര്‍മാര് വഴങ്ങിയത് 160 റണ്‍സ്\nമധ്യ ഓവറുകളില് കളി നിയന്ത്രിക്കാന് കുല്‍ദീപ് - ചാഹല് സഖ്യത്തിന് കഴിഞ്ഞിരുന്നതാണ് ഇന്ത്യക്ക് മിക്ക മത്സരങ്ങളിലും തുണയായത്. എന്നാല് ഇംഗ്ലണ്ടിനെതിരെ ഇരുവരും ഒരുപോലെ നിറം മങ്ങി. ഇരുവരും ചേര്‍ന്നെറിഞ്ഞ 20 ഓവറില് ഇംഗ്ലണ്ട് നേടിയത് 160 റണ്‍സ്. കിട്ടിയത് ഒരു വിക്കറ്റും\n3 ഡിആര്‍എസ് ഉപയോഗിച്ചില്ല\nപതിനൊന്നാം ഓവറില് ഹര്‍ദിക് പാണ്ഡ്യയുടെ പന്ത് ജേസണ് റോയിയുടെ ഗ്ലൗവില് ഉരസി ധോണിയുടെ കൈകകളില്. അംപയര് ഔട്ട് വിധിച്ചില്ല. ഡിആര്‍എസ് സഹായം തേടിയില്ല. അപ്പോള് ഇംഗ്ലണ്ടിന്റെ റണ്‍റേറ്റ് 5.41. പിന്നീട് 23 ാം ഓവറില് റോയി മടങ്ങുമ്പോള് അത് 7.27 ആയി\n4. നിരാശപ്പെടുത്തിയ മധ്യനിര\nകോലിയും രോഹിതും മടങ്ങിയ ശേഷം റണ്‍നിരക്ക് ഉയര്‍ത്തുന്നതില് പരാജയപ്പെട്ടു ഇന്ത്യന് മധ്യനിര. ഋഷഭ് പന്തിന്റെ സ്‌ട്രൈക്ക് റേറ്റ് 110 മാത്രം. എസ് ധോണി - കേദാര് ജദവ് സഖ്യം അവസാന5ഓവറില്7ഡോട്ട് ബോളും 20 സിംഗിളും. ആവശ്യമായ റണ് നിരക്ക് 12ന് മുകളിലായിരുന്നപ്പോഴാണ് ഈ മെല്ലപ്പോക്ക്\n5. ഇംഗ്ലീഷ് ബൗളര്‍മാര് കൃത്യതയോടെ പന്തെറിഞ്ഞു\nഇന്ത്യന് ബാറ്റ്‌സ്മാന്‍മാരുടെ ശ്രമങ്ങളെല്ലാം നിഷ്ഫലമാക്കും വിധമാണ് ഇംഗ്ലീഷ് ബൗളര്‍മാര് പന്തെറിഞ്ഞത്. ക്രിസ് വോക്സ്സ് എറിഞ്ഞ ആദ്യ മൂന്ന് ഓവര് മെയ്ഡന്. മോയിന് അലിക്ക് പകരമെത്തിയ പ്ലങ്കെറ്റ് മടങ്ങുന്നത് വിരാട് കോലിയുടെ വിക്കറ്റുമായി. ഫീല്‍ഡിന് അനുസൃതമായി പന്തെറിഞ്ഞ ഇംഗ്ലീഷ് സംഘം ചുവടുറപ്പിക്കാന് അനുവദിച്ചില്ല\nFirst published: July 01, 2019, 10:16 IST


മുൻ ഹൈക്കോടതി ജഡ്ജി പി എ മുഹമ്മദ് നിര്യാതനായി | former high court justice pamohammed passed away\nമുൻ ഹൈക്കോടതി ജഡ്ജി പി എ മുഹമ്മദ് നിര്യാതനായി\nKochi, First Published 9, Oct 2020, 6:31 AM\nതലശേരി സ്വദേശിയായ പി എ മുഹമ്മദ് 1964ൽ ആണ് അഭിഭാഷകനായി എൻ റോൾ ചെയ്തത്. 1966 മുതൽ ഹൈക്കോടതിയിൽ അഭിഭാഷകനാണ്.\nകൊച്ചി: മുൻ ഹൈക്കോടതി ജഡ്ജി ജസ്റ്റസ് പി എ മുഹമ്മദ് കൊച്ചിയിൽ നിര്യാതനായി. സ്വാശ്രയ കോളജുകളുമായി ബന്ധപ്പെട്ട ഫീസ് നിർണയ സമിതിയുടെ ചെയർമാനായി പ്രവർത്തിച്ചിട്ടുണ്ട്. അഭിഭാഷകരും മാധ്യമ പ്രവർത്തകരും തമ്മിലുണ്ടായ സംഘർഷത്തെ ക്കുറിച്ച് അന്യേഷിക്കാൻ നിയോഗിക്കപ്പെട്ട ജുഡീഷ്യൽ കമ്മീഷൻ ചെയർമാനായിരുന്നു.\n1992 മുതൽ 2000 വരെ ഹൈക്കോടതി ജഡ്ജിയായിരുന്നു. തലശേരി സ്വദേശിയായ പി എ മുഹമ്മദ് 1964ൽ ആണ് അഭിഭാഷകനായി എൻ റോൾ ചെയ്തത്. 1966 മുതൽ ഹൈക്കോടതിയിൽ അഭിഭാഷകനാണ്. ഹൈക്കോടതിയിൽ സീനിയർ അഡ്വക്കേറ്റായിരിക്കെയാണ് 1992 ൽ ജഡജിയായി നിയമിതനായത്.\nLast Updated 9, Oct 2020, 6:31 AM\nformer high court justice\njustice pamohammed passed away\nജസ്റ്റസ് പി എ മുഹമ്മദ്\nമുൻ ഹൈക്കോടതി ജഡ്ജി\nജസ്റ്റസ് പി എ മുഹമ്മദ്നി നിര്യാതനായി


ചിറയിന്‍കീഴ് അബ്ദുല്‍ഖാദറെ എന്ന് വിളിക്കും മുമ്പ് പ്രേംനസീര് പോയത് നന്നായി; സംഘ്പരിവാറിനെ പരിഹസിച്ച് റഫീഖ് അഹമ്മദ് – Chandrika Daily\nBy chandrika Thursday December 22, 2016 12:48 pm\nചിറയിന്‍കീഴ് അബ്ദുല്‍ഖാദറെ എന്ന് വിളിക്കും മുമ്പ് പ്രേംനസീര് പോയത് നന്നായി; സംഘ്പരിവാറിനെ പരിഹസിച്ച് റഫീഖ് അഹമ്മദ്\nസംഘ്പരിവാറിനെതിരെ പരിഹാസവുമായി ഗാനരചയിതാവ് റഫീഖ് അഹമ്മദ് രംഗത്ത്. തിയ്യേറ്ററുകളിലെ ദേശീയഗാന വിവാദത്തില് സംവിധായകന് കമലിനെ സംഘ്പരിവാര് ശക്തികള് കമാലുദ്ദീന് എന്ന് വിളിച്ചതിന്റെ പശ്ചാത്തലത്തിലാണ് റഫീഖ് അഹമ്മദിന്റെ പരിഹാസം….\nസംഘ്പരിവാറിനെതിരെ പരിഹാസവുമായി ഗാനരചയിതാവ് റഫീഖ് അഹമ്മദ് രംഗത്ത്. തിയ്യേറ്ററുകളിലെ ദേശീയഗാന വിവാദത്തില് സംവിധായകന് കമലിനെ സംഘ്പരിവാര് ശക്തികള് കമാലുദ്ദീന് എന്ന് വിളിച്ചതിന്റെ പശ്ചാത്തലത്തിലാണ് റഫീഖ് അഹമ്മദിന്റെ പരിഹാസം.\nചിറയിന്‍കീഴ് അബ്ദുല്‍ഖാദറെ എന്ന് വിളിക്കപ്പെടും മുമ്പ് പ്രേംനസീര് പോയത് നന്നായി. ഒന്നുമല്ലെങ്കിലും ശ്രീരാമനും ശ്രീകൃഷ്ണനുമൊക്കെയായി അഭിനയിച്ച ഒരു ദേഹമല്ലിയോയെന്ന് റഫീഖ് അഹമ്മദ് ഫേസ്ബുക്ക് പോസ്റ്റില് പറയുന്നു.\nതിരുവനന്തപുരത്ത് നടന്ന അന്താരാഷ്ട്ര ചലച്ചിത്രമേളയില് ദേശീയഗാനവിവാദവുമായി ബന്ധപ്പെട്ടാണ് സംഘ്പരിവാര് കമലിനെതിരെ തിരിഞ്ഞത്. കമലിനെ കമാലുദ്ദീനാക്കിയും രാജ്യദ്രോഹിയുമൊക്കെയാക്കിയായിരുന്നു മുദ്രാവാക്യം ഉയര്‍ന്നിരുന്നത്. ദേശീയഗാനത്തെ കമല് അപമാനിച്ചുവെന്നായിരുന്നു സംഘ്പരിവാര് ആരോപണം. കൊടുങ്ങല്ലൂരിലെ കമലിന്റെ വീട്ടിലേക്കും സംഘ്പരിവാര് മാര്‍ച്ച് സംഘടിപ്പിച്ചിരുന്നു. ഫാസിസ്റ്റ് വര്‍ഗ്ഗീയ ശക്തികള്‍ക്കെതിരെ മിണ്ടാത്തവരാണ് സിനിമയില് അധികമെന്ന് പറഞ്ഞ് കമലും രംഗത്തെത്തിയിരുന്നു. അതിനുശേഷമാണ് ഇപ്പോള് പരിഹാസവുമായി റഫീദ് അഹമ്മദ് എത്തിയിരിക്കുന്നത്.


അയോധ്യയില് വേണ്ടത് രാമക്ഷേത്രമോ ബാബറി മസ്ജിദോ..?? ഉത്തർപ്രദേശിൽ വോട്ടെടുപ്പ്..!! | Fake website is conducting opinion poll on Ayodhya dispute - Malayalam Oneindia\nഅയോധ്യയില് വേണ്ടത് രാമക്ഷേത്രമോ ബാബറി മസ്ജിദോ..?? ഉത്തർപ്രദേശിൽ വോട്ടെടുപ്പ്..!!\nUpdated: Mon, Nov 12, 2018, 14:59 [IST]\nലക്‌നൗ: ബാബറി മസ്ജിദ്- രാമജന്മ ഭൂമി വിഷയം കോടതിക്ക് പുറത്ത് ചര്‍ച്ച ചെയ്ത് പരിഹരിക്കാമെന്ന് സുപ്രീം കോടതി നിര്‍ദേശിച്ചതിന് പിന്നാലെ വിഷയത്തില് അഭിപ്രായ വോട്ടെടുപ്പുമായി വെബ്‌സൈറ്റ്. ഉത്തര്‍പ്രദേശ് സര്‍ക്കാരിന്റെ പേരിലാണ് വ്യാജ വൈബ്‌സൈറ്റും അഭിപ്രായ വോട്ടെടുപ്പും പ്രചരിക്കുന്നത്.\nRead Also: ക്രോണിന് മേല് പ്രായപൂര്‍ത്തിയാകാത്ത പെണ്‍കുട്ടിയെ ഉപദ്രവിച്ചെന്ന കേസും..!!എട്ടിന്റെ പോക്‌സോ പണി..!\nRead Also: ഉമ്മന്‍ചാണ്ടി വീണ്ടും മുഖ്യമന്ത്രിക്കസേരയിലേക്ക്.!! ഞായറാഴ്ച സ്ഥാനമേല്‍ക്കും..!!അപ്പോള് പിണറായിയോ!!\nRead Also: സുനി പകര്‍ത്തിയത് നടിയുടെ ഈ ദൃശ്യങ്ങള്..!! ശാസ്ത്രീയ തെളിവുകളുമായി പോലീസ്..!!\nwww.ayodhya-issue.gove-up.in എന്നാണ് വെബ്‌സൈറ്റിന്റെ പേര്. www.up.gove.in എന്നതാണ് ഉത്തര്‍പ്രദേശിന്റെ ഔദ്യോഗിക വെബ്‌സൈറ്റിന്റെ പേര്. ഇതിനോട് സാമ്യമുള്ളതാണ് അഭിപ്രായ വോട്ടെടുപ്പ് നടത്തുന്ന വ്യാജവെബ്‌സൈറ്റ്.\nബിജെപി മുഖ്യമന്ത്രി യോഗി ആദിത്യനാഥിന്റെ ചിത്രവും വെബ്‌സൈറ്റിലുണ്ട്. കഴിഞ്ഞ ദിവസം മുതല് ഈ വെബ്‌സൈറ്റ് വഴി വിവാദ വിഷയത്തില് വന് സോഷ്യല് മീഡിയ പ്രചരണം നടക്കുന്നുണ്ട്. ബാബറി മസ്ജിദ് വിഷയത്തിലെ പൊതുജനാഭിപ്രായമാണ് തേടുന്നത്.\nതര്‍ക്കഭൂമിയില് രാമമന്ദിരമോ ബാബറി മസ്ജിദോ വേണമെന്ന് നിങ്ങള്‍ക്ക് തോന്നുന്നുണ്ടോ? അയോധ്യ പ്രശ്‌നത്തില് ഓണ്‍ലൈന് വോട്ടെടുപ്പില് ഞാന് പങ്കെടുത്തു. നിങ്ങളുടെ അഭിപ്രായമറിയാന് താല്‍പര്യമുണ്ട് എന്ന മെസ്സേജിനൊപ്പമാണ് ചോദ്യാവലി.\nനിങ്ങളുടെ കാഴ്ചപ്പാട് സര്‍ക്കാരിനോട് പങ്കുവെയ്ക്കുന്നത് നിര്‍ണ്ണായകമാണ് എന്നും പറയുന്നു. നാല് ഓപ്ഷനുകളാണ് ചോദ്യാവലിയില് ഉള്ളത്. രാമജന്മ ഭൂമിയില് എത്രയും പെട്ടെന്ന് ക്ഷേത്രം നിര്‍മ്മിക്കണം. മസ്ജിദ് മറ്റെവിടെയെങ്കിലും പണിയാം എന്നതാണ് ആദ്യ ഓപ്ഷന്.\nരാമക്ഷേത്രവും മസ്ജിദും അടുത്തടുത്തായി നിര്‍മ്മിക്കണമെന്ന് രണ്ടാമത്തെ ഓപ്ഷനും ബാബറി മസ്ജിദ് യഥാര്‍ത്ഥ സ്ഥലത്ത് പുനര് നിര്‍മ്മിച്ച് അടുത്തായി രാമക്ഷേത്രം നിര്‍മ്മിക്കണം എന്നത് മൂന്നാമത്തെ ഓപ്ഷനുമാണ്. പൊതുജന വികാരം മാറ്റി നിര്‍ത്തി സുപ്രീം കോടതി വിധി പ്രഖ്യാപിക്കണമെന്നതാണ് അവസാന ഓപ്ഷന്.\nസൗത്ത് ദില്ലി സ്വദേശിയായ തരുണ് ചൗധരി എന്നയാളുടെ പേരിലാണ് ഈ വെബ്‌സൈറ്റ് രജിസ്റ്റര് ചെയ്തിരിക്കുന്നത്. സൈറ്റിലെ ഫോണ് നമ്പര് കര്‍ണാടകയിലുള്ള അക്തര് അലി എന്ന ആളുടേതാണ്. സൈറ്റില് 80 ശതമാനവും അഭിപ്രായപ്പെട്ടിരിക്കുന്നത് രാമക്ഷേത്രം നിര്‍മ്മിക്കണം എന്നാണ്.\nayodhya uttar pradesh bjp ram temple babri masjid supreme court അയോധ്യ രാമ ക്ഷേത്രം ബാബറി മസ്ജിദ് ഉത്തര് പ്രദേശ് ബിജെപി യോഗി ആദിത്യനാഥ് സുപ്രീം കോടതി\nFake website is conducting opinion poll on Ayodhya dispute


കെജ്‍രിവാളിനെ വിമർശിച്ചു, ആപ് വാട്‍സാപ്പ് ഗ്രൂപ്പിൽ നിന്ന് പുറത്താക്കി: പാർട്ടി വിടുമോ അൽക ലാംബ?\nNew Delhi, First Published 26, May 2019, 5:36 PM IST\nഒഡിഷ മുഖ്യമന്ത്രി നവീൻ പട്‍നായികിനെ അഭിനന്ദിച്ചതിനും കെജ്‍രിവാളിനെ ഗ്രൂപ്പിൽ വിമർശിച്ചതിനുമാണ് ആം ആദ്മി പാർട്ടിയുടെ ഔദ്യോഗിക ഗ്രൂപ്പിൽ നിന്ന് അൽക ലാംബയെ പുറത്താക്കിയത്.\nദില്ലി: ലോക്സഭാ തെരഞ്ഞെടുപ്പിൽ തകർന്നടിഞ്ഞതിന് പിന്നാലെ ആം ആദ്മി പാർട്ടിയിലെ തമ്മിലടി രൂക്ഷം. ആം ആദ്മി പാർട്ടിയുടെ ഔദ്യോഗിക വാട്‍സാപ്പ് ഗ്രൂപ്പിൽ നിന്ന് പുറത്താക്കിയതിൽ പ്രതിഷേധിച്ച്, 2020-ൽ പാർട്ടി വിടുമെന്ന് ചാന്ദ്‍നി ചൗക് എംഎൽഎ അൽക ലാംബ പ്രഖ്യാപിച്ചു. അടുത്ത വർഷമാണ് ദില്ലിയിൽ അടുത്ത നിയമസഭാ തെരഞ്ഞെടുപ്പ്.\n2013 മുതൽ ഞാൻ നിങ്ങൾക്കൊപ്പമുണ്ട്. ആ യാത്ര 2020-ൽ അവസാനിക്കും. പാർട്ടിയുടെ വിപ്ലവകാരികളായ അടിത്തട്ടിലെ പ്രവർത്തകർക്ക് എന്നും എന്‍റെ ആശംസകളുണ്ടാകും. നിങ്ങൾ ദില്ലിയിൽ ഒരു മികച്ച ബദലായി നിലകൊള്ളുമെന്ന് എനിക്കുറപ്പാണ്. കഴിഞ്ഞ ആറ് വർഷക്കാലം എന്നും ഓർക്കത്തക്കതാണ്, ഞാൻ നിങ്ങളിൽ നിന്ന് ധാരാളം കാര്യങ്ങൾ പഠിച്ചു,'' അൽക ലാംബ ട്വിറ്ററിൽ കുറിച്ചു.\nഎന്നാൽ പാർട്ടിയിൽ നിന്ന് എപ്പോൾ പുറത്തുപോകുമെന്ന് അൽക ലാംബ ട്വീറ്റിൽ പറയുന്നില്ല. കഴി‌ഞ്ഞ കുറച്ചു കാലമായി അൽക ലാംബ പാർട്ടിയുമായി പ്രചാരണത്തിലടക്കം സഹകരിക്കുന്നില്ല.\nമുഖ്യമന്ത്രി അരവിന്ദ് കെജ്‍രിവാളിന് ദില്ലിയിലെ ലോക്സഭാ തെരഞ്ഞെടുപ്പിലെ തോൽവിക്ക് ഉത്തരവാദിത്തമുണ്ടെന്ന് വിമർശിച്ചതിന് ദില്ലി ആം ആദ്മി പാർട്ടി എംഎൽഎമാരുടെ ഗ്രൂപ്പിൽ നിന്ന് അൽകാ ലാംബയെ പുറത്താക്കിയിരുന്നു. ഏഴ് ലോക്സഭാ സീറ്റുകളുള്ളതിൽ ഒന്നിൽപ്പോലും ആം ആദ്മി പാർട്ടി വിജയിച്ചിരുന്നില്ല.\nആ സ്ക്രീൻഷോട്ടടക്കം പങ്കുവച്ചു കൊണ്ട് നേരത്തേ അൽകാ ലാംബ സാമൂഹ്യമാധ്യമങ്ങളിൽ കുറിപ്പിട്ടിരുന്നു.\n'അടച്ച മുറിയ്ക്കുള്ളിൽ ഇരുന്ന് തീരുമാനമെടുക്കുന്നവരാണ്' തോൽവിക്ക് ഉത്തരവാദികൾ എന്ന് ആ കുറിപ്പിൽ അൽക ലാംബ ആരോപിക്കുന്നു. കെജ്‍രിവാളിന്‍റെ പേരെടുത്ത് പറയാതെയാണ് വിമർശനം.\nLast Updated 26, May 2019, 5:36 PM IST\nAlka Lamba against AAp\nഅൽകാ ലാംബ ആം ആദ്മി പാർട്ടി\nഅൽക ലാംബ ആം ആദ്മി പാർട്ടി


Heavy rains are likely in Kerala for two more days | സംസ്ഥാനത്ത് രണ്ട് ദിവസം കൂടി ശക്തമായ മഴ;12ാം തീയ്യതിവരെ മത്സ്യത്തൊഴിലാളികൾ കടലിൽ പോകരുതെന്ന് നിർദേശം - Malayalam Oneindia\n18 min ago വയനാട്ടില് ഇന്ന് 82 പേര്‍ക്ക് കോവിഡ് സ്ഥിരീകരിച്ചു; 96 പേര്‍ക്ക് രോഗമുക്തി\nPublished: August 8 2019, 15:25 [IST]\nസംസ്ഥാനത്ത്2ദിവസം കൂടി കനത്ത മഴ | Oneindia Malayalam\nതിരുവനന്തപുരം: സംസ്ഥാനതത് കനത്ത മഴ തുടരുകയാണ്. രണ്ട് ദിവസം കൂടി ശക്തമായ മഴ ഉണ്ടാകുമെന്നാണ് റിപ്പോർട്ട്. തിരുവനന്തപുരം, കൊല്ലം ജില്ലകള് ഒഴികെ മറ്റ് എല്ലാ ജില്ലകളിലും ഒറ്റപ്പെട്ടതും അതിശക്തവുമായ മഴയാണ് പ്രതീക്ഷിക്കുന്നതെന്ന് കാലാവസ്ഥ നിരീക്ഷണ കേന്ദ്രം ഡയറക്ടർ കെ സന്തോഷ് അറിയിച്ചു.\nഒമ്പതാം തിയ്യതി വടക്കന് ജില്ലകളില് അതിശക്തമായ മഴ പെയ്യാന് സാധ്യതയുണ്ട്. പത്തനംതിട്ട, കോട്ടയം, ഇടുക്കി, ആലപ്പുഴ, എറണാകുളം, തൃശ്ശൂര്, പാലക്കാട് ജില്ലകളിലും ശക്തമായ മഴയുണ്ടാകും. പത്താം തീയ്യതിയോടെ മഴയുടെ ശക്തി കുറയാനാണ് സാധ്യതയെന്നും അദ്ദേഹം പറഞ്ഞു.\n11, 12 തിയ്യതികളില് മഴയില് കുറവ് സംഭവിക്കും. എന്നാലും വടക്കോട്ടുള്ള ജില്ലകളില് ശക്തമായ മഴയുണ്ടാകും. 24 മണിക്കൂറിനുള്ളില് ഏഴുമുതല് 14 സെന്റീമീറ്റര് വരെ മഴ പെയ്തേക്കുമെന്നും റിപ്പോർട്ടിൽ പറയുന്നു. കാറ്റ് ശക്തമായതിനാല് മത്സ്യത്തൊഴിലാളികള് കടലില് പോകരുതെന്നും നിർദേശമുണ്ട്. അഴുത ചെക്ക് ഡാം നിറഞ്ഞൊഴുകി. മീനച്ചിലാറ്റിലും മണിമലയാറിലും ജലനിരപ്പ് ഉയര്‍ന്നിട്ടുണ്ട്. മിക്കയിടത്തും വൈദുതി ബന്ധം തകരാറിലായി.\nമലപ്പുറം, വയനാട്, കണ്ണൂര്, ഇടുക്കി ജില്ലകളിലാണ് ശക്തമായ മഴയും നാശനഷ്ടങ്ങളും റിപ്പോര്‍ട്ട് ചെയ്യുന്നത്. വയനാട് ജില്ലയെ മഴ സാരമായി ബാധിച്ചിട്ടുണ്ട്. ചെറുതോണി ചുരുളിയിളും നേര്യമംഗലം റൂട്ടിലും മണ്ണിടിഞ്ഞു. പന്നിയാര്‍ക്കുട്ടി, രാജാക്കാട്, വെള്ളത്തൂവല് മേഖലകളിലും മണ്ണിടിച്ചില് റിപ്പോര്‍ട്ട് ചെയ്തിട്ടുണ്ട്.\nrain weather മഴ കാലാവസ്ഥ\nHeavy rains are likely in Kerala for two more days


അരക്കപ്പ് സാമ്പാർ പരിപ്പും ഒരു മുട്ടയും കൊണ്ട് ഒരു കിടിലൻ സ്നാക്ക് 😋👌 - kuwaitjobvacancy\nപരിപ്പ് കൊണ്ട് മനസ്സിൽ പോലും വിചാരിക്കാത്ത ഒരു അടിപൊളി സ്നാക്ക് തയ്യാറാക്കിയാലോ.. വ്യത്യസ്തമായ രുചിയിൽ എളുപ്പം ഉണ്ടാക്കാവുന്ന ഈ വിഭവം നിങ്ങളും തീർച്ചയായും ട്രൈ ചെയ്തു നോക്കണം. എല്ലാവര്ക്കും ഇഷ്ടപ്പെടും. നല്ല സ്വാദുള്ള സൂപ്പർ സ്നാക്ക് ആണിത്..എങ്ങനെയാണെന്ന് നോക്കാം. ആവശ്യമായ ചേരുവകൾ താഴെ ചേർക്കുന്നു.\nപരിപ്പ്2മണിക്കൂർ കുതിർത്തി വെക്കണം. അത് വാർത്തെടുത്ത ശേഷം അൽപ്പം മാത്രം വെള്ളം ഒഴിച്ച് മിക്സിയിൽ നല്ല മഷിപോലെ അരച്ചെടുക്കണം. അതിലേക്കു ഒരു കോഴിമുട്ട ചേർക്കാം. ശേഷം ബാക്കി ചേരുവകൾ എല്ലാം തയ്യാറാക്കാം.മറ്റു ചേരുവകൾ എല്ലാം ചേർത്ത് നന്നായി മിക്സ് ചെയ്ത ശേഷം ചെറിയ ഉരുളയാക്കി മാറ്റിവെക്കാം. എന്ന ചൂടായി വരുമ്പോൾ വറുത്തു കോരിയെടുക്കാം. ഇതുപോലെ നിങ്ങളും ഒന്ന് തയാറാക്കി നോക്കൂ.. തീർച്ചയായും എല്ലാവര്ക്കും ഇഷ്ടപ്പെടും.\nതയ്യാറാക്കുന്നത് എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്. വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Ladies planet By Ramshi ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


അരക്കെട്ടിളക്കാന് പറയാതെ എനിക്ക് വേണ്ടി കഥ എഴുതൂ, തുറന്നടിച്ച് ആന്‍ഡ്രിയ\nFirst Published 13, Mar 2018, 4:05 PM IST\nചലചിത്ര മേഖലയിലെ പുരുഷാധിപത്യ പ്രവണതകള്‍ക്കെതിരെ തുറന്നടിച്ച് നടി ആന്‍ഡ്രിയ ജറമിയ. വനിതാ ദിനത്തോടനുബന്ധിച്ച് ചെന്നൈയിലെ ഒരു എന്‍ജിനിയറിങ് കോളേജില് നടന്ന ചര്‍ച്ചയില് സംസാരിക്കുകയായിരുന്നു ആന്‍ഡ്രിയ. ഇന്ത്യന് സിനിമയില് സൂപ്പര് താരങ്ങളുടെ പേരുകള് ചോദിച്ചാല് അതില് പുരുഷ താരങ്ങള് മാത്രമാണ് ഉണ്ടാവുക. ചലചിത്ര മേഖലയില് നല്ലൊരു കഥാപാത്രം ലഭിക്കുകയെന്നത് ഏറെ ബുദ്ധിമുട്ട് നിറഞ്ഞ കാര്യമാണ്.\nഎന്നോട് അരക്കെട്ട് ഇളക്കാന് പറയാതെ എനിക്ക് വേണ്ടി കഥാപാത്രം ചെയ്യാന് കഴിയുമോയെന്ന് സംവിധായകരോട് ആന്‍ഡ്രിയ തുറന്നടിക്കുന്നു. സെക്സിയാ കഥാപാത്രത്തിനൊപ്പം നല്ല വേഷങ്ങള് ചെയ്യാനും എനിക്ക് താല്‍പര്യമുണ്ട്. എന്നാല് നമ്മുടെ സംവിധായകര്‍ക്ക് സ്ത്രീകള്‍ക്ക് നല്ല റോളുകള് നല്‍കുന്നതിനോട് അത്ര നല്ല അഭിപ്രായമല്ല ഉള്ളത്.


ആത്മവിശ്വാസത്തിന് ആറ് തന്ത്രങ്ങൾ |\nSep 4, 2019, 10:07 PM IST\nകുട്ടികൾക്കൊപ്പം അധ്യാപകരും രക്ഷിതാക്കളും അറിഞ്ഞിരിക്കേണ്ട ചില വസ്തുതകളുണ്ട്. കുട്ടികളുടെ ആത്മവിശ്വാസക്കുറവ് പഠനത്തിലും പെരുമാറ്റത്തിലും ഒരുപോലെ പ്രതിഫലിക്കും. കുട്ടികളുടെ ആത്മവിശ്വാസം കൂട്ടാനുള്ള വഴികളാണ് ഇവിടെ പറയുന്നത്\n‘ഇംഗ്ലീഷ് എഴുതാൻ അറിയാം, പറയാൻ കുറച്ച് പ്രയാസമാണ്’. കേരളത്തിലെ ഇംഗ്ലീഷ് മീഡിയം സ്‌കൂളുകളിൽ പഠിക്കുന്ന കുട്ടികൾപോലും പറഞ്ഞുകേൾക്കുന്ന വാചകമാണിത്. കുട്ടികൾ മാത്രമല്ല, ഒട്ടുമിക്ക വലിയവരും ഇതേ പ്രയാസം അനുഭവിക്കുന്നവരാണ്. പറയുമ്പോൾ ഗ്രാമർ ശരിയാണോ, വാക്കിന്റെ അർഥം ശരിയാണോ തുടങ്ങിയ സംശയങ്ങളാണ് എല്ലാവർക്കും. ആത്മവിശ്വാസമാണ് എല്ലാ നേട്ടങ്ങളുടെയും വിജയത്തിന്റെയും അടിസ്ഥാനം. കുഞ്ഞു വളർന്നുവരുന്ന സാഹചര്യം ആണ് ആ കുഞ്ഞിനെ ഈ സമൂഹത്തിൽ ആത്മധൈര്യം ഉള്ളവനോ അന്തർമുഖനോ ആക്കി തീർക്കുന്നത്. പത്തുവയസ്സിൽ താഴെയുള്ള കുഞ്ഞുങ്ങൾക്ക്, ഇംഗ്ലീഷോ മലയാളമോ അല്ല പ്രധാനപ്രശ്‌നം. ഒരുഭാഷ എങ്ങനെ പറയണമെന്നോ അതിൽ തെറ്റുണ്ടെന്നോ, തെറ്റിയാൽ മറ്റുള്ളവർ കളിയാക്കുമെന്നോ ഒന്നും ഈ പ്രായത്തിലുള്ള കുഞ്ഞുങ്ങൾക്കറിയില്ല. കുഞ്ഞുപ്രായം മുതൽ നമ്മൾ അവനിൽ വളർത്തിയെടുക്കുന്ന ആത്മവിശ്വാസത്തിന്റെ രീതി അനുസരിച്ചായിരിക്കും അവന്റെ വളർച്ചയും പെരുമാറ്റവും വ്യക്തിത്വവികസനവും.\nവലുതാകുന്നതിനനുസരിച്ച് കുട്ടികളിലുണ്ടാവുന്ന അന്തർ മുഖത്വമാണ് (shyness) അവനെ പിന്നിലേക്കു വലിക്കുന്നത്. അതിനെ വേരോടെ മാറ്റിയെടുത്താൽ, ഇംഗ്ലീഷെന്നല്ല ഏതുഭാഷയും കുഞ്ഞിന് നിഷ്‌പ്രയാസം കൈകാര്യംചെയ്യാൻ പറ്റും.\nനവനീതിനെ കണ്ടുപഠിക്ക്, ഇവിടെയുള്ള ഒരുത്തനും അതേ ക്ലാസിലാ പഠിക്കുന്നത്, എന്നിട്ടെന്താ കാര്യം... അവന്റെ മാർക്ക് കണ്ടോ... മിടുക്കൻ...\nപല വീടുകളിലും സ്ഥിരംകേൾക്കുന്ന പല്ലവിയാണിത്. എന്നാൽ ഒരിക്കലും ചെയ്യാൻ പാടില്ലാത്തതും ഇതുതന്നെ. താരതമ്യം ചെയ്യൽ (comparison) ആണ് ഒരു കുട്ടിയുടെ മനസ്സ് തളർത്തുന്ന പ്രധാന പ്രശ്‌നം. ഓരോ കുട്ടിക്കും അവരുടേതായ കഴിവുണ്ടായിരിക്കും. മറ്റു കുട്ടികളുടെ കഴിവുകൾ നമ്മുടെ കുഞ്ഞിനുണ്ടാവണം എന്നുള്ള മത്സരബുദ്ധി, കുഞ്ഞിനെ മാനസികമായി തളർത്തും. ഏറ്റവും സ്‌നേഹമായി, അവൻ ചെയ്യുന്ന കാര്യങ്ങളെ അംഗീകരിക്കുന്നതായി ഒന്നു തോന്നിപ്പിച്ചാൽ തന്നെ കുട്ടിയിൽ ആത്മവിശ്വസം കൂടും.\nകുട്ടികളുടെ മനഃശാസ്ത്രജ്ഞൻമാർ കുഞ്ഞുങ്ങളുടെ മനോഭാവം അറിയാനായി നടത്തുന്ന ഒരു പരീക്ഷണമുണ്ട്. ‘Solomon Asch Conformity Test’ എന്നാണ് ഇത് അറിയപ്പെടുന്നത്. പൊതുസ്ഥലത്തുവെച്ചു കുട്ടിയുടെ സ്വഭാവം ഏതുരീതിയിലായിരിക്കുമെന്നു കണ്ടുപിടിക്കാൻ ഈ പരീക്ഷണം ഉപകരിക്കും.\nഉദാഹരണത്തിന് ക്ലാസ് റൂമിലെ ഒരു ഗ്രൂപ്പിൽ ചെറിയ ജോലി കുട്ടികൾക്കു കൊടുക്കുന്നു. ഒരു ചോദ്യത്തിന് ഉത്തരം കണ്ടെത്തലാണിത്. ആ ചോദ്യത്തിന്റെ ശരിയായ ഉത്തരം ഗ്രൂപ്പിലെ മറ്റുകുട്ടികളെ മുൻകൂട്ടി അറിയിക്കും. ചോദ്യം ചോദിക്കുമ്പോൾ ശരിയായ ഉത്തരം പറയരുത് എന്ന് അവരെ പറഞ്ഞ് ചട്ടംകെട്ടുന്നു. ആത്മവിശ്വാസമില്ലെങ്കിൽ, കുട്ടി ഉത്തരം അറിയാമെങ്കിലും സംശയംകൊണ്ട് മറ്റുള്ളവർ പറഞ്ഞ തെറ്റായ ഉത്തരം തന്നെ പറയും. ഒരു കുട്ടിയിലെ ആത്മവിശ്വാസക്കുറവ് അറിയുന്നതിനുവേണ്ടിയാണ് ഇത് ചെയ്യുന്നത്.\nപഠിക്കാൻ കുറച്ചു പിന്നിലാണെങ്കിൽ, ആ വിഷയം ഒരു വാശിക്ക് പഠിച്ചുനോക്കൂ. എന്നിട്ട് അതിലും മോശമായ കുട്ടികൾക്ക് പറഞ്ഞുകൊടുക്കൂ. പെട്ടന്ന് മനഃപാഠമാകും എന്നതിലുപരി അത് കൂട്ടുകാരുടെ സഹായ മനഃസ്ഥിതി (Helping mentaltiy) വളരും. വ്യക്തിത്വം വികസിക്കുകയും ചെയ്യും.\nദിവസത്തിൽ ഒരു പ്രാവശ്യമെങ്കിലും കുഞ്ഞുങ്ങളെ ഒന്ന് അഭിനന്ദിച്ചുനോക്കൂ...\nഅവനോടുതന്നെ അവനെ പുകഴ്ത്തണം, കാരണം അവൻ ചെയ്യുന്ന നല്ലകാര്യങ്ങൾ, അമ്മയോ അച്ഛനോ ഇഷ്ടപ്പെട്ടു എന്നവനു ബോധ്യപ്പെടുമ്പോൾ, positive energy കൂട്ടുകയേ ഉള്ളൂ. പ്രത്യേകിച്ച് രണ്ടു മക്കളുള്ള വീട്ടിൽ മുതിർന്ന കുട്ടിക്കായിരിക്കും എപ്പോഴും ഇത്തരം പ്രശ്‌നങ്ങളുണ്ടാവുക. കാരണം, ഇളയകുട്ടിയെ എല്ലാവരും ശ്രദ്ധിക്കുന്നു അല്ലെങ്കിൽ എടുത്തുകൊണ്ടു നടക്കുന്നു എന്നുള്ള കാര്യങ്ങളെല്ലാം മുതിർന്ന കുട്ടിയെ വല്ലാതെ നൊമ്പരപ്പെടുത്തും. അതുകൊണ്ട് ഇളയകുഞ്ഞിന്റെ എല്ലാകാര്യങ്ങളും മോൻ നോക്കിക്കൊള്ളണം, എന്ന് മുതിർന്നയാളെ ഏൽപ്പിക്കുന്നത് നല്ലതായിരിക്കും. അതും മൂത്തയാളിൽ നല്ലമാറ്റമുണ്ടാക്കും.\nഅഞ്ചാമതായി, കുട്ടിയിൽ ഒരു സാഹസിക മനോഭാവം (adventurous mind) ഉണ്ടാക്കിയെടുക്കുക. കുഞ്ഞുങ്ങളെപ്പോഴും ശ്രദ്ധാലുവായിരിക്കുന്നത് അവരുടെ ആത്മവിശ്വാസം കൂട്ടും. എപ്പോഴും മൊബൈൽ ഫോൺ കൊടുക്കരുത്. എന്നാൽ തീരെ കൊടുക്കാതെയുമിരിക്കരുത്. വല്ലപ്പോഴും കുട്ടിക്ക് ഇതൊക്കെ അനുവദിച്ചാൽ മാത്രമേ പുതിയ ലോകവുമായി അവന് പരിചയമുണ്ടാവൂ. വീഡിയോ ഗെയിംസിനു പകരം quizz, puzzles, riddles, amazing facts ഒക്കെ കുട്ടിയെ കാണിക്കണം. കൂടാതെ, മുതിർന്നവരോട് വീട്ടിൽ ചോദ്യങ്ങൾ ചോദിക്കാൻ അവസരമുണ്ടാക്കണം. അതവനിൽ ആത്മവിശ്വാസമുയർത്തും.\nസ്വതന്ത്രമായി കാര്യങ്ങൾ ചെയ്യാൻ അനുവദിക്കുക\nഉദാഹരണത്തിന്, കുഞ്ഞിന്റെ പെൻസിൽ ബോക്‌സ് കളഞ്ഞുപോയിട്ടുണ്ടങ്കിൽ അതവനെക്കൊണ്ടുതന്നെ നോക്കിയെടുപ്പിക്കാൻ ശ്രമിക്കുക. അതുപോലെതന്നെ കുഞ്ഞു പറയുന്ന ആശയങ്ങൾ നല്ലതാണെങ്കിൽ അതിനെ അംഗീകരിക്കുന്നതും കുഞ്ഞിന്റെ selfconfidence level കൂട്ടും.


rahul gandhi meets g20 diplomats | ദേശീയ സുരക്ഷയില് വിട്ടുവീഴ്ച്ചയില്ല... ജി20 യോഗത്തില് താരമായി രാഹുല് ഗാന്ധി - Malayalam Oneindia\nPublished: March72019, 21:35 [IST]\nദേശീയ സുരക്ഷയില് വിട്ടുവീഴ്ച്ചയില്ല | Oneindia Malayalam\nദില്ലി: ജി20 നയതന്ത്രജ്ഞരുടെ യോഗത്തില് രാഹുല് ഗാന്ധിയുടെ പ്രസ്താവനകള്‍ക്ക് വന് സ്വീകാര്യത. ബാലക്കോട്ടിലെയും പുല്‍വാമയിലെ ആക്രമണത്തെ കുറിച്ചാണ് അദ്ദേഹം പ്രധാനമായും സംസാരിച്ചത്. ജി20 രാജ്യങ്ങളിലെ പ്രതിനിധികള്‍ക്ക് അദ്ദേഹം ഉച്ചഭക്ഷണം ഒരുക്കിയിരുന്നു. ഇതിലാണ് രാഹുല് സംസാരിച്ചത് രാജ്യസുരക്ഷയില് വിട്ടുവീഴ്ച്ചയ്ക്ക് കോണ്‍ഗ്രസ് ഒരുക്കമല്ലെന്ന് അദ്ദേഹം വ്യക്തമാക്കി.\nബാലക്കോട്ട് വ്യോമാക്രമണത്തില് രാഹുലിനെതിരെ ബിജെപി ആക്രമണം കടുപ്പിക്കുന്ന അവസരത്തിലാണ് രാഹുല് നിലപാട് വ്യക്തമാക്കിയിരിക്കുന്നത്. കോണ്‍ഗ്രസ് ബിജെപിയെ പോലെ അവസരവാദികളല്ലെന്നും രാഹുല് ഉറപ്പിച്ച് പറയുന്നു. അതേസമയം വ്യോക്രമണവും പുല്‍വാമയിലെ ഭീകരാക്രമണവും സംബന്ധിച്ച് തന്റെ നിലപാടും അദ്ദേഹം യോഗത്തില് പറഞ്ഞിട്ടുണ്ട്.\nദേശീയ സുരക്ഷയില് ശക്തമായ നിലപാടെടുക്കാന് കോണ്‍ഗ്രസിന് ഭയമില്ല. മുമ്പ് അത് ചെയ്തിട്ടുണ്ട്. ഇനിയും അത് അങ്ങനെ തന്നെയായിരിക്കുമെന്നും നയതന്ത്രജ്ഞരുമായുള്ള കൂടിക്കാഴ്ച്ച രാഹുല് വ്യക്തമാക്കി. അതേസമയം ഇവരുമായി നിരവധി കാര്യങ്ങള് സംസാരിച്ചെന്നും, തീവ്രവാദത്തിനെതിരായ പോരാട്ടത്തില് കൈകോര്‍ക്കാമെന്ന് ഇവര് ഉറപ്പു നല്‍കിയതായും രാഹുല് പറഞ്ഞു.\nരാഷ്ട്രീയ സാഹചര്യം ഇങ്ങനെ\nഇന്ത്യയിലെ രാഷ്ട്രീയ സാഹചര്യം എങ്ങനെയാണ് രാഹുല് ഇവര്‍ക്ക് മുന്നില് അവതരിപ്പിച്ചിട്ടുണ്ട്. പുല്‍വാമയിലെ ഭീകരാക്രമണത്തിന്റെ പശ്ചാത്തലത്തില് നിലവിലുള്ള അവസ്ഥ എന്താണെന്ന് രാഹുല് സംഘത്തെ ബോധ്യപ്പെടുത്തിയിട്ടുണ്ട്. അതേസമയം പുല്‍വാമ ഭീകരാക്രമണത്തിന് ശേഷം കോണ്‍ഗ്രസ് സര്‍ക്കാരിനൊപ്പമാണെന്നും, എന്നാല് ഈ വിഷയത്തില് രാഷ്ട്രീയവത്കരിക്കുന്നതിനോട് എതിര്‍പ്പാണെന്നും രാഹുല് വ്യക്തമാക്കി.\nകോണ്‍ഗ്രസ് ഭീകരവാദത്തെ എതിര്‍ക്കുന്നു\nകോണ്‍ഗ്രസ് ഭീകരവാദത്തെ എതിര്‍ക്കുന്നതില് മുന്‍പന്തിയിലാണെന്ന് നയതന്ത്ര ഉദ്യോഗസ്ഥരില് ഒരാള് പറഞ്ഞു. തീവ്രവാദത്തിനെതിരെ ഇന്ത്യ ഒറ്റക്കെട്ടാണ്. ഇക്കാര്യത്തില് ഇന്ത്യ നിരവധി രാജ്യങ്ങളുടെ പിന്തുണയുണ്ടെന്നും അദ്ദേഹം വ്യക്തമാക്കി. ലോക്‌സഭാ തിരഞ്ഞെടുപ്പ്, പാകിസ്താനുമായുള്ള പ്രശ്‌നങ്ങള്, അഫ്ഗാനിസ്ഥാനിലെ പൊതുതിരഞ്ഞെടുപ്പ് എന്നിവയാണ് പ്രധാനമായും ചര്‍ച്ച ചെയ്തത്.\nകോണ്‍ഗ്രസ് നേതാക്കളായ സോണിയാ ഗാന്ധി, മന്‍മോഹന് സിംഗ്, ആനന്ദ് ശര്‍മ, മനീഷ് തിവാരി, എന്നിവരാണ് പങ്കെടുത്തത്. അംബാസിഡകര്‍മാരുടെ കോര്‍ഡിനേഷന് ചുമതല ആനന്ദ് ശര്‍മയ്ക്കായിരുന്നു. അതേസമയം ചില ഉദ്യോഗസ്ഥര് കോണ്‍ഗ്രസ് പ്രകടനപത്രികയില് എന്തൊക്കെ ഉള്‍പ്പെടുത്തിയിട്ടുണ്ടെന്ന് ചോദിച്ചു. മിനിമം വേതന നയം എന്താണെന്ന് ഇവര് ചോദിച്ചറിഞ്ഞിരുന്നു. പ്രധാനമായും ഇത് നടപ്പാക്കാന് ഉദ്ദേശിക്കുന്ന രീതിയാണ് ചര്‍ച്ച ചെയ്തത്.\nചോദ്യം ചെയ്ത് ബിജെപി\nകോണ്‍ഗ്രസിനെയും രാഹുലിനെയും ഈ കൂടിക്കാഴ്ച്ചയില് പബിജെപി ചോദ്യം ചെയ്തിട്ടുണ്ട്. എന്താണ് ബാലക്കോട്ടിലെ വ്യോമാക്രമണത്തില് കോണ്‍ഗ്രസിന്റെ നിലപാടെന്ന് ബിജെപി നേതാവ് രവിശങ്കര് പ്രസാദ് ചോദിച്ചു. എന്താണ് ഇവര് വ്യോമാക്രമണത്തെ കുറിച്ച് വിദേശ നയതന്ത്രജ്ഞരോട് പറഞ്ഞിരിക്കുന്നത്. ഇന്ത്യയുടെ വാദങ്ങളാണോ അതോ വിദേശ വാദങ്ങളോ. രാജ്യത്തെ പൊതുവികാരത്തെ മാനിക്കുന്ന തരത്തില് കോണ്‍ഗ്രസ് സംസാരിച്ചോ എന്ന് അറിയേണ്ടതുണ്ടെന്നും രവിശങ്കര് പ്രസാദ് പറഞ്ഞു.\ncongress rahul gandhi sonia gandhi കോണ്‍ഗ്രസ് രാഹുല് ഗാന്ധി സോണിയാ ഗാന്ധി bjp g20\nStory first published: Thursday, March 7, 2019, 21:35 [IST]


വണ്ടിപ്പെരിയാർ പീഡനം ; കേസിൽ വിചാരണ ആരംഭിച്ചു\nഇടുക്കി: വണ്ടിപ്പെരിയാറിൽ6വയസുകാരിയെ പീഡിപ്പിച്ച് കൊലപ്പെടുത്തിയ കേസിൽ വിചാരണ ആരംഭിച്ചു. കട്ടപ്പന അതിവേഗ സ്‌പെഷ്യൽ കോടതി ജഡ്‌ജ് ഫിലിപ്പ് തോമസ് മുമ്പാകെയാണ് വിചാരണ നടക്കുന്നത്. കഴിഞ്ഞ ജൂൺ 30ന് ആണ് വണ്ടിപ്പെരിയാർ ചുരക്കുളം എസ്‌റ്റേറ്റ് ലയത്തിൽ ആറ് വയസുകാരിയെ പീഡിപ്പിച്ച് കൊലപ്പെടുത്തിയത്.\nസംഭവത്തിൽ സമീപവാസിയായ അർജുനാണ് പ്രതി. വിചാരണയുടെ ആദ്യ ദിവസം പത്ത് സാക്ഷികൾക്കാണ് സമൻസ് അയച്ചിരുന്നത്. ഇവരെല്ലാം ഹാജരായെങ്കിലും ഒന്നും രണ്ടും സാക്ഷികളായ അയൽവാസികളുടെ വിസ്‌താരം മാത്രമാണ് പൂർത്തിയായത്. പ്രതി അർജുന്റെ അച്ഛൻ അടക്കമുള്ള5സാക്ഷികൾ നാളെ കോടതിയിൽ ഹാജരാകണം.\nപ്രതിക്കെതിരെ പട്ടിക വിഭാഗങ്ങൾക്കെതിരായ ആക്രമം തടയൽ നിയമപ്രകാരമുള്ള കുറ്റം ചുമത്തണമെന്ന് ആവശ്യപ്പെട്ട് പെൺകുട്ടിയുടെ പിതാവ് ഹൈക്കോടതിയെ സമീപിച്ചിരുന്നു. ഇതിൽ സെഷൻസ് കോടതിയിൽ ഹരജി നൽകാൻ ഹൈക്കോടതി നിർദ്ദേശിച്ചിരുന്നു. ഈ ആവശ്യം സ്‌പെഷ്യൽ കോടതിയിൽ ഉന്നയിച്ചെങ്കിലും കൂടുതൽ വാദം കേൾക്കുന്നതിനായി മാറ്റി.\nഈ മാസം 20ന് മുൻപ് വിചാരണ പൂർത്തിയാക്കാൻ ആകുമെന്നാണ് പ്രോസിക്യൂഷന്റെ വിലയിരുത്തൽ. പെൺകുട്ടിക്ക് മൂന്ന് വയസുള്ളപ്പോൾ മുതൽ പ്രതി ലൈംഗികമായി ചൂഷണം ചെയ്‌തിരുവന്നുവെന്നാണ് പോലീസ് അന്വേഷണത്തിൽ കണ്ടെത്തിയത്. തൊടുപുഴ പോക്‌സോ കോടതിയിലാണ് കുറ്റപത്രം സമർപ്പിച്ചത്. 65 സാക്ഷികൾ അടങ്ങുന്ന 300 പേജുള്ള കുറ്റപത്രത്തിൽ 250ഓളം പേരുടെ മൊഴിയും രേഖപ്പെടുത്തിയിട്ടുണ്ട്.\nപെൺകുട്ടിയുടെ അയൽവാസിയും പ്രതിയുമായ അർജുനെ അറസ്‌റ്റ് ചെയ്‌ത് 78 ദിവസത്തിനുള്ളിലാണ് കുറ്റപത്രം സമർപ്പിച്ചത്. സംഭവം നടക്കുന്ന ദിവസം പെൺകുട്ടിയുടെ മാതാപിതാക്കൾ ജോലിക്ക് പോയ സമയത്ത് വീട്ടിലെത്തിയ പ്രതി കുട്ടിയെ പീഡിപ്പിക്കുകയും, ബോധരഹിതയായപ്പോൾ ഷാൾ ഉപയോഗിച്ച് കെട്ടിത്തൂക്കുകയുമായിരുന്നു. ശേഷം ഇയാൾ തെളിവുകൾ നശിപ്പിക്കാനും ശ്രമിച്ചു.


3 മാർഗ്ഗങ്ങൾ പല്ലു പളുങ്കുപോലെ വെളുക്കാൻ\nഹായ് ഫ്രണ്ട്സ് വെൽക്കം ടു മൈ ചാനൽ അപ്പൊ നമുക്ക് ഇന്നത്തെ ടിപ്പ് ലേക്ക് പോകാം. ഇന്ന് ഞാന് നല്ലൊരു മൂന്ന് ടിപ്പ് ആണ് ഇവിടെ പറയാൻ പോകുന്നത്. നിങ്ങൾക്കെല്ലാവർക്കും യൂസ് ഫുൾ ആയിട്ടുള്ള ഒരു ടിപ്പ് ആണ്. കാരണം നിങ്ങളിൽ പല ആളുകൾക്കും പല്ലിന് പ്രശ്നമുള്ളവർ ആയിരിക്കാം.\nഅപ്പോൾ നമ്മളെ പല്ലിലെ കറ വന്നുകഴിഞ്ഞാൽ മറ്റുള്ളവരോട് സംസാരിക്കാനും ചിരിക്കാനും ഒക്കെ ബുദ്ധിമുട്ടുള്ളവർ ആയിരിക്കാം നമ്മൾ. പല രീതിയിലുള്ള പരീക്ഷണങ്ങൾ ഒക്കെ നടത്തിയിട്ട് ഉണ്ടാവാം പല്ലിന്റെ കറയും അതുപോലെ മഞ്ഞ കളർ ഒക്കെ മാറാൻ വേണ്ടി അപ്പോ ഈ ഒരു മൂന്ന് ടിപ്പ് ഞാനിന്നിവിടെ പറയുന്നുണ്ട്. അതിൽ ഏതെങ്കിലും ഒന്ന് നിങ്ങൾക്ക് യൂസ് ഫുൾ ആയിരിക്കും. അപ്പോൾ നിങ്ങളെ അതൊന്നു ട്രൈ ചെയ്തു നോക്കുക.\nനല്ല എളുപ്പത്തിൽ നമുക്ക് ചെയ്തെടുക്കാൻ പറ്റുന്നതാണ്. നമ്മുടെ വീട്ടിലുള്ള കുറച്ച് ഇൻഗ്രീഡിയൻസ് വെച്ചിട്ട് തന്നെ നമുക്ക് ചെയ്തെടുക്കാൻ പറ്റുന്നതാണ്. അപ്പോൾ ഞാൻ അധികം പറഞ്ഞു നീട്ടുന്നില്ല നമുക്ക് ഇന്നത്തെ വീഡിയോ യിലേക്ക് പോകാം. ഇതിനുവേണ്ടി ആദ്യം തന്നെ ഞാനിവിടെ എടുത്തിരിക്കുന്നത് കുറച്ചു വെളിച്ചെണ്ണയാണ്. നമ്മൾ കറികളിൽ ഒക്കെ ഒഴുകുന്ന വെളിച്ചെണ്ണ തന്നെയാണ് ഞാൻ ഇവിടെ എടുത്തിരിക്കുന്നത്.\nഒരു സ്പൂൺ വെളിച്ചെണ്ണയാണ് ഞാനിവിടെ എടുത്തിട്ടുള്ളത്. ഇത് നമ്മൾ വായിൽ കവിൾകൊള്ളുക. കവിൾ കൊണ്ട് കഴിഞ്ഞശേഷം 10 മിനിറ്റ് അങ്ങനെതന്നെ പിടിക്കുക. അതിനുശേഷം നമുക്ക് കളയാം. 10 മിനിറ്റ് നിങ്ങൾക്ക് ചെയ്യാൻ പറ്റുന്നില്ലെങ്കിൽ നിങ്ങൾക്ക് ചെയ്യാൻ പറ്റുന്ന അത്രയും നേരം നിങ്ങൾ ഇത് ചെയ്യുക. ഇത് ഇങ്ങനെ 10 ദിവസം തുടർച്ചയായി നിങ്ങൾ ചെയ്തിട്ടുണ്ടെങ്കിൽ നിങ്ങളുടെ പല്ലിന് നല്ല കളർ ആണ് ഉണ്ടാവുക. നിങ്ങളുടെ പല്ല് ഒക്കെ നല്ല വെള്ള കളർ ആയിട്ട് കിട്ടും. ഇത് ഞാൻ വെറുതെ പറയുന്നതല്ല കാര്യമായി തന്നെ പറയുന്നതാണ്. നിങ്ങൾ ഇത് ട്രൈ ചെയ്യണം.


കായംകുളം കൊച്ചുണ്ണി - വിക്കിപീഡിയ\nപത്തൊമ്പതാം നൂറ്റാണ്ടിൽ മദ്ധ്യതിരുവിതാംകൂർ പ്രദേശത്ത് ജീവിച്ചിരുന്ന ഒരു മോഷ്ടാവ്\nഈ ലേഖനം പത്തൊമ്പതാം നൂറ്റാണ്ടിൽ മദ്ധ്യതിരുവിതാംകൂർ പ്രദേശത്ത് ജീവിച്ചിരുന്ന ഒരു മോഷ്ടാവിനെ പറ്റിയുള്ളതാണ്. ഈ വാക്കാൽ വിവക്ഷിക്കുന്ന മറ്റു കാര്യങ്ങളെക്കുറിച്ചറിയാൻ, കായംകുളം കൊച്ചുണ്ണി (വിവക്ഷകൾ) കാണുക.\n(1818-08-01)ഓഗസ്റ്റ് 1, 1818\nസെപ്റ്റംബർ 18, 1859(1859-09-18) (പ്രായം 41)\n4 സിനിമയും മറ്റും\n2018ൽ നിവിൻ പോളി നായകനായി കായംകുളം കൊച്ചുണ്ണി എന്ന പേരിൽ വീണ്ടും സിനിമ പുറത്തിറങ്ങി.\nപത്തനം തിട്ട ജില്ലയിൽ കോഴഞ്ചേരി അടുത്തുള്ള ഏടപ്പാറ മലദേവർ നട ക്ഷേത്രത്തിലെ പ്രതിഷ്ഠകളിലൊന്ന് മുസ്ലിം മതവിശ്വാസിയായിരുന്ന കൊച്ചുണ്ണിയാണ്. മെഴുക്-ചന്ദനത്തിരികൾ, കഞ്ചാവ്, നാടൻ മദ്യം, വെറ്റില, അടയ്ക്ക, പുകയില തുടങ്ങിയവയൊക്കെയാണ് ഇവിടെ കാണിയ്ക്ക. കൊച്ചുണ്ണിയുടെ അലഞ്ഞുതിരിഞ്ഞു നടന്ന ആത്മാവ്, കുറവ സമുദായത്തിൽ പെട്ട ഒരു ഊരാളഷിച്ചതിനെ തുടർന്നാണ് ഈ പ്രതിഷ്ഠ സ്ഥാപിക്കപ്പെട്ടതെന്ന് പറയപ്പെടുന്നു. മേടമാസത്തിലാണ് ഈ ക്ഷേത്രത്തിലെ ഉത്സവം. \n↑ 1.0 1.1 2007 ആഗസ്റ്റ് 30-ലെ ഹിന്ദു ദിനപത്രത്തിൽ രാധാകൃഷ്ണൻ കുട്ടൂരിന്റെ റിപ്പോർട്ട്, "Now,ashrine for Kayamkulam Kochunni" Archived 2008-03-10 at the Wayback Machine.\n↑ 2.0 2.1 2.2 2.3 കായംകുളം കൊച്ചുണ്ണി, 2010 ഏപ്രിൽ 5-ലെ മലയാള മനോരമ ദിനപത്രത്തിൽ ആത്മജവർമ്മ തമ്പുരാൻ എഴുതിയ ലേഖനം Archived 2010-03-05 at the Wayback Machine.\n"https://ml.wikipedia.org/w/index.php?title=കായംകുളം_കൊച്ചുണ്ണി&oldid=3652479" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 28 ഓഗസ്റ്റ് 2021, സമയം: 14:44\nഈ താൾ അവസാനം തിരുത്തപ്പെട്ടത്: 14:44, 28 ഓഗസ്റ്റ് 2021.